
	KONTRATU MOTA:
	ZERBITZUAK

	PROZEDURA:
	IREKIA

	ARAU HARMONIZATUPEKO KONTRATUA
	BAI
	X
	EZ
	
	

	
	
	
	
	
	

	ERREKURTSO BEREZIPEKO KONTRATUA
	BAI
	X
	EZ
	
	

	LIZITAZIO ELEKTRONIKOA


	Tramitazioa
	X
	Arrunta
	
	Presazkoa

	
	
	

	Tramitazio aurreratua
	
	


	Espedientearen kodea:  K23-002


ADMINISTRAZIO KLAUSULA PARTIKULARREN AGIRIA
EZAUGARRIEN TAULA
	1.- BOTERE ADJUDIKATZAILEA

	Administrazio kontratatzailea
	Gipuzkoako Foru Aldundia

	Kontratazio organoa
	Diputatuen Kontseilua

	Departamentua / Kudeaketa Zerbitzua
	Kultura, Lankidetza, Gazteria eta Kirol Departamentua / Kiroletako Zerbitzua 

	Posta helbidea Dept. / Kudeaketa Zerb.
	Pza. Gipuzkoa Plaza z/g 
20004 DONOSTIA

	Helbide elektronikoa
	iarriola@gipuzkoa.eus 

	Unitate izapidetzailea
	Idazkaritza Teknikoa

	Kontabilitatean eskumenak dituen organoa 
	Ogasun eta Finantza Departamentuko Kontabilitate Zerbitzua


	2.- KONTRATATZAILEAREN PROFILA
	https://egoitza.gipuzkoa.eus/eu/kontratatzailearen-profila-berria 


	3.- KONTRATUAREN XEDEA

	TXURI-URDIN IZOTZ JAUREGIKO KUDEAKETA INTEGRALA

	CPV kodea: 92610000- 0 «Kirol instalazioak ustiatzeko zerbitzuak»

	

	Sortaka lizitatzeko aukera
	BAI
	
	    EZ
	X
	

	


	4.- LIZITAZIOAREN OINARRIZKO AURREKONTUA (BEZa BARNE)

	Prezioa zehazteko sistema
	Azterlan ekonomiko finantzarioaren arabera.

	Lizitazioaren oinarrizko aurrekontua
(% 21eko BEZa barne)
	GFAren ekarpena: 790.863,04 €
653.605,82 € + 137.257,22 € (BEZ % 21)  
Kontratuaren urte baterako gehieneko prezioa. 
Halaber, parametro hauek eskaini beharko dira:
· Gastu orokorrak: Gehienez % 13.
· Mozkin industriala Gehienez % 6.
· Emaitza hobetzeagatik lortutako hobaria: Gehienez % 3.
· Oreka hobaria Gehienez % 5

	Lizitazioaren oinarrizko aurrekontuaren banakapena.
	Aurrekontuaren justifikazioa eta banakapena Azterlan Ekonomiko Finantzarioan zehazten dira.


	5.- KONTRATUAREN BALIO ZENBATETSIA (BEZa SARTU GABE)

	Zenbatekoa:   5.127.333,17 € 
Gehienez beste lau urtez luzatzeko aukera dagoenez, guztira bost urtera arte gehienez, 5 urterako zenbatekoa kalkulatzen da BEZik gabe. Era berean, kontratua 110.869,34 euroan aldatzeko aukera aurreikusten da (ikus 22. atala), hau da, kontratuaren balioaren % 11,05eko aldaketa. 


	6.- FINANTZAKETA
	Portzentajea

	Foru Aldundia eta erabiltzaileak
	% 100


	7.- URTEKOAK - AURREKONTU PARTIDAK

	EKITALDIA
	AURREKONTU SAILA
	ZENBATEKOA

	Kontuan hartuta kontratua ez dela ekitaldi honetan hasiko, ez da 2023ko ekitaldirako gasturik baimendu behar, eta hurrengo aurrekontu ekitaldiaren hasieran baimenduko da dagokion gastua.
Gastu horri lotutako partida honako hau da 2024ko aurrekontuan: 1 1040.400.227.13.04 2024
Izapidetze aurreratua, SPKLren 117.2 artikuluan eta 37/2006 Foru Dekretuak, abuztuaren  2koak, Gipuzkoako Lurralde Historikoko aurrekontu orokorren kontura gastu espedienteak aurretiaz izapidetzeari buruzkoak,  5. artikuluan xedatutakoaren arabera.
Nolanahi ere, kontratu hau behin betiko esleitzeko, beharrezkoa izango da kreditu egokia eta nahikoa izatea dagokion ekitaldian finantzatzeko. Baldintza horrek izaera etengarria du.


	8.- IRAUPEN EPEA

	Epea guztira: URTEBETE

	Epe partzialak

	BAI
	
	EZ
	X
	

	


	9.- LUZAPENA

	BAI
	X
	 Gehienez ere lau (4) urteko epe gehigarria, banaka edo batera luza daiteke.


	10.- KONTRAPRESTAZIOAK ETA ORDAINTZEKO MODUA

	 1.- TARIFA:  Kontratu honen kudeaketaren xede diren instalazioetan ematen diren zerbitzuen ustiapenetik lortzen dituen diru-sarrerak.
Diru-sarrera horiek instalazioa eta haren zerbitzuak erabiltzen dituzten pertsona fisiko edo juridikoengandik jasoko dira zuzenean. 
Azterlan ekonomiko finantzarioaren II. eranskinean agertzen dira kontratuan indarrean dauden tarifak.
· 2.- PREZIOA
· GFAren ekarpena: 653.605,82 €+ BEZa, gehienez.
Ekarpen hori ordainduko da ustiategiaren emaitza negatiboa bada.
· Hobariak: 
· Emaitza hobetzea.
Hobari hori aplikatuko da azterketa ekonomiko finantzarioan jasotako oinarrizko egoerak >% 30 hobetzen badu ustiapen-emaitza, hau da, ustiapen defizita ehuneko horretatik gora jaisten denean.
· Oreka.
Hobari hori zero (0) edo gehiagoko ustiapen emaitza batetik aurrera aplikatuko da.
Likidazioak eta ordaintzeko modua.
Administrazioak, esleipendunaren eskaintzaren arabera, honela ordainduko du:
· GFAren ekarpena hileko faktura berdinetan ordainduko da aurrelikidazioak egin arte. 
· Hiruhileko aurrelikidazioak egingo dira, enpresa esleipendunak aurkeztutako aldiko galdu-irabazien kontuei buruzko informazioan oinarrituta. Kontratuaren ardura duen zerbitzuak txostena egingo du aurrelikidazioaren emaitza baliozkotuz, eta emaitza hori, hala badagokio, ondoz ondoko fakturetan konpentsatuko da.
· Behin betiko likidazioa egingo da, aurreko urte naturaleko galdu-irabazien kontuen kanpo-auditoretzan oinarrituta. 
· Dagokion hobaria (hobari bakarra aplikatuko da) behin betiko likidazioarekin batera ordainduko da.
Hurrengo taulan, marjinen aplikazioaren xehetasuna eta hobaria.
Ustiapen gastuei aplikatu beharrekoak
Beti
· Gastu orokorrak: Gehienez % 13.
· Mozkin industriala Gehienez % 6.
Ustiapenaren emaitza > % 30 hobetzen denean (defizita murriztea).
· Emaitza hobetzeagatik lortutako hobaria: Gehienez % 3.
Ustiategiko diru-sarrerei aplikatu beharrekoak.
Oreka puntura iristen denean (emaitza = 0)
· Oreka hobaria Gehienez % 5.
Behin betiko likidazioaren emaitzatik ezin da atera ezarritako gehienekoa baino ekarpen handiagorik, betiere ustiategiak defizita badu. 
Ustiapena defizitarioa bada, enpresak gastu orokorren eskaintzan eta ustiapen gastuen etekin industrialean oinarrituta ordainduko du, eta, gainera, hala badagokio, emaitza hobetzeko hobaria aplikatuta.
Ustiapena defizitarioa ez bada, enpresak gastu orokorren eskaintzan eta  ustiapen gastuen etekin industrialean oinarrituta ordainduko du, eta, gainera, diru-sarrerak lortzeagatik lortutako hobaria aplikatuta.
Hori guztia aurreko taulan oinarrituta.



	11.- KONTRATUA EGIKARITZEKO LEKUA

	Gipuzkoa. Txuri-Urdin izotz jauregia. Anoeta pasealekua, 24 – Donostia.


	12.- ALDAERAK ONARTZEA

	BAI
	
	EZ
	X
	


	13.- PREZIO BERRIKUSPENA

	BAI
	
	EZ
	X
	


	14.- BAIMENAK EDO GAIKUNTZA ENPRESARIAL EDO PROFESIONALAK, KAUDIMEN EKONOMIKO ETA FINANTZARIOA, ETA KAUDIMEN TEKNIKO EDO PROFESIONALA

	1) BAIMEN EDO GAIKUNTZA ENPRESARIAL EDO PROFESIONALAK (SPLKren 65. artikulua)

	Bidezkoa da
	
	
	EZ
	X
	

	

	2) KAUDIMEN EKONOMIKOA ETA FINANTZARIOA
Honela egiaztuko da:
Urteko negozio bolumena, azken hiru urteetan zehar. Nahikoa izango da bolumenik handieneko urteko negozio bolumena gutxienez 1.000.000 eurokoa bada. 
Merkataritzako Erregistroan edo dagokion erregistro ofizialean aurkeztutako urteko kontuen bidez egiaztatuko da. Kontuak erregistro ofizialetan aurkeztera behartuta ez dauden enpresaburuek, egiaztatzeko ordezko bide gisa, behar bezala legeztatutako kontabilitate liburuak aurkeztu ahal izango dituzte. 


	3) KAUDIMEN TEKNIKOA EDO PROFESIONALA
Honela egiaztatuko da: 
Azken hiru urteetan egindako zerbitzu nagusien zerrenda, zeinak barne hartuko baititu zenbatekoa, datak eta zerbitzu horien hartzaile izan den entitate kontratatzailea, publikoa nahiz pribatua. 
Hartzailea sektore publikoko erakunde bat denean, eskudun organoak bisatutako edo egiaztatutako agirien bitartez frogatu beharko dituzte enpresek; hartzailea subjektu pribatu bat denean, horrek emandako ziurtagirien bidez, eta halakorik ezean, enpresariaren beraren deklarazioaren bidez, azken hiru urteetan kirol instalazioen kudeaketa integralarekin zerikusia duen lan bat gutxienez egin izana egiaztatu beharko dute, urteko gutxieneko zenbatekoa 500.000,00 euro delarik.

	4) SAILKAPENA

	· Beharrezkoa bbNahitaezkoa:  
BAI
X
EZ
- Lizitatzaileak honako sailkapen hau ere erabili ahal izango du bere kaudimena egiaztatzeko:
BAI
X
EZ


	5) INGURUMENA KUDEATZEKO ETA KALITATEA BERMATZEKO ARAUAK BETETZEN DIRELA EGIAZTATZEA

	

	
	  BAI
	
	  EZ
	X
	

	


	15.- BITARTEKOAK NAHITAEZ ATXIKITZEKO KONPROMISOA

	

	
	BAI
	X
	EZ
	
	

	Zuzendariak (Instalazioaren kudeatzaileak) gutxienez 3 urteko esperientzia izan beharko du kirol instalazioen kudeaketan.


	16.- DATU PERTSONALAK TRATATZEKO ENKARGUA

	

	
	BAI
	X
	EZ
	
	

	Datu pertsonalen tratamenduaren helburu bakarra (zerbitzuaren erabiltzaileei buruzko informazioa) kontratu honen xede den zerbitzua eman ahal izatea da, eta, hala badagokio, etorkizunean zerbitzu horretan hobekuntzak ezarri ahal izatea.



	17.- AZPIKONTRATAZIOA

	Nahitaezkoa da Europako kontratazio agiri bakarrean (EKAB) hau adieraztea:
a) Azpikontratatzea aurreikusita dagoen kontratu zatia, betiere haren zenbatekoa eta azpikontratisten izena edo profila azalduta.
	

	
	BAI
	X
	 EZ
	
	

	
	

	b) Zerbitzariak edo haiei lotutako zerbitzuak azpikontratatzeko aurreikuspena, betiere enpresaren izena edo profila azalduta (datu pertsonalak tratatzeko enkargua balitz)
	

	
	BAI
	X
	E/A
	
	

	
	

	Zuzeneko ordainketak azpikontratistei
	BAI
	
	EZ
	X
	

	

	Azpikontratatu ezin diren zeregin kritikoak
	BAI
	
	EZ
	X
	

	Ez dago azpikontratatu ezin daitekeen zeregin kritikorik.
Gainera, Agiri Teknikoek honako hau aurreikusten dute berariaz:
I. 2.4 "Beste erabilera eta zerbitzu batzuk (S4)" atalean, taberna kafetegiaren zerbitzua azpikontratatzeko aukera ematen da; kasu horretan, erakunde kudeatzaileak bermatu beharko ditu une oro kontratuaren baldintza teknikoen agirian zerbitzua ustiatzeko ezarritako gutxieneko baldintzak.
II. 10.5 atalean, "Izotza ekoizteko eta mantentzeko elkarri lotutako sistemen multzoa. " Enpresa instalatzaile eta mantentzailearen sailkapenak dituen enpresa espezializatu bat izatea eskatzen zaio erakunde kudeatzaileari, baita kontratuaren Baldintza Teknikoen Pleguko aipatutako atalean deskribatutako egiaztagiriak izatea ere.


	18.- BERMEAK

	BEHIN-BEHINEKOA
	
	

	
	BAI
	
	EZ
	X
	

	
	
	

	BEHIN BETIKOA
	
	

	
	BAI
	X
	EZ
	
	Gehieneko ekarpenaren % 5 (653.605,82 €)

	
	
	

	OSAGARRIA
	
	

	
	BAI
	
	EZ
	X
	

	
	
	

	BERME EPEA
	SEI HILABETE


	19.- ADJUDIKAZIO IRIZPIDEAK 

	1) BALIO IRIZPIDE BIDEZ BALORATZEKO IRIZPIDEAK 45 PUNTU

	IRIZPIDEAK
GEHIENEKO PUNTUAZIOA
Kirol kudeaketa Plana
8 puntu
Herritarren arreta plana, komunikazioa eta dinamizazioa
8 puntu
Mantenu eta kontserbazio plana, premiazko matxuren protokoloa barne
8 puntu
Ingurumen neurriak
5 puntu
Garbiketa eta desinfekzio plana
5 puntu
Prestakuntza Plana
5 puntu
Taberna kafetegia kudeatzeko plana
3 puntu
Kudeaketa plana Kirol Zerbitzuarekin
3 puntu
Atal honetan ez bada 20 puntuko gutxieneko puntuazioa lortzen, aurkeztutako eskaera baztertu egingo da.
· Kirola kudeatzeko Plana (gehienez, 8 puntu)
Enpresa lizitatzaileek kirol instalazioan egingo diren zerbitzuei buruzko «kirol kudeaketarako plana» aurkeztuko dute, zerbitzu horiek balioetsiak izan daitezen. Plan horrek dokumentu bakar batean aurkeztuko du kirol instalazioaren kirol funtzionaltasun egokia bermatzeko egokitzat jotzen duten irtenbidea, hau da, eskaintzan sartu dituzten programen eta jardueren garapena ahalbideratuko duen irtenbidea
Plan hori biztanleriaren sektore guztiei zuzenduko da. Bertan, metodologia, edukia eta sekuentziazioa deskribatuko dira. Zerbitzuen kalitatea kontrolatzeko neurriak deskribatuko dira.
Kirol kudeaketarako plana 3 atal hauetan egituratzen da:
A – Instalazioaren kirol koordinaziorako zerbitzua (Gehienez, 3 puntuak)
B - Harrera eta sarbideak kontrolatzeko Zerbitzua (Gehienez, 3 puntu)
C - Jarduera eta ikastaroen Zerbitzua (Gehienez, 2 puntu)
Zerbitzu bakoitza irizpide hauen arabera balioetsiko da:
a) Garapenaren zabaltasuna eta xehetasuna
b) Azalpenaren argitasuna
c) Deskribatutako jardueren koherentzia
d) Deskribatutako jardueren eta lanen zehaztasuna.
e) Berrikuntza.
· Herritarren arreta, komunikazioa eta dinamizazioa (gehienez, 8 puntu)
A. Harpidedunak/bezeroak erakartzeko eta fidelizatzeko ekintza plana eta ezarpen kronograma, ekintza, euskarri eta kanal nagusien deskribapenarekin. (Gehienez, 3 puntu)
B. Zerbitzuaren kalitatea ezagutu eta ziurtatzeko hartutako neurriak (erabiltzaileen gogobetetasuna, erreklamazio-orriak, errekurtsoak...) (Gehienez, 1 puntu)
C. Dinamizazio plana (patinaje ikastaroen irakaskuntza metodologia, ariketa eta teknika berrien irakaskuntza, udako kanpaina, aldiak: gabonak, Aste Santua, jaiegunak, espazioen optimizazioa… (Gehienez, 2 puntu)
D. Gipuzkoako Foru Aldundiko zerbitzuen eta irudiaren euskarazko komunikazioa hobetzeko baliabideak (pantailak, ordenagailuak, tabletak, errotulazioak, jantziak...) (Gehieneko puntuak: 1)
E. Bermatzea sare sozialen presentzia, sare sozialen mantentze aktiboa, argitalpen kopurua, mota, iragarkiak eta marketin segmentatua eta euskarri informatikoak  Webgunea, Facebook, Instagram, Youtube, App-a (Gehienez, 1 puntu)
· Mantentze eta kontserbazio plana, premiazko matxuren aurreko protokoloa barne (gehienez, 8 puntu)
· Zerbitzuaren programazioa 4 puntu, gehienez.
Metodologiari buruzko memoria teknikoa, bitarteko zuzenak, mantentze plan prebentiboa, zuzentzailea, matxuren aurreko protokoloa eta legionella, dagokion egutegiarekin, lanen xehetasunak, aldizkakotasuna eta plangintza. 
· Egiturazko antolaketa 4 puntu, gehienez.
Zerbitzuak emango dituzten langileen antolaketa eta egitura deskribatuko dira, baita zenbakizko zerrenda nominala eta erabiliko diren langileen kategoria ere (atxikitako langileak eta laguntza), izen-abizenak eta esperientzia zehaztuta.
· Ingurumen neurriak (gehienez, 5 puntu)
Kontratuaren ingurumen inpaktua murrizteko neurriei buruz egiten diren proposamenak baloratuko dira:
· Instalazioaren energia jasangarrirako neurriak. Gehienez ere 2 puntu.
· Material birziklatuak erabiltzea edozein kudeaketa prozesutan. Gehienez ere 2 puntu.
· Hondakinak kudeatzea: minimizatzeko eta, nolanahi ere, hautatzeko eta tratatzeko neurriak. Puntu 1, gehienez.
· Garbitzeko, desinfektatzeko, arratoiak eta intsektuak hiltzeko plana (gehienez, 5 puntu).
Garbiketa, desinfekzio, arratoiak eta intsektuak hiltzeko plana bi atal hauen arabera egituratuko da:
· Metodologiari, zuzeneko bitartekoei eta garbiketa, desinfekzio, arratoiak hiltzeko eta intsektuak hiltzeko planari buruzko memoria teknikoa. 3 puntu, gehienez.
Gutxienez, honako hauek jaso beharko ditu: Planean sartu beharreko elementuak identifikatzea, garbitu, desinfektatu, arratoiak eta intsektuak hiltzeko erabili behar diren ekipo eta tresna guztiak inbentariatuta: espazioak, lokalak, tresneria, lanabesak, laneko arropa, garbiketa tresneria bera eta beste elementu batzuk. Jarraitu beharreko prozeduren deskribapena: inbentariatutako ekipo eta tresna bakoitzerako, materialen eta haietan uzten den zikinkeriaren izaera ebaluatu beharko da, arrisku maila ebaluatu, detergente eta desinfektatzaile egokiak aukeratu, garbiketa eta desinfekzio protokolo bat landu eta kontrol orri bat diseinatu. Eragiketen maiztasunaren xehetasuna. Garbiketa eta gainbegiratze lanak egiteko izendatutako pertsonak identifikatzea.
· Zerbitzuaren programazioa: Lan egutegia eta planari atxikitako giza baliabideen eta/edo beste enpresa batzuen kopuruaren xehetasuna, plana betetzeko urtean emandako ordu kopuruaren xehetasunarekin batera. (Gehienez ere 2 puntu). 
· Prestakuntza plana (gehienez, 5 puntu)
Prestakuntza plana honako atal hauen arabera egituratuko da:
· Giza baliabideen diagnostikoa eta profil bakoitzerako planteatutako prestakuntzaren xehetasuna.
· Ezarritako helburuak.
· Prestakuntza programa mota hautatzea eta zehaztea.
· Planaren inplementazioa: tresnak eta/edo plataformak.
· Prestakuntza plana ebaluatzeko metodoak definitzea.
· Kronograma eta plangintza.
Atal horietako bakoitza honako irizpide hauen arabera baloratuko da:
a) Garapenaren zabaltasuna eta xehetasuna
b) Azalpenaren argitasuna
c) Deskribatutako jardueren koherentzia
d) Deskribatutako jardueren eta lanen zehaztasuna.
e) Berrikuntza.
f) Ezarritako gutxieneko ordu kopurua betetzea eta egin daitezkeen hobekuntzak.
· Taberna kafetegiaren kudeaketa plana (gehienez, 3 puntu)
Taberna kafetegia kudeatzeko planak ustiapen programa orokor bat izan beharko du, eman beharreko zerbitzuak adierazita:
· Jendeari eskaini beharreko zerbitzuen gida, produktuak eta haien eskaintza adierazita.
· Zerbitzua ustiatzeaz arduratuko den langile taldearen antolaketaren eta esleipenaren deskribapena: aurreikusitako langileak, lanbide profilak, funtzioak, prestakuntza, kategoria, etab. 
· Urteko gutxienekoaren araberako ordutegiak. 
· Espazioa garbitzeko, kontserbatzeko eta mantentzeko plana. 
· Bertan interes orokorreko ekitaldiak egiteko aukera (erakusketak, indoor kirol-jarduerak, tailerrak, etab.) edo Taberna Kafetegiko espazioa dinamizatzeko beste edozein proposamen, interesgarria izan badaiteke eta Anoetako kirol eremua interesgune gisa nabarmentzen bada.
· Ostalaritzari eskainitako espazioan aplika daitezkeen beste guztiak.
· Koordinazio Plana Kirol Zerbitzuarekin (gehienez, 3 puntu)
Foru Aldundiko Kirol Zerbitzuarekin elkarreraginean aritzeko proposamenak, metodologia eta antolaketa.Honako irizpide hauen arabera baloratuko da:
a) Koordinazio proposamenaren zabaltasuna, xehetasuna eta azalpen argitasuna.
b) Proposatutako koordinazio planaren efizientzia eta eraginkortasuna.
c) Deskribatutako jarduketen koherentzia eta kontratuaren koordinazioaren berezko beharrak.
d) Deskribatutako zereginen eta ekintzen zehaztasuna.
1. apartatu hau BALIO JUDIZIOEN artxibo elektronikoan sartuko da  –  2.a  –

	Lizitazio prozeduratik baztertuko dira eskatutako baldintza teknikoak betetzen ez dituzten lizitatzaileak eta formulak aplikatuz ebaluatu beharreko dokumentazioa (HIRU zenbakiko fitxategi elektronikoa) BI zenbakiko fitxategi elektronikoetan sartzen dituztenak.

	2) FORMULEN BIDEZ BALIOETSI BEHARREKO IRIZPIDEAK: 55 puntu

	Irizpidea
Haztapena
A. Prezioa
37 puntu
A.1 GFAren ekarpena   
5 puntu
A.2.  Gastu orokorrak                                                          
8 puntu
A.3.  Industria etekina
8 puntu
A.4.  Emaitza hobetzeagatik lortutako hobaria:
8 puntu
A.5.  Oreka hobaria
8 puntu
B. Kalitatea
18 puntu
B.1 Aisialdi saioen eta zuzendutako jardueren urteko orduak
5 puntu
B.2 Kafetegia irekitzeko urteko orduak.
4 puntu
B.3.- Emakumeen eta gizonen arteko berdintasuna:
5 puntu
B.4 Auditoria energetikoa EVE metodologiaren arabera
2 puntu
B.5 Dagoen eraikinaren ziurtagiri energetikoa eta EVEn erregistratzea
2 puntu
A) PREZIOA (FORMULA):
100 punturen gainean, 0 puntu emango zaio lizitazio tipoa berdintzen duen eskaintzari, eta bi puntu gehituko dira bajaren % 1 bakoitzeko, proportzionalki, eta gehieneko puntuazioa 100 puntu izango da beherapenaren bat % 50ekoa denean.
X eskaintzaren puntuak (100en gainean) = 2 x X eskaintzaren baja (100en gainean).
Beherapena izanik: (Lizitazio prezioa – X eskaintza/lizitazio prezioa)
Horrela lortutako emaitzari aplikatuko zaio atal ekonomikoak puntuazio osoan hartzen duen portzentajea.
Baldin eta, eskaintzetako jaitsieraren batek edo batzuek % 50a gainditzen badute, balorazioa egiterakoan 100 puntu emango zaizkio jaitsierarik handienari, eta 0 puntu, berriz, lizitazio prezioari. Gainerako puntuazioak bi puntu horien arteko interpolazio bidez lortuko dira.
B.- KALITATEA
B.1- Aisialdi saioen eta zuzendutako jardueren urteko orduak. Gehienez, 5 puntu.
Zuzendutako jardueren gutxieneko orduak 520 ordu/urte dira.
Pleguetan proposatutako aisialdiko saioen eta zuzendutako jardueren urteko orduen % 3ko gehikuntza bakoitzak puntu 1 izango du, gehienez ere 5 puntu izanik.
B.2. Kafetegia irekitzeko urteko orduak. Gehienez, 4 puntu.
Taberna-kafetegia irekitzeko gutxieneko orduak 1.200 ordu/urte dira.
Kafetegia irekitzeko pleguetan proposatutako urteko orduen % 5ko gehikuntza, erabat funtzionatzen duenean, puntu 1 gehituko zaio, gehienez ere 4 puntu izanik.
B.3. Emakumeen eta gizonen arteko berdintasunagehienez, 5 puntu 
Urteko memoria bat aurkezteko konpromisoa. Memoria horretan, zerbitzuaren erabiltzaileen eta zerbitzua gauzatzera atxikitako langileen datuak sexuaren arabera bereizita jasoko dira, eta hura lortzeko jarraitutako metodologia adieraziko da.
B.4 Auditoria energetikoa EVE metodologiaren araberaGehienez 2 puntu.
· Lehenengo urtearen amaieran egiten da: puntu 1.
· Ez da proposatzen egitea: 0 puntu
B.5. Lehendik dagoen eraikinaren energia ziurtagiria eta EVEn erregistratzea. Gehienez 2 puntu.
· Lehen seihilekoan egitea: 2 puntu.
· Ez da proposatzen egitea: 0 puntu
2.A eta 2.B apartatuak FORMULAK artxibo elektronikoan sartuko dira  – 3.a –  IX. eranskineko ereduaren arabera.
2.A atalean, halaber, lizitatzaileak aurkeztutako eskaintzaren justifikazioa jaso beharko da. Justifikazio horren gutxieneko edukia bat etorri beharko da kontratuaren azterketa ekonomiko finantzarioaren datuen egiturarekin, eta diru-sarreren eta gastuen kontzeptu bakoitzari buruzko behar adina azalpen eman beharko dira.

	· Eskaintza batek balio anormalak edo neurrigabeak dituela jotzeko parametroak
Oro har eskaintza guztiak neurriz kanpokotzat edo nabarmenki baxuegitzat joko dira, urriaren 12ko 1098/2001 Errege Dekretuak onartutako Administrazio Publikoen Kontratuen Legearen Erregelamendu Orokorraren 85. artikuluan xedatutakoaren arabera, eta, kasu horretan, 2017ko SPKLren 149. artikuluan xedatutakoaren arabera jokatuko da.
· Berdinketa hausteko berariazko irizpideak: 2017ko Sektore Publikoko Kontratuen Legearen 147.2 artikulua.


	20.- KONTRATUA EGIKARITZEKO BALDINTZA BEREZIAK

	Agiri honetako klausuletan ezarritakoak eta baliabideak atxikitzeko konpromisoa           (IV. eranskina) eta euskara erabiltzeko konpromisoa (XI. eranskina).  


	21.- KONTRATUAREN FUNTSEZKO BETEBEHARRAK

	Baldintza agiri honetako 38.4. klausulan ezarritakoak. 
Haiek ez betetzeak kontratua suntsiaraztea ekar lezake, 2017ko SPKLren 211. artikuluan ezarritakoaren arabera.


	22.- AURREIKUSITAKO KONTRATU ALDAKETAK

	

	
	BAI
	X
	EZ
	
	

	Gaur egungo testuinguru ekonomikoan, hornidura jakin batzuen prezioei buruzko ziurgabetasuna dela eta, edozein unetan gertatzen diren igoerak direla eta, kontuan hartu behar da gasaren, gasolioaren eta elektrizitatearen gastuari buruzko partidek % 20rainoko aldaketak izan ditzaketela, hau da, 110.869,34 €, honako xehetasun honen arabera:
[image: image1.emf]Importe Importe Modificado

SUMINISTROS 511.149,47 €            110.869,34 €          

Agua 8.564,59 €               

Tasa Basura 2.234,72 €               

Gas Natural 39.652,74 €              20% 7.930,55 €               

Electricidad 457.933,32 €            20% 91.586,66 €             

Otros (gasoil, ...) 2.764,10 €                20% 552,82 €                  

1.003.292,77 €        Importe TOTAL GASTOS

11,05% % Modificación General 


Edozein igoera behar bezala justifikatu, dokumentatu, baloratu eta onartu beharko du kontratuaren arduradunak, eta, horretarako, dagokion txosten teknikoa egin beharko du. Era berean, Administrazioak berak ezarritako prozeduraren bidez onartu beharko da.



	23.- ZIGORRAK

	Baldintza agiri honetako 42. klausulan xedatutakoak. 
Klausula horren 2. atalean aurreikusitakoaren ondorioetarako:
· Oso larritzat joko dira formula bidez baloratu beharreko kalitate irizpideen B.1, B.2 eta B.3 atalei dagokienez eskaintzan hartutako konpromisoei buruzko ez betetzeak.
· Oso larritzat joko dira formula bidez baloratu beharreko kalitate irizpideen B.1, B.2 eta B.3 atalei dagokienez eskaintzan hartutako konpromisoei buruzko ez betetzeak.


	24.- ASEGURUAK

	Gutxieneko RC, 1.000.000,00 €-koa.


	25.- LAN HARREMAN JAKIN BATZUETAN SUBROGATZEA

	

	
	BAI
	X
	EZ
	
	

	Ezaugarri Taula honen amaieran dagoen taulan deskribatutako langileei buruzkoa.


	26.- LIZITATZAILEENTZAKO KONPENTSAZIOAREN ZENBATEKOA

	Ez dagokio.


	27.- PRESTAKETA LANEI DAGOZKIEN KONTURAKO ORDAINKETAK

	Ez dira aurreikusten.


	28.- BESTE ZEHAZTAPEN GEHIGARRI BATZUK

	Ez dira aurreikusten.


	29.- KONTRATAZIO MAHAIA

	LEHENDAKARIA: Xabier Aguirrezabala Martiarena, Haur, Nerabe eta Gazteen Sustapen Zerbitzuko burua
PRESIDENTEORDEA eta 1. BOKALA: Departamentuko idazkari teknikoa, Iñaki Sainz Paredes.
2. BOKALA: Jose Andres Castaño Riezu, Haur, Nerabe eta Gazteen Sustapeneko atalburua.
3. BOKALA: Ogasun eta Finantza Departamentuko Kontu-hartzailetza eta Auditoretzako zerbitzuburua, Xabier Lertxundi Agote.
4. BOKALA:  Aholkularitza Juridikoko eta Koordinazioko Zerbitzuko burua, Isabel Arriola Güenaga.
IDAZKARIA: Departamentuko Idazkaritza Teknikoari atxikitako teknikaria, Ainhoa Iriondo Odriozola.


	30.- PROPOSAMENAK AURKEZTEKO EPEA

	Proposamenak aurkezteko epea ez da izango 30 egun natural baino laburragoa, lizitazio iragarkia Europar Batasuneko Argitalpenen Bulegora bidaltzen den egunetik zenbatzen hasita. Epea amaitzeko eguna eta ordu zehatza kontratuaren lizitazio iragarkian adieraziko dira, kontratatzailearen profilean.


[image: image2.emf]DATUAK KONTRATU BERRIRAKO

Kategoria / Categoria

Dedikazioa 

%

Antzinatasuna 

Antigüedad

Kontratu Mota eta 

Indargabetze Data   

Tipo de Contrato y 

Fecha de vencimiento 

Salario Base 

2024

Antzinatasun 

Kontsolidatua 2024 

Antigüedad Consolidada 

2024

TOTAL ANUAL / 

DENETARA URTEAN (*)

TXURI URDIN IZOZT JAUREGIA

Kategoria 5.1 - Auxiliar Administrativo 92,13% 13/09/2018

MUGAGABEA 

INDEFINIDO

22.662,40 € 2.266,24 € 24.928,64 €

Kategoria 3 - Monitor 69,34% 21/09/2018

MUGAGABEA 

INDEFINIDO

20.664,40 € 2.066,44 € 22.730,84 €

Kategoria 4 - Mantenimiento 100,00% 17/04/2019 02/10/2023 14.042,29 € 1.404,23 € 15.446,52 €

Kategoria 5.1 - Camarero 59,27% 07/09/2017

MUGAGABEA 

INDEFINIDO

14.579,41 € 1.457,94 € 16.037,35 €

Kategoria 4 - Oficial 1ª 100,00% 01/10/2020 06/06/2023 25.744,20 € 0,00 € 25.744,20 €

Kategoria 3 - Monitor 14,96% 13/09/2018 31/05/2023 3.715,26 € 371,53 € 4.086,79 €

Kategoria 3 - Monitor 22,40% 21/09/2018

MUGAGABEA 

INDEFINIDO

2.225,18 € 222,52 € 2.447,70 €

Kategoria 3 - Monitor 15,29% 21/09/2018

MUGAGABEA 

INDEFINIDO

1.518,89 € 151,89 € 1.670,78 €

Kategoria 1 - Coordinador 100,00% 09/05/2007

MUGAGABEA 

INDEFINIDO

42.131,94 € 11.761,83 € 53.893,77 €

Kategoria 3 - Ayudante monitor 27,87% 21/01/2021

MUGAGABEA 

INDEFINIDO

8.305,70 € 0,00 € 8.305,70 €

Kategoria 4 - Mantenimiento 91,89% 10/02/2021

MUGAGABEA 

INDEFINIDO

25.806,93 € 0,00 € 25.806,93 €

Kategoria 3 - Monitor 21,31% 02/02/2021 17/05/2023 4.763,03 € 0,00 € 4.763,03 €

Kategoria 3 - Ayudante monitor 35,26% 10/09/2021

MUGAGABEA 

INDEFINIDO

10.508,03 € 0,00 € 10.508,03 €

Kategoria 3 - Monitor 13,93% 14/10/2021 20/06/2023 3.459,46 € 0,00 € 3.459,46 €

Kategoria 3 - Monitor 49,76% 05/11/2021

MUGAGABEA 

INDEFINIDO

14.829,26 € 0,00 € 14.829,26 €

Kategoria 5.2 - Limpieza  44,06% 01/01/2022 20/06/2023 8.606,91 € 0,00 € 8.606,91 €

Kategoria 5.2 - Limpieza  29,23% 01/07/2022

MUGAGABEA 

INDEFINIDO

5.709,94 € 0,00 € 5.709,94 €

Kategoria 3 - Monitor 7,49% 01/01/2023 15/05/2023 1.116,07 € 0,00 € 1.116,07 €

Kategoria 3 - Monitor 52,24% 01/01/2023 15/06/2023 7.784,17 € 0,00 € 7.784,17 €

Kategoria 5.1 - Recepcion 63,61% 24/01/2023 11/06/2023 9.127,40 € 0,00 € 9.127,40 €

Kategoria 5.1 - Camarero 39,43% 24/03/2023 04/06/2023 2.424,78 € 0,00 € 2.424,78 €

Kategoria 3 - Monitor 83,70% 26/06/2023 26/07/2023 2.078,66 € 0,00 € 2.078,66 €

Kategoria 2 - Jefa Departamento  94,30% 08/09/2015

MUGAGABEA 

INDEFINIDO

(*) Enpresariaren Gizarte Segurantza kostua ez dago barne / No incluye coste Seguridad Social a cargo del empresario

271.506,92 €

Convenio a Aplicar:  Convenio Colectivo Provincial de Instalaciones Polideportivas de Titularidad Pública de Gipuzkoa (BOG 16/08/2023)

SUBROGATU BEHARREKO PERTSONALAREN LAN BALDINTZAK 2024an 

PERSONAL A SUBROGAR CONDICIONES LABORALES EN 2024 

EXCEDENCIA


AURKIBIDEA

11. KAPITULUA – XEDAPEN OROKORRAK


11.- Kontratuaren xedea


12.- Kontratuaren bitartez bete beharreko premia administratiboak


13.- Lizitazioaren oinarrizko aurrekontua


14.- Kontratuaren balio zenbatetsia


15.- Kontratuaren prezioa


26.- Kreditua egotea


27.- Zerbitzuak emateko epea eta lekua


28.- Prezioen berrikuspena


29.- Kontratuaren publizitatea


310.- Informazioa, zerga, ingurumen, emakume eta gizonen berdintasun, hizkuntza berdintasun, enpleguaren babes, lan baldintza eta laneko arriskuen prebentzio, eta datu babesaren arloan


311.- Kontratuaren araubide juridikoa eta administrazioaren eskumenak


412.- Errekurtsoen araubidea


4II. KAPITULUA - KONTRATAZIOA


413.- Espediente mota eta lizitazio modua


514.- Lizitatzaile natural edo juridikoak


515.- Behin-behineko bermea


516.- Proposamenak aurkeztea


617.- Lizitatzaileei informazioa ematea


618.- Proposamenen edukia


619.- BAT zenbakiko artxibo elektronikoa: “AURRETIKO BALDINTZAK BETETZEN DIRELA EGIAZTATZEKO DOKUMENTAZIOA”


820.- BI zenbakiko artxibo elektronikoa: “BALIO-JUDIZIO BITARTEZ BALIOETSI BEHARREKO DOKUMENTAZIOA”


821.- HIRU zenbakiko artxibo elektronikoa: “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA”


922.- Aldaerak onartzea


923.- Proposamenak aurkeztearen ondorioak


924.- Kontratazio mahaia


1025.- Proposamenak irekitzea eta aztertzea


1025.1.- BAT zenbakiko artxibo elektronikoak irekitzea eta administrazio dokumentazioa kalifikatzea


1025.2.- BI zenbakiko artxibo elektronikoak irekitzea eta aztertzea (BI zenbakiko artxibo elektronikoak daudenean bakarrik)


1025.3 HIRU zenbakiko artxibo elektronikoak irekitzea eta aztertzea


1125.4.- Kontratazio mahaiaren aktak


1126.- Kontratazio mahaiaren egintzen emaitza argitaratzea eta lizitatzaile ukituei jakinaraztea


1127.- Adjudikazio irizpideak


1128.- Eskaintzen balioespena


1229.- Eskaintzak argitzea


1230.- Balio ezohiko moduan baxuak dituzten eskaintzak


1231.- Prozedurako ondorengotza


1232.- Kontratua ez adjudikatzeko edo ez egiteko erabakia eta adjudikazio prozeduran Administrazioak atzera egitea


1333.- Adjudikazioa


1333.1- Eskaintzen sailkapena eta adjudikazio proposamena


1333.2.- Kalitate-prezio erlaziorik oneneko eskaintza aurkeztu duen lizitatzaileak aurretiazko baldintzak betetzeari buruzko frogagiriak aurkeztea


1533.3.- Behin betiko bermea


1633.4.- Adjudikazioa


1734.- Kontratua sinatzea


18III. KAPITULUA- KONTRATUA BETETZEA


1835.- Kontratuaren arduraduna


1836.- Kontratistaren ondorengotza


1937.- Kontratua lagatzea


1938.- Enpresa kontratistaren baldintzak eta betebeharrak


1938.1.- Baldintza orokorrak


2038.2.- Kontratua betetzeko baldintza bereziak


2038.2.1- Lan eta gizarte betebeharrak zein ingurumena babestekoak.


2138.2.2.- Kontratuaren betetzeari atxikitako langileei buruzko betebeharrak


2138.2.3.- Subrogazio kasuetako betebeharrak


2238.2.4.- Kontratuaren hizkuntza betebeharrak


2238.2.5.- Emakume eta gizonen berdintasun arloko betebeharrak


2338.2.6.- Azpikontratazio kasuetarako betebeharrak


2438.2.7.- Laneko segurtasun eta osasun esparruko betebeharrak


2638.2.8.- Enpresa kontratistaren langileei buruzko betebeharrak


2738.3.- Informazioaren segurtasunaren esparruko betebeharrak


2838.4.- Kontratazio publikoan aplikatzekoa den Jokabide Kodea eta Zintzotasun Instituzionalaren Esparrua betetzeari buruzko betebeharrak


2838.5.- Baimen eta lizentzien kudeaketaren inguruko betebeharrak


2938.6.- Kontratistari eskatu ahal zaizkion gastuak


2938.7.- Lan programa


2939.- Obra proiektuak prestatzeko kontratuari buruzko berezitasunak


2939.1.- Hutsegiteak zuzendu eta gabeziak konpontzea


2939.2.- Kalte-ordainak obren exekuzioan izandako desbideratzeengatik eta proiektuko akatsen edo hutsegiteen erantzukizuna.


3040.- Zerbitzu kontratuen berezitasunak, herritarrentzat zuzeneko prestazioak dakartzatenean


3041.- Jabetza intelektualaren eskubideak


3042.-. Berandutze zigorrak eta beste zigor batzuk


3143.- Kontratuaren aldaketak


3243.1.- Aurreikusitako aldaketak


3243.2.- Aurreikusi gabeko aldaketak


3243.3- Aldaketaren araubidea


3244.- Kontratistari egin beharreko ordainketak


3345.- Kontratua etetea


3446.- Harrera eta berme epea


3446.1.- Harrera eta likidazioa


3446.2.- Berme epea


3446.3.- Bermea itzultzea


3447.- Kontratua suntsiaraztea


36I. ERANSKINA.- LIZITAZIO ELEKTRONIKORAKO JARRAIBIDEAK


37I. ERANSKINAREN GEHIGARRIA.- JAKINARAZPENAK ETA KOMUNIKAZIOAK JASOTZEKO DATUAK


38II. ERANSKINA.- EUROPAKO KONTRATAZIO AGIRI BAKARRA (EKAB) BETETZEKO JARRAIBIDEAK


40III. ERANSKINA.- ALDI BATERAKO ENPRESA ELKARTEA ERATZEKO KONPROMISOAREN EREDUA


42IV.- ERANSKINA.- BITARTEKOAK ATXIKITZEKO KONPROMISO ADIERAZPENAREN EREDUA


43V. ERANSKINA.- ENPRESA TALDEARI BURUZKO ADIERAZPEN EREDUA


44VI. ERANSKINA.- KONTRATAZIO PUBLIKOARI APLIKATU BEHARREKO JOKABIDE KODEA ETA ERAKUNDEAREN ZUZENTASUN ESPARRUA BETETZEARI BURUZKO ADIERAZPEN EREDUA


44VII. ERANSKINA.- KONFIDENTZIALTZAT JOTAKO DOKUMENTU ETA DATU AURKEZTUEI BURUZKO ADIERAZPEN OSAGARRIRAKO EREDUA


46VIII. ERANSKINA. - ABAL EREDUA


47IX. ERANSKINA.- ESKAINTZA EKONOMIKORAKO ETA FORMULA BIDEZ EBALUATZEKO ESKAINTZAKO BESTE ELEMENTUETARAKO EREDUA


49X. ERANSKINA.- ADJUDIKAZIO IRIZPIDEAK ETA KONTRATUA GAUZATZEKO IZAERA SOZIALEKO BALDINTZA BEREZIAK EBALUATZEKO SISTEMAREN PROPOSAMENA


50XI. ERANSKINA.- EUSKARA ERABILTZEKO KONPROMISOAREN ADIERAZPENA







1. KAPITULUA – XEDAPEN OROKORRAK
1.- Kontratuaren xedea
1.- Kontratuaren objektua da agiri honen ezaugarrien taulako 3. apartatuan deskribatutako zerbitzuak ematea, kontuan hartuta, hala badagokio, Sektore Publikoko Kontratuei buruzko azaroaren 8ko 9/2017 Legean (SPKL) aurreikusitako kasuen arabera izapidetu daitezkeen aldaketak; lege horren bidez, Europako Parlamentuaren eta Kontseiluaren otsailaren 26ko 2014/23/EB eta 2014/24/EB Zuzentarauen transposizioa egiten da Espainiako ordenamendu juridikora.
Apartatu horretan horrela ezartzen denean, loteka egingo da lizitazioa, bertan deskribatzen diren baldintzak eta mugak aplikaturik, SPKLren 99. artikuluak dioenarekin bat. Baldintza agiri honetan kontratuari edo enpresa esleipendunari egiten zaizkion aipamen guztiak kontratuaren xedea banatzen den lote bakoitzari egiten zaizkiola ulertuko da.
2. - Kontratuen Hiztegi Arruntaren (KHA) nomenklaturari dagokion kodetzea ezaugarrien taulako 3. apartatuan agertzen da.
2.- Kontratuaren bitartez bete beharreko premia administratiboak
Kontratu honekin, baldintza teknikoen agirian deskribatzen diren beharrak aseko dira, bertan deskribatutako zerbitzuen bidez.
3.- Lizitazioaren oinarrizko aurrekontua
Kontratuko lizitazioaren oinarrizko aurrekontuaren zenbatekoa, ezaugarrien taulako 4. apartatuan, balio erantsiaren gaineko zerga barne harturik, maximotzat adierazten dena da eta SPKLren 100.2 artikuluak zehaztutakoaren arabera kalkulatu da.
4.- Kontratuaren balio zenbatetsia
1.- Kontratuaren balio zenbatetsia, SPKLren 101. artikuluaren arabera kalkulatutakoa, eta ezaugarrien taulako 5. apartatuan zehaztutakoa, kontuan hartu da, bai kontratu honetan aplikagarria den esleipen prozesua bai prozesu horren publizitatea hautatzeko orduan, baita pertsona fisiko eta juridiko lizitatzaileen (aurrerantzean lizitatzaileak) egokitasun baldintzak eta errekurtso erregimen aplikagarria zehazteko orduan ere.  Balio zenbatetsi horren barne egongo dira, baldin eta halakorik aurreikusi bada, ezaugarrien taulako 22. apartatuan  zehaztutako goranzko kontratu aldaketa posibleak.
2.- SPKLko 101.5. artikuluan aurreikusitakoaren ondorioetarako, ezaugarrien taulako 5. apartatuan adierazten da kontratuaren balio zenbatetsia zehazteko erabilitako metodoa.
5.- Kontratuaren prezioa
1.- Kontratuaren prezioa esleipenetik ateratzen dena izango da. Balio erantsiaren gaineko zerga partida independente gisa jaso zehaztu beharko da. Kontratuaren prezioan aplikagarri diren edozein motatako tributuak, tasak eta kanonak sartuta daudela ulertuko da, eta baita baldintza agiri honetan barneratzen diren betebeharrak betetzearen ondorioz adjudikaziodunak ordaintzeko sortzen diren gastu guztiak ere.
2.- Sektore Publikoko Kontratuen Legeko 102.4. artikuluan aurreikusitakoaren ondorioetarako, ezaugarrien taulako 4. apartatuan  adierazten da kontratuaren prezioa zehazteko erabilitako metodoa. 
3.- Prezioaren zehaztapena oroharreko prezioan egiten den kontratuetan, kontratuaren prezioa enpresa adjudikaziodunak eskainiko du eta hura inoiz ez da lizitazioaren oinarrizko aurrekontutik gorakoa izango.
4.- Prezioaren zehaztapena prestazio osagai edo unitateei dagozkien prezio unitarioen bitartez egiten den kontratuetan:
a) Objektua osatzen duten unitateen kopurua zehatz-mehatz definitzen denean: adjudikaziodunak eskainitako unitate prezioa unitate kopuruaz biderkatzearen emaitza izango da prezioa.
b) Objektua osatzen duten unitate kopurua zehaztasunez definitzen ez denean:
1) Unitate bakoitzaren prezioa esleipendunak eskainitakoa izango da.
2) Kontratuaren aurrekontu maximo mugatzailea ezarriko da, baina aurrekontu honen gastu erreala Administrazioaren benetako beharrek baldintzatua egongo da, zeina ez baitago behartuta unitate kopuru jakin bat eskatzera edo aurrekontu osoa xahutzera.
5.- Ezaugarrien taulako 4. apartatuan horrela adieraziz gero, eskaintza ekonomikoak onartuko dira, prezio partzialak emanda horietan lizitazioko oinarrizko aurrekontuan jasotzen diren prezio unitario partzialekiko igoera portzentaje batez; dena den, ateratzen den gehieneko prezioak ezingo du, inoiz, lizitazioaren oinarrizko aurrekontuaren zenbatekoa gainditu.
6.- Kreditua egotea
1.- Kreditu egokia eta nahikoa dago egin beharreko kontratuaren gastuari aurre egiteko. Kontratua aurrekontu-partiden kargura finantzatuko da eta ezaugarrien taulako 7. apartatuan ezartzen diren urtealdiekin bat etorriz.
2.- Baldin eta, SPKL legearen 117.2 artikuluan aurreikusitakoarekin bat etorriz eta ezaugarrien taulan aurreikusitakoaren arabera, espedientea aldez aurretik izapidetzen bada, kontratua adjudikatu ahal izateko kreditu egoki eta nahikoa egotearen baldintza etengarria bete beharko da, dagokion ekitaldian kontratutik eratorritako betebeharrak bermatze aldera.
7.- Zerbitzuak emateko epea eta lekua
1.- Gauzatzeko epea ezaugarrien taulako 8. apartatuan ezarritakoa izango da, edo enpresa esleipendunak eskaintzen duena, baldin eta lizitatzaileek epe osoa eta/edo epe partzialak laburtzea proposa badezakete.
2.- Kontratua luzatu ahal izango da, baldin eta ezaugarrien taulako 9. apartatuan horrela jasota badago. Luzapena derrigorrezkoa izango da kontratistarentzat SPKLren 29. artikuluan adierazitakoari jarraituz.
3.- Zerbitzuak toki jakin batean eman behar badira, ezaugarrien taulako 11. apartatuan hala adieraziko da.
8.- Prezioen berrikuspena
1.- Berrikuspena bidezkoa bada, horrela jasokoa da ezaugarrien taulako 13. apartatuan formula aplikagarria jasoko baitu.
2.- Prezioak SPKL Legearen 103. artikuluan eta hurrengoetan ezarritako moduan berrikusiko dira.
9.- Kontratuaren publizitatea
1.- Kontratua adjudikatzeko lizitazio iragarkia kontratatzailearen profilean argitaratuko da.
2.- Kontratatzailearen profilean, kontratua adjudikatzeko deialdiari buruzko informazioa emango da, administrazio klausula partikularren agiriekin eta, bidezkoa bada, dokumentazio osagarriarekin batera.
3.- Kontratu honi buruzko informazioa, hain zuzen ere SPKLren 63. artikuluaren arabera zehaztutakoa, kontratatzailearen profilean argitaratuko da eta ezaugarrien taulako 2. apartatuan zehaztutako helbide elektronikoan kontsultatu ahal izango da.
4.- Kontratuak arau harmonizatupean daudenean, lizitazioa Europar Batasuneko Egunkari Ofizialean ere argitaratuko da, SPKLren 135. artikuluari jarraikiz. 
10.- Informazioa, zerga, ingurumen, emakume eta gizonen berdintasun, hizkuntza berdintasun, enpleguaren babes, lan baldintza eta laneko arriskuen prebentzio, eta datu babesaren arloan 
Organismo hauetan lortu ahal izango da ondorengo gaiei buruz indarrean dauden obligazio eta xedapenen informazioa:
-Fiskalitatea: Gipuzkoako Foru Aldundiko Ogasun eta Finantza Departamentuan, eta gainerako zerga administrazioetan.
Enpleguaren babesa, lan baldintzak eta laneko arriskuen prebentzioa, eta desgaitasunak dituzten pertsonak gizartean eta lan munduan txertatzea: Eusko Jaurlaritzako Lan eta Justizia Saileko Laneko eta Gizarte Segurantzako Zuzendaritzan.
-Emakumeen eta gizonen arteko berdintasuna: EMAKUNDE organismo autonomoan.
-Hizkuntza berdintasuna: Eusko Jaurlaritzako Hizkuntza Politikako Sailburuordetzan
-Ingurumenaren babesa: Gipuzkoako Foru Aldundiko Ingurumeneko eta Obra Hidraulikoetako Departamentuko Ingurumen Zuzendaritza Nagusian. IHOBE SA Ingurumen Jarduketarako Sozietate Publikoan.
-Datu pertsonalen babesa: Datuak Babesteko Euskal Agentzian.
11.- Kontratuaren araubide juridikoa eta administrazioaren eskumenak
1.- Kontratu honek izaera administratiboa du, SPKLren 25. artikuluaren arabera. Alderdiek berariaz bete beharko dute agiri honetan eta gainerako kontratu-agirietan ezarritakoa.
2.- Baldintza agirietan jaso gabe dauden alderdietan, kontratua honako hauen bidez araututa geldituko da: Sektore Publikoko Kontratuen Legea (SPKL); maiatzaren 8ko 817/2009 Errege Dekretua, Sektore Publikoko Kontratuen urriaren 30eko 30/2007 Legea partzialki garatzen duena; eta Herri Administrazioetako Kontratuen Legearen Erregelamendu Orokorra (HAKLEO), urriaren 12ko 1098/2001 Errege Dekretuaz onartu zena, aurrekoaren aurka ez doan guztian. Gainera, Euskal Autonomia Erkidegoko mailan (zenbait klausula sozial kontratazio publikoan sartzeko apirilaren 7ko 3/2016 Legea) nahiz Gipuzkoako Foru Aldundiaren mailan kontratazioa arautzeko ezarritako beste edozein xedapenek arautuko dute, baldin eta aplikagarri badira.
3.- Nolanahi ere, arestian aipatutako lege eta erregelamendu arauak SPKLren aurka ez doan guztian aplikatuko dira.
4.- Ordezko gisa, zuzenbide administratiboko gainerako arauak aplikatuko dira eta, horiek izan ezean, zuzenbide pribatuko arauak.
5.- Baldintza agiri honen eta kontratuko beste dokumentuetako edozeinen artean desadostasunik izanez gero, baldintza agiri hau nagusituko da.
6.- Kontratuko klausulak, edozein modutan, kontratuaren zati diren kontratuzko gainerako dokumentuak eta adostutako kontua egikaritzean aplikagarri diren argibide edo araudiak ez ezagutzeak ez du adjudikazioduna salbuesten horiek betetzeko betebeharretik.
7.- SPKLren 190. artikuluan aurreikusiarekin bat, kontratazio organoak du kontratu administratiboa interpretatzeko eta hauek betetzeko unean sortzen diren zalantzak erabakitzeko eskumena. Era berean, egindako kontratua aldatu ahal izango du, eta hori suntsiaraztea erabaki ahal izango du, betiere SPKLk eta berau garatzeko xedapenek jasotzen dituzten mugen barnean eta beharkizunetan eta aipatzen dituzten ondorioekin.
8.- Kontratua aplikatzerakoan edo interpretatzerakoan, gauzatzerakoan, aldatzerakoan, betetzerakoan edo suntsitzerakoan auzirik sortzen bada, SPKLren 191. artikuluan eta HAKLEOren 97. artikuluan ezarritako prozeduraren arabera kontratistari entzun ondoren, Foru Adundiko organo eskudunek ebatziko dituzte auzi horiek, eta organo horien erabakiak berehala betearaztekoak izango dira.
9.- Interesdun baten eskariz hasitako prozeduretan, berariaz bestelakorik ezarri ez bada eta horien xedea diru zenbatekoak erreklamatzea, administrazio prerrogatibak baliatzea edo administrazio kontratu baten egikaritzeari, burutzeari edo azkentzeari buruzko beste edozein gai bada, ebazpena emateko aurreikusitako epea ebazpena jakinarazi gabe igaroz gero, bere eskabidea administrazio isiltasunez ezetsitzat jo ahal izango du interesdunak, nahiz eta bere horretan iraungo duen ebazteko betebeharrak.
12.- Errekurtsoen araubidea
1.- Baldintza agiri honen eta preskripzio teknikoen agiriaren kontra hautazko errekurtsoa jarri ahal izango da, SPKLren 44. artikuluan aurreikusitako errekurtso bereziaren bitartez, 100.000 eurotik gorako balio zenbatetsia duen kontratu bat baldin bada.
2.- Jarduketa hauen aurka ere errekurtsoa jarri ahal izango da:
a) Lizitazio-iragarkiak eta kontratazioa arautu behar duten baldintzak ezartzen dituzten kontratuzko gainerako dokumentuak.
b) Prozeduran egindako tramiteko egintzak, baldin eta tramiteko egintza horiek esleipenari buruz zuzenean edo zeharka zerbait erabakitzen badute, prozedurak aurrera jarraitu ezina eragiten badute edota defendatu ezina edo eskubide edo interes legitimoentzako kalte konponezinen bat badakarte. Edozein kasutan, aurreko inguruabarrak ematen direla ulertuko da hautagai edo lizitatzaileak onartu ala ez onartzea, edo eskaintzak onartu edo baztertzea adosteko mahaiaren edo kontratazio-organoaren egintzetan, SPKL Legearen 149. artikulua aplikatuz modu ezohikoan baxuak izateagatik baztertzen diren eskaintzak barne.
c) Esleipen-akordioak.
d) SPKL Legearen 204. eta 205. artikuluetan ezarritako ez-betetzeetan oinarritutako aldaketak, aldaketak esleipen berri bat ekarri behar zuela ulertzeagatik.
SPKLren 51. artikuluan xedatuarekin bat, errekurtsoa aurkeztu beharko da kontratazio organoaren erregistroan, Kontratazio Errekurtsoen Foru Auzitegi Administratiboarenean, edo urriaren 1eko 39/2015 Legeak, Administrazio Publikoen Administrazio Prozedura Erkidearenak, 16.4 artikuluan ezartzen dituen lekuetan, 15 egun balioduneko epean, SPKLren 50. artikuluan aurreikusitako baldintzetan.
Aurreko lerroaldean xedatutakoa gorabehera, errekurtsoa SPKL Legearen 39. artikuluko c), d), e) edo f) idatz-zatietako 2. atalean aurreikusitako baliogabetasun-arrazoietakoren batean oinarritzen denean, SPKL Legearen 50.2. artikuluan errekurtsoak jartzeko aurreikusitako epeak errespetatuko dira.
Aukeran izango da, halaber, administrazioarekiko auzi errekurtsoa jartzea Administrazioarekiko Auzien Jurisdikzioari buruzko uztailaren 13ko 29/1998 Legean jasotakoaren arabera, betiere Euskadiko Justiziako Auzitegi Nagusiaren aurrean bi hilabeteko epean.
3.- Bestelako kontratuen kasuan, urriaren 1eko 39/2015 Legeak, Administrazio Publikoen Administrazio Prozedura Erkidearenak, sektore publikoko araubide juridikoari dagokionez indarrean dagoen erregulazioak, eta Administrazioarekiko Auzien Jurisdikzioaren uztailaren 13ko 29/1998 Legeak aurreikusten dituzten errekurtso arruntak jarri ahal izango dira.
II. KAPITULUA - KONTRATAZIOA
13.- Espediente mota eta lizitazio modua 
1.- Kontratazio espedientea ezaugarrien taularen hasieran aurreikusitako prozedurari eta izapidetzeari jarraituz burutuko da.
Aldaerak onartzen direnean, lizitatzaileek aukerak eskaini ahal izango dituzte, ezaugarrien taulako 12. apartatuan ezarritako moduan eta, betiere, preskripzio tekniko partikularren agirian finkatutako beharkizun, modalitate eta ezaugarriak jasoz, atal horretan bertan laburbiltzen baitira.
2.- Espedientearen presazko tramitazioa ezaugarrien taularen goiburuan zehazten denean, berekin ekarriko du lizitazio eta adjudikazio eta formalizaziorako ezarritako epeak murriztea, SPKLren 119. artikuluan eta horrekin bat datozenetan ezarritako erregelekin bat.
14.- Lizitatzaile natural edo juridikoak
1.- Administrazioarekin kontratuak egin ditzakete, nahiz pertsona naturalek nahiz juridikoek, espainolek nahiz atzerritarrek, baldin jarduteko gaitasun osoa badute, kontratatzeko inolako galarazpenek eragiten ez badie, eta kaudimen ekonomikoa, finantzarioa eta tekniko edo profesionala dutela egiaztatzen badute, eta, Sektore Publikoko Kontratuen Legeak sailkapen jakin bat eskatzen duenean, sailkapen horren jabe badira.
Araudi aplikagarriak ezartzen duela-eta adjudikatzaileari eskatzen zaionean bere antolakundeari, irabazien xedeari, finantzaketa sistemari edota beste batzuei buruzko zenbait beharkizun betetzea adjudikazio prozeduran parte hartu ahal izateko, alderdi horiek prozeduran aurkezten denean egiaztatu beharko ditu.
2.- Aurreko atalen gaitasunari, kaudimenari eta kontratatzeko debekurik ez izateari buruz aipatzen diren inguruabarrak eskaintzak aurkezteko azken egunean bete behar dira, eta kontratua hobetzen den unean mantendu egin beharko dira.
3.- Halaber, lizitatzaileek kontratuaren xede den prestazioa burutzeko, hala dagokionean, eska daitekeen gaitasun profesionala edo enpresa mailakoa izan beharko dute.
4.- Pertsona juridikoei ez zaie kontraturik adjudikatuko, baldin eta estatutuen edo sorrerako araudiaren arabera berezko dituzten helburuak, xedea edo jarduera esparrua kontratuaren prestazioekin bat ez badatoz.
5.- Era berean, Administrazioak kontratuak egin ahal izango ditu aldi baterako eratzen diren enpresa elkarteekin; horrelakoetan, ez da beharrezkoa kontratua adjudikatzen zaion arte enpresa elkartea eskritura publiko bitartez eratuta egotea.
Aldi baterako enpresa elkarte baten osaera aldatzen denean kontratua formalizatu aurretik eta ondoren, SPKLren 69. artikuluaren 8. apartatuan eta ondorengoetan jasotakoari jarraituko zaio. Horretarako, zer zirkunstantzia gertatu den jakinarazi beharko zaio kontratazio organoari.
6.- Europar Batasuneko enpresei edo Europako Esparru Ekonomikoari buruzko Akordioa sinatu duten estatuetako enpresei eta Batasunekoak ez diren enpresei dagokienez, SPKLren 67. eta 68. artikuluetan xedatutakoa izango da aplikagarria.
15.- Behin-behineko bermea
1.- Sektore Publikoko Kontratuei buruzko Legearen 106. artikuluan aurreikusitakoaren arabera, salbuespenez, interes publikoko arrazoiengatik eta espedientean modu justifikatuan, kontratu honetarako eskatzen bada behin-behineko berme bat eratzea, berme horren zenbatekoa ezaugarrien taulako 18. apartatuan agertzen dena izango da.
2.- Bermeen formari eta baldintzei dagokienez, SPKLren 106.3. eta 108.1. artikuluetan jasotakoa beteko da, bai eta HAKLEOren 55., 56., 57. eta 58. artikuluetan jasotakoa ere.
3.-Behin-behineko bermea automatikoki iraungiko da, eta lizitatzaileei kontratua burutu eta berehala itzuliko zaie.
16.- Proposamenak aurkeztea
1.- Proposamenak www.contratacion.euskadi.eus  lizitazio elektronikorako plataformaren bitartez aurkeztuko dira, ezaugarrien taulako 30. apartatuan ezarritako epean, betiere kontratatzailearen profilean lizitazio iragarkia argitaratu eta biharamunetik aurrera, edo Europar Batasuneko Egunkari Ofizialean (EBEO) erregulazio harmonizatupean dauden kontratuetarako.
2.- Dokumentazioa nahiz jakinarazpenak eta komunikazioak bidaltzeko, jarraitu egin beharko zaio baldintza-agiri honetako I. eranskinean  jasotakoari.
3.- Dokumentuak izendatzerakoan, kontuan hartuko dira agiri honetako 19., 20. eta 21. klausuletan adierazten diren apartatuak, BAT, BI eta HIRU artxibo elektronikoetan sartu behar diren dokumentuen eduki gisa.
4.- Eskaintzak isil-gordekoak izango dira; horregatik, behar adina neurri hartuko da lizitazioa jendaurrean egin arte sekretua ziurtatzeko.
17.- Lizitatzaileei informazioa ematea
1.- SPKLren 138.3 artikuluak aipatzen duen informazio osagarri edo gehigarria eman beharra dagoenean, administrazio kontratatzaileak informazio hori eman beharko du eskaintzak aurkezteko finkatutako mugako data baino sei egun natural lehenago gehienez ere, betiere informazio eskaera mugako data hura baino, gutxienez, hamabi egun natural lehenago aurkezten bada. Eskaera hori lizitazio iragarkian eta ezaugarrien taulako 1. apartatuan aurreikusten den helbide elektronikora zuzenduko da.
2.- Presakotzat jo diren espedienteen kasuan, eskaintzak aurkezteko epea amaitu aurretiko gehienezko epe hori 4 egun naturalekoa izango da, erregulazio harmonizatupeko kontratuen kasuan.
3.- Eskatutako argibideak kontratatzailearen profilean publiko egiten diren kasuetan, erantzunak lotesleak izango dira.
18.- Proposamenen edukia
1.- Proposamenak hurrengo klausuletan adierazten diren artxibo elektronikoetan aurkeztuko ditu lizitatzaileak edo haren ordezkaritza duen pertsonak.
2.- Artxibo elektroniko bakoitzean, aparteko fitxategi batean, edukia jasoko da, zenbakiz adierazita (HAKLEO, 80.1 artikulua)
19.- BAT zenbakiko artxibo elektronikoa: “AURRETIKO BALDINTZAK BETETZEN DIRELA EGIAZTATZEKO DOKUMENTAZIOA”
1.- “AURRETIKO BETEKIZUNAK BETETZEN DIRELA EGIAZTATZEKO DOKUMENTAZIOA” izeneko artxibo elektronikoan sartu egin beharko dira ondoren zerrendatzen diren dokumentuak, horiek guztiak jasotzen dituen aurkibidearekin batera.
a) Jakinarazpenak eta komunikazioak jasotzeko datuak, I. eranskinaren gehigarriaren ereduari jarraituz.
b) Europako kontratazio agiri bakarra (EKAB). SPKLren 140. eta 141. artikuluetan aurreikusitakoarekin bat, erantzukizunpeko adierazpena aurkeztuko da, II. eranskinean jasotako jarraibideen arabera beteta, lizitatzaileak edo haren ordezkariak sinatuta, eta han adierazitako formulario eredura egokituta.
Enpresa lizitatzaileak beste erakunde batzuen kaudimena eta bitartekoak baliatzen dituenean, horietako bakoitzeko EKAB bat aurkeztu beharko da.
Ezaugarrien taulan kontratuaren gaia sortaka zatitzea aurreikusten denean, baldin eta kaudimen ekonomiko eta finantzarioari edo tekniko eta profesionalari buruzko baldintzak sorta batetik bestera aldatzen badira, Europako kontratazio agiri bakar bat aurkeztuko da kaudimen baldintza berberak aplikatzen zaizkion sorta bakoitzeko edo sorta talde bakoitzeko.
c) Aldi baterako enpresa elkartea eratzeko konpromisoa, hala badagokio. Enpresa bi edo gehiago lizitazio batera aurkezten direnean aldi baterako elkartea sorturik, dokumentu pribatua aurkeztu beharko dute, elkartea osatuko duten enpresen izenak eta zertzeladak eta bakoitzaren partaidetza adierazita. Horiez gain, adjudikaziodun gertatuz gero aldi baterako elkartea formalki eratzeko konpromisoa bere gain hartzen dutela adierazi beharko dute (SPKLren 69. artikulua eta HAKLAOren 24. artikulua). Agiri hori elkartea osatzen duen enpresa bakoitzaren ordezkariek sinatu beharko dute. Kasu horietan, enpresa bakoitzak EKAB agiri bat aurkeztu beharko du. Agiri honetako III. eranskinean  jasotzen da aldi baterako enpresa elkartea eratzeko konpromisoaren eredua.
d) Kontratua egikaritzean bitarteko pertsonal eta materialak atxikitzeko erantzukizunpeko adierazpena, ezaugarrien taulako 15. apartatutan adierazten diren profil eta zehaztapenekin. Agiri honen IV. eranskinean jasota dago eredua.
e) Enpresa lizitatzailearen erantzukizunpeko berariazko adierazpena, bera parte den enpresa taldeari buruzkoa eta talde bereko sozietate guztiak hartzen dituena, Merkataritza Kodearen 42. artikuluan ezarritako baldintzetan. Inongo enpresa taldetakoa ez bada, adierazpenak horixe adierazi beharko du. Agiri honen V. eranskinean jasota dago eredua.
f) Gipuzkoako Foru Administrazioaren kontratazio publikoari aplikatzeko jokabide kodea eta erakundearen zuzentasun esparrua betetzeari buruzko adierazpena. Adierazpen hori agiri honen VI. eranskinean jasotzen den eredua erabiliz egin beharko da.
g) Lizitatzaileen izaera konfidentzialeko dokumentu eta datuei buruzko adierazpena.Enpresa lizitatzaileek, hala dagokionean, adierazi beharko dute aurkeztutako zer dokumentu administratibo eta tekniko eta zer datu diren, beren ustez, konfidentzialtzat jotzeko modukoak. Zirkunstantzia hori, gainera, argi adierazi beharko da (gaininprimatua, marjinan edo beste edozein modutan) halakotzat adierazitako dokumentuan bertan. Enpresa lizitatzaileek aurkeztutako dokumentuak eta datuak konfidentzial jo daitezke, horiek hirugarren pertsona edo erakunde batzuei zabaltzea lizitatzailearen interes komertzial zilegien kontrakoa izan daitekeenean edo enpresen arteko lehia leiala kaltetu dezakeenean. Adierazpen hau egin ezean, dokumentu edo datu konfidentzialik ez dagoela ulertuko da. Agiri honen VII. eranskinean jasota dago eredua.
h) Behin-behineko bermea egiaztatzeko dokumentua, hala badagokio. Behin-behineko bermea eskatzen bada, hau horrela ordainduko da:
· ES71 2095 0611 09 1062462774 IBAN kodea duen kontuan, eskudiruzko bermeak direnean. Kasu horretan, gordailutze hori egiaztatzen duen frogagiria aurkeztu beharko da.
· Kontratazio organoaren aurrean, idatzoharra egindako baloreen ibilgetze-ziurtagiriak, abalak edo kauzio-aseguruen ziurtagiriak direnean (ikusi abal eredua VIII. eranskinean).
Aldi baterako enpresa elkarteen kasuan, parte hartzen duten enpresetako batek edo gehiagok eratu ahal izango dituzte behin-behineko bermeak, betiere, guztien artean ezaugarrien taulako 18. apartatuan eskatzen den zenbatekoa lortzen bada eta aldi baterako elkarteko kide guztiak bermatzen baditu solidarioki.
i) Atzerriko lizitatzaileek aurkeztu beharreko dokumentazioko berezitasunak. Atzerriko lizitatzaile guztiek, gainera, aurkeztu beharko dute edozein ordenatako epaitegi eta auzitegi espainiarren jurisdikzioaren mendean jartzeko adierazpena, kontratuan zuzenean edo zeharka sor daitezkeen gorabehera guztietarako, hala dagokioenean uko eginez lizitatzaileari egoki dakiokeen atzerriko jurisdikzio foruari (SPKLren 140.1 f) .
Europar Batasuneko kide ez diren edo Europako Esparru Bakarrari buruzko Akordioa sinatu ez duten Estatuetako enpresek gainera honakoak aurkeztu beharko dituzte:
· Enpresak egoitza duen lekuan Espainiak duen Diplomaziako Misio Iraunkorrak edo Kontsuletxeko Bulegoak emandako txostena, horretan erasota lagaz, enpresak aurrez frogatuta betiere, tokiko erregistro profesionalean, komertzialean edo antzekoren batean izena emanda dagoela edo, bestela, tokiko trafikoan ohiz aritzen dela kontratuaren xede diren jardueren esparruan.
· SPKLren 68. artikuluan aipatzen den elkarrekikotasun txostena, erregulazio harmonizatupeko kontratuetan izan ezik, azken kasu horretan Misio Diplomatiko Iraunkorrak edo Ekonomia Ministerioaren Kanpo Merkataritzako Idazkaritza Nagusiak Merkataritzako Mundu Erakundeko Kontratazio Publikoari buruzko Akordioaren Estatu sinatzailearen izaerari buruz igorritako txostenarekin ordezkatuko da.
2.- Kontratazio organoak edo kontratazio mahaiak, edozein unetan, dokumentu bidezko justifikazioa eskatu ahal izango dute, lizitatzaileek, erantzukizunpeko adierazpen bitartez, betetzen dituztela adierazitako baldintzei buruz. 
Lizitatzaileak behar besteko epea izango du eskatu zaion dokumentazioa aurkezteko. Epe hori ezingo da 5 egun baliodunetik gorakoa izan, errekerimendua jaso eta hurrengo egunetik kontatzen hasita. Errekerimendua ez bada behar bezala aurkezten aipatutako epean, ulertuko da lizitatzaileak kendu egin duela bere eskaintza eta, horrenbestez, prozeduratik kanpo geratuko da.
20.- BI zenbakiko artxibo elektronikoa: “BALIO-JUDIZIO BITARTEZ BALIOETSI BEHARREKO DOKUMENTAZIOA”
1.- Ezaugarrien taulako 19. apartatuan  balio-judizio baten bitartez aurretik balioetsi beharreko adjudikazio irizpideak jaso baldin badira, lizitatzaileak BI zenbakiko artxibo elektronikoa aurkeztu beharko du, “BALIO-JUDIZIO BITARTEZ BALIOETSI BEHARREKO DOKUMENTAZIOA” izenarekin, horretan sartuz hartan eskatutako dokumentazioa.
2.- Artxibo elektroniko honetan ez da inolaz ere sartuko HIRU zenbakiko artxibo elektronikoan joan behar duen informaziorik.
3.- Era berean, lizitatzaileak preskripzio teknikoen agirian espresuki jasotako beste edozein dokumentu aurkeztu beharko ditu, hartara egiaztatzeko eskaintzak betetzen dituela eskatzen diren baina baloratuko ez diren zehaztapen teknikoak. Dokumentuak BI zenbakiko artxibo elektronikoan sartuko dira, baldin eta artxibo elektroniko hori aurkeztea derrigorrezkoa bada; derrigorrez aurkeztu beharrik ez badago, ordea, HIRU zenbakiko artxibo elektronikoan sartuko dira.
21.- HIRU zenbakiko artxibo elektronikoa: “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA”
1.- “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” izeneko artxibo elektronikoan, eskaintza ekonomikoa eta formulen aplikazioaren bitartez ebaluatu beharreko bestelako dokumentuak jaso beharko dira.
2.- Proposamenak IX. eranskinean
 jasotako eredura egokitu beharko dira, eta ez da onartuko Administrazioak eskaintza kontuan hartze aldera funtsezkotzat hartzen duena argi eta garbi ezagutzea eragozten duten hutsak, akatsak edo ezabapenak dituen proposamenik. Lizitatzaileen eskaintza ekonomikoek, partida independente gisa, balio erantsiaren gaineko zergaren zenbatekoa adierazi beharko dute, jasanarazi behar den kasuan.
Eskaintza ekonomikoa eta artxibo honetako gainerako dokumentazioa ezaugarrien taulako 19. apartatuan adierazitako irizpideen arabera ebaluatuko dira.
3.- Eskaintzaren batek lizitazio oinarriaren aurrekontua gainditzen badu, ezarritako eredua nabarmen aldatzen badu, eskaintzaren zenbatekoan akats nabaria badu edo enpresa lizitatzaileak berak aitortzen badu akatsak dituela eta ez dela bideragarria, kontratazio mahaiak baztertu egingo du ebazpen arrazoitu bat emanez. Aldiz, ereduko hitz batzuk aldatzea edo kentzea, baldin eta ez badute ereduaren zentzua aldatzen, ez da nahiko arrazoi izango proposamena baztertzeko.
4.- Lizitatzaile bakoitzak eskaintza bakarra aurkez dezake, SPKLren 142. artikuluan aldaeren onargarritasunari buruz jasotakoa eragotzi gabe. Halaber, ezingo du beste enpresa batzuekin aldi baterako elkartea eginez inolako proposamenik aurkeztu, aurretik bakarka aurkeztu badu, ezta aldi baterako elkarte bat baino gehiagotan badago ere. Printzipio hau urratuz gero, aldi berean aurkeztutako eskaintza guztiak ezetsi egingo dira.
5.- Proposamena aldi baterako enpresa elkarte batek egina denean, hura osatzen duten guztiek izenpetu behar dute, zuzenean edo beren ordezkarien bitartez.
6.- Ezaugarri taulako 12. apartatuak aldaerak aurkezteko baimena ematen badu, oinarriari dagokion eskaintza ekonomikoaz gain, aldaera bakoitzeko eskaintza ekonomiko bat ere sartu ahal izango da artxibo horretan. Aldaera bakoitzari dagokion eskaintza ekonomikoa ere baldintza agiri honen IX. eranskineko ereduaren arabera egin behar da, eta atal horretan adierazitako kontzeptuak eta baldintzak jaso behar ditu.
22.- Aldaerak onartzea
1.- Aldaerak onartzen diren kasuan, lizitatzaile bakoitzak aurkezten duen proposamen bakarrak jaso ahal izango ditu kontratuaren xedeari begira egoki iritzitako aukerak, preskripzio tekniko partikularren agirian finkatutako baldintza, modalitate eta ezaugarri teknikoekin, ezaugarrien taulako 12. apartatuan laburtzen baitira.Aldaerak ezaugarrien taulako atal horretan bertan ezartzen den moduan aurkeztuko dira, eta ezingo dute kontratuaren lizitazioko oinarrizko aurrekontua gainditu.
2.- Nolanahi ere, enpresa lizitatzaileentzat nahitaezkoa izango da eskatutako oinarrizko zerbitzua emateari buruzko proposamen esklusibo bat egitea, hitzez hitz, eta prestazioa gauzatzeko epe bat eta prezio bat izango ditu, bi kasuetan ezaugarrien taulan jasotakoen berdina edo txikiagoa, eta aurkezten duen lan-programan jasotakoekin bat etorri beharko dute zehatz-mehatz.
23.- Proposamenak aurkeztearen ondorioak
1.- Enpresa lizitatzailearen aldetik proposamena aurkezteak berekin dakar plegu honetako eta baldintza teknikoen pleguko klausulak baldintzarik gabe onartzea, salbuespenik gabe, eta baita kontratazio mahai edo organoak Sektore Publikoko Lizitatzaile eta Enpresa Sailkatuen Erregistro Ofizialean edo Europar Batasuneko Estatu kide baten operadoreen ekonomikoen zerrenda ofizialetan jasotako datuak kontsultatzeko baimena ere.
Baldintza agiriak ez onartzeak eskaintza atzera botatzea ekarriko du, ezinbestean.
2.- Lizitatzaileek ezingo dute beren proposamena kendu 15 egun naturaletan, proposamenak irekitzen direnetik aurrera, adjudikazioduna aukeratzeko irizpide bakarra prezioa izan denean, edo bi hilabeteko epean, kontratua adjudikatzeko beste irizpide batzuk kontuan hartu direnean, SPKLren 158.2 artikuluan aurreikusiarekin. Epe hori hamabost egun baliodunetan luzatuko da SPKL Legearen 149. artikuluan, ezohiko moduan baxuak direnen eskaintzei buruzkoan, aipatzen diren izapideak jarraitzea ezinbestekoa denean.
3.- Proposamen bat behar ez bezala erretiratzen bada, lizitatzaileak ezingo du Administrazio Publikoekin kontratatu, SPKLren 71.2 artikuluan xedatuarekin bat. Gainera, behin-behineko bermea konfiskatuta geratuko da, SPKLren 106.1 artikuluarekin bat, horrelako bermerik eskatu baldin bada.
24.- Kontratazio mahaia
1.- Kontratazio mahaia izango da eskaintzak baloratzeko organo tekniko eskumenduna, eta SPKL Legearen 326. artikuluan aurreikusitakoaren arabera eta, gainera, mahaiaren osaketa eta eginkizunak garatzen dituen maiatzaren 8ko 817/2009 Errege Dekretuaren 21. eta 22. artikuluetan jasotakoari jarraiki jardungo du.
2.- Mahaiaren osaketa ezaugarrien taulako 29. apartatuan jasota dago. Hori kontratatzailearen profilaren bitartez argitaratuko da lizitazioaren iragarkiarekin edo, bestela, betiere mahaia bera eratu aurretik, aipatutako profileko iragarki espezifiko batekin.
3.- Kargua hutsik badago, edo titularra gaixorik edo kanpoan badago, arrazoi justifikaturen bat izanik, ordezkapen hauek ezartzen dira kontratazio mahaiko kideentzat:
- Presidentea: bokalek ordeztuko dute titulartasuna, baldintza agiri honen ezaugarri taulan edo, hala badagokio, kontratatzailearen profilean adierazitako hurrenkeran.
- Bokalak: oro har, titularrak kokatuta dauden kudeaketa zerbitzu edo unitateei atxikitako funtzionarioek ordezkatuko dituzte, edo, bestela, mendeko diren zuzendaritzako beste zerbitzu batzuei atxikitako funtzionarioek, eta mahaiko lehendakariak izendatuko ditu. Ordezkapenik ezin bada egin, saileko kudeaketa zerbitzuei atxikitako funtzionarioek ordezkatuko dituzte bokalak, mahaiko buruak izendatuta.
- Kontuhartzailetza eta Auditoretza Zerbitzuari atxikitako bokalaren kasuan, zerbitzu horretako funtzionario batek ordezkatuko du. 
- Idazkaria: kontratua kudeatzen duen departamentuari atxikitako eta mahaiburu kargua duenak izendatutako funtzionario batek ordezkatuko du.
25.- Proposamenak irekitzea eta aztertzea
25.1.- BAT zenbakiko artxibo elektronikoak irekitzea eta administrazio dokumentazioa kalifikatzea
1.- Proposamenak aurkezteko epea amaiturik, kontratazio mahaiak ireki eta kalifikatu egingo du lizitatzaileek BAT zenbakiko artxibo elektronikoan garaiz eta behar moduan aurkeztutako dokumentazio administratiboa. Mahaiak akats edo huts konpongarririk ikusten badu aurkeztutako dokumentuetan, alde interesdunei emango die aditzera, eta gehienez 3 egun naturaleko epea emango die horiek zuzendu edo konpontzeko. Halaber, dagoeneko aurkeztutako dokumentazioaz gain, mahaiak dokumentazio osagarria edo argigarria aurkeztea eskatu ahal izango die lizitatzaileei, eta 5 egun naturaleko epea emango zaie horretarako.
2.- Interesdunei jakinarazpen elektronikoz emango zaie aditzera akatsa edo hutsa ikusi dela.
3- Azkenik, kontratazio mahaiak lizitaziorako onartuak izan diren lizitatzaileak eta ukatuak izan direnak zein ziren zehaztuko du, ukatze horren arrazoiak adieraziz.
25.2.- BI zenbakiko artxibo elektronikoak irekitzea eta aztertzea (BI zenbakiko artxibo elektronikoak daudenean bakarrik)
1.- Haien aurkezpena nahitaezkoa denean, “BALIO-JUDIZIO BITARTEZ BALIOETSI BEHARREKO DOKUMENTAZIOA” izenarekin identifikatutako BI zenbakiko artxibo elektronikoak irekiko dira, horien edukia ezaugarrien taulako 19. apartatuan adierazitako irizpideen arabera ebaluatzearren.
2.- Ekitaldi hori hasteko, mahaiak proposamenak kalifikatzeari buruzko berariazko erabakia hartuko du, lizitaziora onartuak eta lizitaziotik kanpo utziak identifikatuz eta horretarako arrazoiak emanez.
3.- Lizitazio prozeduratik kanpo geratuko dira eskatzen diren baldintza teknikoak betetzen ez dituzten lizitatzaileak eta BI zenbakidun artxibo elektronikoetan formulen aplikazioaren bitartez ebaluatu beharreko dokumentazioa (HIRU zenbakidun artxibo elektronikoa) sartzen dutenak.
25.3 HIRU zenbakiko artxibo elektronikoak irekitzea eta aztertzea
1.- HIRU zenbakiko artxibo elektronikoak ekitaldi publikoan irekiko dira eta, oro har, zuzenean jarraitu ahal izango da ekitaldia, kasuan kasuko kontratatzailearen profileko deialdian adierazten den estekaren bitartez.
2.- HIRU zenbakiko artxibo elektronikoak jendaurrean irekitzeko ekitaldiaren hasieran –BI zenbakiko artxibo elektronikorik ez dagoenean–, mahaiak berariazko pronuntziamendua egingo du proposamenen kalifikazioari buruz, lizitaziora onartuak eta lizitaziotik kanpo utziak identifikatuz eta horretarako arrazoiak emanez. 
3.- Balio-judizio bitartez ebaluatzeko irizpiderik baden kasuan, ebaluazio horren emaitza ekitaldi honetan adieraziko da.
4.- Ondoren, kontratazio mahaiak ireki egingo ditu onartutako lizitatzaileek aurkeztutako HIRU zenbakiko artxibo elektronikoak, “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” izenekoak, eta eskaintza ekonomikoak irakurriko ditu.
5.- Artxibo elektroniko horietako dokumentazioa ezaugarrien taulako 19. apartatuan adierazitako irizpideen arabera ebaluatuko da.
6.- Edonola ere, irizpide horien ebaluazioa BI zenbakiko artxibo elektronikoetan jasotako dokumentazioaren balorazioaren ondotikoa izango da, beti.
25.4.- Kontratazio mahaiaren aktak
Aurreko apartatuen arabera jardundako guztia erasota lagako da dagozkion aktetan, horiek prozeduraren emaitza eta izandako gorabeherak jasoko baitituzte.
26.- Kontratazio mahaiaren egintzen emaitza argitaratzea eta lizitatzaile ukituei jakinaraztea
1.- Eskaintzen kalifikazioa, onarpena edo bazterketa kontratatzailearen profilean argitaratuko da. Argitaratze horretatik kanpo geratuko da indarrean dagoen legediarekin bat argitaratu ezin den informazioa. Dena den, kasuan-kasu bidezko diren komunikazio edo jakinarazpenak zuzenduko zaizkie lizitatzaile ukituei.
2.- Lizitatzaile bat baztertzeko egintza 39/2015 Legeak, urriaren 1ekoak,  Herri Administrazioen Prozedura Erkideari buruzkoak 40. artikuluan eta hurrengoetan ezarritako prozeduren arabera jakinaraziko da.
3.- Bitarteko elektroniko bidezko jakinarazpena errefusatua izan dela ulertuko da, jakinarazpena eskuratzeko moduan jarri eta 10 egun natural igaro direnean horren edukira sartu gabe; eta jakinarazpen betekizuna epe barruan bete dela ulertuko da, jakinarazpena Gipuzkoako Foru Aldundiaren egoitza elektronikoan eskuragarri jartzen denean.
27.- Adjudikazio irizpideak
1.- Kontratua esleitzeko kontuan hartu beharreko irizpideak eta haien haztapena, bai oinarrizko eskaintzari bai aldaerei aplikatzekoak, lizitazio iragarkian eta ezaugarrien taulako 19. apartatuan ezarritakoak izango dira.
2.- Eskaintzak aurkezten dituzten enpresek ez badituzte betetzen ezaugarrien taulako 19. apartatuan adierazitako ezaugarri formalak paperaren tamainari, marjinei, letra motari eta testu idatzien lerroartekoari dagokienez (grafikoak, argazkiak, diagramak...), beren eskaintza formalki zuzentzeko eskatuko zaie, eskaintzaren eduki materiala aldatu gabe. Eduki hori aldatzeak berehala prozeduratik baztertzea ekarriko du.
Errekerimendua egin ondoren formalitatea bete gabe jarraitzen badu, proposamenak ez dira baloratuko kasuan kasuko adjudikazio irizpideari dagokionez, baina hura ez betetzeak ez du, inola ere, proposamena adjudikazio prozeduratik kanpo utziko.
3.- Ezaugarri formal horiek izanik, 19. apartatuan esleipen irizpideekin lotutako apartatu bakoitzerako ezarritako gehieneko hedadura gainditzen duten proposamenak (azalak eta indizeak kontuan hartu gabe) ez dira prozeduratik kanpo utziko. Gehieneko luze-laburra gaindituz gero, edukia baloratuko da onartutako gehieneko orri kopururaino.
4.- Enpresa lizitatzaileren batek esleipen irizpideei buruzko dokumentazioa aurkezten ez badu, enpresa horren proposamena ez da baloratuko dagokion irizpidearen arabera.
28.- Eskaintzen balioespena
1.- Bere zereginak betetze aldera, mahaiak egokitzat jotzen dituen txosten tekniko guztiak eska ditzake, SPKL Legearen 146.2.b) artikuluan aurreikusitakoaren arabera.
2.- Baldintza teknikoak betetzen ez dituzten proposamenak baztertu egingo ditu kontratazio mahaiak.
3.- Irizpideen kasuan, balio irizpideen mendeko balorazioa dutenak haztapen osoaren % 50 baino gehiago direnean, prestakuntza egokia duen aditu batzorde batek egingo du BI zenbakiko artxibo elektronikoaren aurretiazko ebaluazioa, edo organismo tekniko espezializatu batek, berariaz adieraziko baita ezaugarrien taularen19. apartatuan eta kontratatzailearen profilean argitaratuko.  Apartatu horretan erasota lagako dira aditu batzordeak edo organismo tekniko espezializatuak baloratu beharreko irizpide zehatzak, aipatuek balorazioa egiteko izango duten epearekin eta balorazio horrek izan beharko dituen gehienezko eta gutxienezko mugekin batera.
29.- Eskaintzak argitzea
Kontratazio organoak edo kontratazio mahaiak eskaintza aurkeztuei buruzko argibideak eskatu ahal izango dizkiete lizitatzaileei, edo eskaintzen erredakzioko akats material agerikoak zuzentzeko esan, betiere tratu berdintasunaren printzipioa errespetatuta eta eskaintzen baldintzak aldatzeko inolako aukerarik emateke. Jardundako guztia dokumentu bidez erasota laga beharko da espedientean. Jardundako guztia dokumentu bidez adierazita utzi beharko da espedientean.
30.- Balio ezohiko moduan baxuak dituzten eskaintzak
1.- Kontratazio organoak paramatro objektiboak ezarriko ditu ezaugarri koadroaren 19. apartatuan, zeinen arabera ulertuko baita proposamena ezin dela bete ezohiko moduan baxua delako.
2.- Anormaltasun presuntziopean egon daitezkeen proposamen batzuk identifikatzen direnean, kontratazio mahaiak –edo, bestela, kontratazio organoak– lizitatzaileari edo lizitatzaileei eskatu beharko die eskaintza ez-ohiko edo anormaltzat definitzea eragin duten proposameneko parametroak modu arrazoituan eta zehatzean justifikatzeko eta xehakatzeko. Horrela, SPKLren 149. artikuluko 4tik 6ra bitarteko apartatuetan aurreikusitako prozedura tramitatuko du, eta, emaitza ikusirik, proposamena onartzea edo atzera botatzea proposatuko dio kontratazio organoari.
31.- Prozedurako ondorengotza
1.- Prozedura izapidetzen den bitartean, eta kontratua burutu baino lehenago,  enpresaren ondarea edo jardueraren adar bat beste batenarekin edo batzuenarekin batu delako, edo zatitu delako, edo eskualdatu delako, prozeduran enpresa lizitatzaile edo hautagaiaren ondorengo izango dira sozietate xurgatzaileak, bat-egitetik sortu direnak, zatiketaren onuradun izan direnak, edo ondarea edo dena delako jarduera-adarra eskuratu dutenak, betiere, horretarako gaitasuna izanik, kontratatzeko debekurik ez duela eta kaudimena eta gaitasuna nahiz sailkapena badituela egiaztatzen badu, adjudikazio prozeduran parte hartu ahal izateko administrazio-klausula partikularren agirian eskatutako baldintzak beteta.
2.- Aurreko paragrafoan aipatutako eragiketak enpresa  elkarteen barruan egiten badira, SPKLren 69. artikuluan ezarritakoa beteko da.
32.- Kontratua ez adjudikatzeko edo ez egiteko erabakia eta adjudikazio prozeduran Administrazioak atzera egitea
1.- Kontratua ez adjudikatzeko edo egiteko erabakia eta  SPKL Legearen 152. artikuluan adierazitako moduan adjudikazio prozeduran atzera egitekoa, kontratazio organoak adostu ahal izango ditu kontratua formalizatu aurretik, lizitatzaileei jakinaraziz eta, era berean, Europar Batzordeari horren berri emanez, kontratua Europar Batasuneko Egunkari Ofizialean iragarri denean.
2.- Kasu bietan, hautagai egokiei edo lizitatzaileei ordaina eman beharko zaie, agiri honetako ezaugarrien taulako 26. apartatuak kasuan-kasuan zehazten duen kopurukoa.
33.- Adjudikazioa
33.1- Eskaintzen sailkapena eta adjudikazio proposamena
Behin eskaintzak baloratu ondoren, aktarekin batera dagokion balorazioa eta adjudikazio proposamena bidaliko dizkio kontratazio mahaiak kontratazio organoari. Proposamenean, ezaugarrien koadroko 19. apartatuan jasotako irizpideen aplikazioz bakoitzari emandako puntuazioaren arabera beheranzko hurrenkeraz antolatuta agertuko dira eskaintzak, kalitate-prezio erlazio onena duena identifikatuta.
Kontratua esleitzeko proposamenak ez du eskubidetik sortzen proposatutako lizitatzailearen alde, eta, beraz, hark ez du eskubiderik eskuratuko Administrazioaren aurrean harik eta kontratua formalizatzen ez den arte.
Kontuan hartzeko irizpide bakarra prezioa denean, ulertuko da eskaintzarik onena preziorik txikiena jasotzen duena dela. 
33.2.- Kalitate-prezio erlaziorik oneneko eskaintza aurkeztu duen lizitatzaileak aurretiazko baldintzak betetzeari buruzko frogagiriak aurkeztea
1.- Kontratazio-organok mahiaren proposamena onartu ostean, dagozkion zerbitzuek eskaintza onena aurkeztu duen lizitatzailea deituko dute, 10 egun balioduneko epean, eskabidea jaso eta hurrengo egunetik zenbatzen hasita, kontratua adjudikatzeko ezinbesteko modura zerrendatzen den dokumentazioa aurkez dezan.
Honatx dokumentazio hori:
a) Jarduteko gaitasuna eta jarduera eremua egiaztatzen duten agiriak. Enpresa pertsona juridikoa bada, Merkataritza Erregistroan behar bezala inskribatutako eraketa edo, hala badagokio, aldaketa eskrituraren bidez egiaztatuko da jarduteko gaitasuna, baldin eta aplikagarri zaion merkataritza legeriaren arabera inskripzio betebehar hori galdagarria bada. Erregistroan inskribatuta egote hori eskagarria ez bada, jarduteko gaitasuna egiaztatuko da eraketa eskritura edo agiriaren, estatutuen edo fundazio aktaren bitartez, horretan jasota egongo baitira jarduera erregulatzen duten arauak. Agiri horiek, hala dagokionean, dagokien erregistro ofizialean inskribatuta egongo dira. 
Pertsona juridikoei ez zaie kontraturik adjudikatuko, baldin eta estatutuen edo sorrerako araudiaren arabera berezko dituzten helburuak, xedea edo jarduera eremua kontratuaren prestazioekin bat ez badatoz; eta hori aurkeztuko den dokumentazioaren bidez egiaztatu beharko da.
Enpresa pertsona bakarrarena denean, nortasun agiria edo haren ordez balio duen dokumenturen bat aurkeztu behar da.
b) Hala dagokionean, ordezkaritza egiaztatzen duten agiriak.Beste baten izenean aurkezten diren edo proposamenak izenpetzen dituzten pertsonek nortasun agiriaren kopia aurkeztuko dute, horretarako askietsiriko ahalordearekin batera.
Ordezkari horrek NANik ez badu, erregelamenduz hura ordezkatzen duen dokumentuaren fotokopia aurkeztu beharko du, notarioak legitimatua edo dagokion erakunde administratiboak konpultsatua.
Enpresa pertsona juridikoa bada, ahalordeak Merkataritza Erregistroan erregistratuta egon behar du. Alabaina, egintza konkretu baterako ahalordea bada, ez da beharrezkoa izango Merkataritza Erregistroan inskribatuta egotea, betiere Merkataritza Erregistroaren Erregelamenduaren 94.1.5. artikuluan xedatutakoaren arabera.
Ez da beharrezkoa izango ordezkaritza ahalordea egiaztatzeko dokumentazioa aurkeztea ordezkaritza hori Gipuzkoako Foru Aldundian inskribatuta dagoenean, dela legezko ordezkarien erroldan, dela izapide horretarako ahalorde nahikoa duen borondatezko ordezkaritzaren errolda korporatiboan.
c) Kaudimen ekonomiko-finantzarioa eta tekniko edo profesionala. Kaudimen ekonomikoa, finantzarioa eta tekniko edo profesionala egiaztatzea SPKL legearen 87. eta 90. artikuluetan aurreikusitako eta lizitazio iragarkian eta ezaugarrien taulako 14. apartatuan zehaztutako bideetako bat erabiliz.
Aldi baterako enpresa elkarteen kasuan, horien kaudimena zehazteko, metatu egingo dira elkartekide bakoitzaren ezaugarriak (HAKLEOren 24.1 artikulua).
Espainiarrak ez diren, baina Europar Batasuneko estatu kideetako edo Europako Esparru Ekonomikoari buruzko Akordioa sinatu duten estatuetako nazionalak diren lizitatzaileek, Espainian sailkatu gabe daudenean, sailkapenaren ordez aurkeztu beharko dute beren kaudimen ekonomiko eta finantzarioa eta teknikoa egiaztatzen duen dokumentazioa, betiere SPKLren 87. eta 88. artikuluetan jasotakoaren arabera, eta kontratazio organoak ezaugarrien taulako 14. apartatuan ezarritako bitartekoak erabilita.
Kontratatzeko baimendutako enpresaburuekin Europar Batasuneko estatuek egindako zerrenda ofizialak kudeatzeko organo eskudunek emandako inskripzio-ziurtagiriek, ziurtagiria ematen duen estatu kidean ezarritako enpresaburuei buruzkoek, gaitasun-presuntzio bat ekarriko dute haietan agertzen den hautaketa kualitatiboaren baldintzei dagokienez.
Era berean, berdin uste izango da, haietan ziurtatutako alderdiei dagokienez, ziurtapen organismo eskudunek egindako ziurtagiriak aurkeztuz gero, baldin eta horiek betetzen badituzte lizitatzaileak establezimendua duen estatu kideko legediaren arabera luzatutako ziurtapen arau europarrak.
Aurreko apartatuan aipatutako agirietan, enpresaburua zerrendan inskribatzeko edo ziurtagiria emateko erabili diren erreferentziak adierazi beharko dira, baita lortutako sailkapena ere.
d) Kontratuaren objektua den prestazioa emateko enpresa edo lanbide gaikuntza egiaztatzea.Kontratatzeko gaitasunerako baldintzatzat legez eskagarria baldin bada, kontratu honen xede den prestazioa emateko behar den enpresa edo lanbide gaikuntza egiaztatzen duen dokumentazioa aurkeztu beharko da.
e) Aurkeztu beharko du giza baliabideak eta bitarteko materialak egiaz badituela egiaztatzen duen dokumentazioa, ezaugarrien taulako 15. apartatuanjasotako profilak eta zehaztapenak betez.
f) Kaudimena kanpo bitartekoak erabiliz egiaztatzeko (SPKLren 75. art.), frogatu egin  beharko da egiaz badirela kontratua betetzeko giza baliabideak eta bitarteko materialak, eta, horretarako, kanpoko entitateek idatziz aurkeztu beharko dute hartutako konpromisoa.
Lizitatzaileak, kontratua betetzeko, bere kaudimena egiaztatzeko aurkeztu dituen bitarteko berak erabiliko ditu. Aurreikusi ezin diren arrazoiak direla eta, horiek ordezkatu behar izanez gero, kaudimen baliokidea egiazta dezaketen beste bitarteko batzuk baliatuko ditu, betiere administrazioak baimenduta.
g) Ingurumen kudeaketako arauak eta kalitate bermearen ingurukoak betetzeari buruzko ziurtagiriak. Ezaugarrien taulako 14. atalean hala jasota badago, eta han adierazitakoari jarraituz.
h) Zerga betebeharrak eta Gizarte Segurantzarekikoak betetzeari dagokionez, egunean dagoelako ziurtagiriak. Lizitatzaileak zergak hainbat lurraldetan ordaindu behar dituenean, Administrazio eskudun bakoitzak eginiko ziurtagiriak aurkeztu beharko ditu. Kontratuaren organo kudeatzaileari baimena emango dio dagokion ziurtagiria Gipuzkoako Foru Aldundiari eta Gizarte Segurantzaren Diruzaintza Nagusiari eskatzeko.
i) 250 langiletik gorako enpresek berdintasun-plan bat dutela egiaztatzen duten agiriak aurkeztu beharko dituzte, SPKLren 71.1.d) artikuluan xedatutakoa aplikatuz.
j) Desgaitasuna duten langile kopuruari buruzko egiaztagiriak. 50 langile edo gehiago dituzten enpresek egiaztagiriak aurkeztuko dituzte, ziurtatzeko betetzen dutela % 33 edo gehiagoko desgaitasuna duten pertsonentzat gordetako lanpostuen kuota betetzen dutela, edo modu osagarrian edo subsidiarioki, betetzen dituztela har ditzaketen neurri alternatiboak, kontuan hartuta azaroaren 29ko 1/2013 Errege Dekretu Legegilea, desgaitasuna duten pertsonen eskubideen eta haiek gizarteratzearen lege orokorraren testu bategina onartzekoa, nahiz lege hori garatzen duen araudia.
k) Jarduera Ekonomikoen gaineko Zergari lotutako jarduerak egiten direnean: uneko ekitaldiari dagokion alta, edo azken ordainagiria, aipatutako zergaren matrikulan baja eman ez izanaren erantzukizunpeko adierazpenarekin eta, hala badagokio, salbuetsita egotearen erantzukizunpeko adierazpenarekin batera.
l) Hala badagokio, bidezkoa den behin betiko bermea honela gordailatu ahal izango da:
- Banku kontuaren nazioarteko kodea duen ES71 2095 0611 09 1062462774 kontuan, diruzko bermeak direnean; horrelakoetan, egindako gordailua egiaztatzen duen frogagiria ere sartu beharko da.
- Kontratazio organoaren aurrean, idatzoharra egindako baloreen ibilgetze-ziurtagiriak, abalak edo kauzio-aseguruen ziurtagiriak direnean (ikusi abal eredua 
VIII. eranskinean).
2.- Aurretik xedatutakoa xedatuta ere, Euskal Autonomia Erkidegoko Lizitatzaileen eta Enpresa Sailkatuen Erregistroan inskribatu izanaren ziurtagiria aurkeztuz gero, enpresa lizitatzailea salbuetsita geldituko da, hartan jasotakoaren arabera eta aurkakoa frogatu ezean, erregistroan jasotako zirkunstantziei buruzko frogagiriak aurkeztetik.
Sektore Publikoko Lizitatzaileen eta Enpresa Sailkatuen Erregistroko inskripzioaren ziurtagiria aurkezteak SPKL Legearen 87.2 eta 96. artikuluetan eta SPKL Legea neurri batean garatzen duen maiatzaren 8ko 817/2009 Errege Dekretuaren 19. artikuluan aurreikusitako ondorioak izango ditu.
Ziurtagiriekin batera, erantzukizunpeko adierazpen bat aurkeztu beharko da, non azalduko den ziurtagirian adierazitako inguruabarrak ez direla aldatu.
Lizitatzaileen eta Enpresa Sailkatuen Erregistroko inskripzioan frogatu beharreko baldintzetako bat jasota agertzen ez denean, enpresak SPKL Legean ezarritako bitartekoetako bat erabiliz frogatu beharko du.
Enpresa Sektore Publikoko Lizitatzaileen eta Enpresa Sailkatuen Erregistro Ofizialean inskribatuta badago, edo Europar Batasuneko estatu kide bateko datu base nazional batean jasota badago (hala nola enpresaren espediente birtual batean, dokumentuak elektronikoki biltegiratzeko sistema batean edo aurrekalifikatzeko sistema batean), eta organo horiek dohainik eskura baditzakete, enpresa ez dago behartuta justifikazio dokumentuak edo leku horietan inskribatutako datuen beste froga dokumental batzuk aurkeztera, eta lizitatzaileak berariaz adierazi beharko du erregistroan edo dagokion datu-basean inskribatuta dagoela.
3.- Aurreko bi apartatuetan aipatzen den dokumentazioa behar bezala eta ezarritako epean aurkezten ez bada, lizitatzaileak eskaintza erretiratu duela ulertuko da, eta lizitazioaren oinarrizko aurrekontuaren % 3 eskatuko zaio, BEZik gabe, zigor gisa; zenbateko hori, lehenik eta behin, behin-behineko bermearen kontra ordainduko da, halakorik eratu bada.
Aurreko paragrafoan aipatutako kasuan, eskaintzen sailkapenean hurrengo den lizitatzaileari dokumentazio berbera eskatuko zaio, eskaintzak sailkatuta geratu diren hurrenkerari jarraikiz (SPKL legearen 150.2 artikulua).
4.- Klausula honetan adierazia emandako epearen barnean betetzen ez duen lizitatzaileari, dolo, erru edo zabarkeriaz jardun baldin badu, kontratatzeko galarazpena ezarri ahal izango zaio, SPKLren 71.2 a) artikuluan aurreikusiaren arabera.
33.3.- Behin betiko bermea
1.- SPKLren 145. artikuluan xedatutakoaren arabera, eskaintza onena aurkezten duen lizitatzaileak behin betiko bermea eratu beharko du eta hori kontratazio organoari eskuragarri jarri beharko dio. Lizitatzaileak eskainitako edo lizitazioaren oinarriko aurrekontuaren amaierako prezioaren % 5 izango da berme horren zenbatekoa kontratua unitateko prezioen arabera egiten denean, Balio Erantsiaren gaineko Zerga kontuan hartu gabe. Berme horren eraketa 10 egun balioduneko epean egiaztatu beharko da, SPKL Legearen 150.2 artikuluan aipatutako errekerimendua jaso eta biharamunetik aurrera.
2.- Ezaugarrien taulako 18. atalean agertzen den behin betiko bermea SPKLren 108. artikuluan eta HAKLAOen 55. artikuluan eta hurrengoetan aurreikusitako edozein modutan eratu ahalko da. Eskakizun hori esleipendunaren erruz betetzen ez bada, Administrazioak ez dio esleituko.
3.- Ezaugarrien taulako aipatu atalean hala aurreikusten bada, prezioa atxikitzearen bitartez eratu ahal izango da.
Prezioa atxikitzearen bitartez eratzen bada, behin betiko bermea kontratistari jasanaraziko zaio, aldez aurretik berariazko baimena izanik, hartako zenbatekoa lehenengo fakturatik eta hurrengoetatik kenduz, zenbateko osora iritsi arte.
4.- Kontratistari eska dakizkiokeen zehapenak edo kalte-ordainak bermearen bitartez gauzatzen badira, kontratistak berriz jarri beharko du bermea, edo lehendik jarritakoa dagokion kopuruz handitu, haiek gauzatzen direnetik 15 egun naturaleko epean; horrela ez egitea kontratua suntsiarazteko arrazoia izango da.
5.- Kontratuan izandako aldaketaren bat dela eta kontratuaren prezioa ere aldatzen bada, bermea egokitu egin beharko da, kontratua aldatzeko erabakia adjudikaziodunari jakinarazten zaion egunetik kontatzen hasi eta 15 egun naturaleko epean, hain zuzen prezio berriarekiko proportzioa mantendu dezan.
6.- Nolanahi ere, behin betiko bermea SPKLren 110. artikuluan aipatutako kontzeptuez erantzuteko erabiliko da. Kontzeptu horien barruan sartuta dago kontratistak ez betetzea kontratuari lotutako prestazioak oker betetzearen ondorioz hirugarrengoei eragindako kalte galerak ordaintzeko betebeharra, SPKL Legearen 196. artikuluan jasota dagoena.
7.- Behin-behineko bermea eratzen denean, esleipendunak aukeran izango du behin-behineko bermearen zenbatekoa behin betiko bermeari aplikatzea edo azken hori berriro eratzea.
8.- Berme osagarria SPKLren 107.2 artikuluan jasotakoaren arabera ezarriko da, eta, hala badagokio, ezaugarrien taulako 18. atalean xedatutakoari jarraituko zaio.
33.4.- Adjudikazioa
1.- Kontratazio organoak bost egun balioduneko epean esleitu behar du kontratua, 33.2 klausulan aipatu diren agiriak jasotzen dituenetik aurrera.
Dena den, kontratuaren esleipenduna hautatzeko irizpide bakarra prezioa denean, esleipena egiteko epea, gehienez ere, hamabost egunekoa izango da, proposamenak irekitzeko egunaren ondorengotik kontatzen hasita.
Ezingo da utzi adjudikatu gabe lizitazio bat, baldin eta baldintza agirian ageri diren irizpideen arabera onargarria den eskaintza edo proposamenen bat badago.
2.- Adjudikazioaren ebazpena arrazoitua izan beharko da eta lizitatzaileei jakinaraziko zaie, eta kontratatzailearen profilean argitaratu beharko da 15 eguneko epean.
3.- Hitzarmen kolektiboari buruzko informazioa esleipen-ebazpenean jasoko da eta, halaber, kontratatzailearen profilean argitaratuko da, enpresa esleipendunak adierazita badauka kontratuaren xede den jardueran arituko diren langileei aplikagarri zaiela halako hitzarmen kolektiboa.
4.- Aurreko 2. apartatuan aipatutako jakinarazpenak eta publizitateak beharrezko informazioa izango dute, eta bereziki SPKLren 151.2 artikuluak galdatua, hain zuzen adjudikazio prozeduran interesa duten pertsonek behar beste oinarritutako errekurtsoak jarri ahal izan ditzaten adjudikazio erabakiaren kontra.
5.- Esleipenaren arrazoiari SPKLren 155.3 artikuluan jasotako konfidentzialtasun salbuespena aplikatuko zaio.
6.- Edozein kasutan, jakinarazpenean eta kontratatzailearen profilean hura SPKL Legearen 153. artikuluan xedatutakoaren arabera formalizatzeko epea adieraziko da.
7.- Jakinarazpena Gipuzkoako Foru Aldundiko egoitza elektronikoan bertaratuz egingo da.
34.- Kontratua sinatzea
1.- Kontratua lizitazioaren baldintzekin zehaztasun osoz bat datorren administrazio dokumentu bidez formalizatu beharko da, dokumentu hori edozein erregistro publikora sartzeko nahikoa titulu izango delarik. Nolanahi ere, kontratua eskritura publiko bihurtzeko eska dezake kontratistak, eta, orduan, bere kontura izango ditu eskritura publikoak egiteak sortzen dituen gastuak. Kontratua formalizatzeko dokumentuan ezingo da inola ere sartu esleipen irizpideak aldatzea eragingo duen klausularik.
2.- Kontratua formalizazioaz burutzen da eta, horrenbestez, ezin izango da inolaz ere kontratua betetzen hasi, aurrez formalizatzeke.
3.- Kontratua sinatu aurretik, esleipenduna ordezkatzen duen pertsonak honakoak aurkeztu beharko dizkio kontratazio organoari:
a) Bere identitatea eta ordezkaritza egiaztatzen dituzten dokumentuak.
b) Adjudikazioduna aldi baterako enpresa elkartea baldin bada, elkartearen eraketaren eskritura publikoa, elkarteari eman zaion IFK eta ahal nahikoz hornitutako ordezkaria izango den pertsonaren izendapena.
c) Baldin eta Euskal Autonomia Erkidegoko Lizitatzaileen eta Enpresa Sailkatuen Erregistroak edo estatuko Lizitatzaileen eta Enpresa Sailkatuen Erregistroak emandako ziurtagiria aurkeztu bada, adjudikaziodunak berretsi egin beharko du ziurtagiria ematea eragin zuten baldintzak indarrean daudela.
4- Kontratuari kontratazio arloko errekurtso berezia ipini ahal bazaio, formalizazioa ezingo da gauzatu adjudikazioaren jakinarazpena lizitatzaileei igorri eta 15 egun baliodun igarotzen diren arte.
Kontratua formalizatzeko, kontratazio organoak gehienez bost egun naturaleko epea emango dio adjudikaziodunari, horrek errekerimendua jaso eta biharamunetik hasita, baldin eta aurreko paragrafoan adierazitako epea iragan bada eta kontratuaren sinadura etetera behartzen duen errekurtsorik ez bada jarri. Era berean jokatuko du, errekurtsoa ebazteko eskumena duen organoak etena altxatu duenean.
5- Gainerako kasuetan, kontratua beranduenez 15 egun balioduneko epean formalizatu beharko da, adjudikaziodunak  adjudikazioaren jakinarazpena jaso eta hurrengo egunetik zenbatzen hasita.
6.- Kontratuaren edukian espresuki jaso beharko dira esleipendunak proposamen teknikoan, eta alderdi sozialen eta ingurumenekoen gaineko esleipen irizpidetzat baloratutako alderdiei dagokienez, bere gain hartutako obligazioak, hain zuzen ere urriaren 29ko 11/2014 Foru Arauak, erosketa publiko sozialki arduratsuari buruzko kontratu klausulak foru sektore publikoko kontratazioan txertatzekoak, 11.3 artikuluan ezartzen duenarekin bat.
7.- Adjudikaziodunari egotz dakizkiokeen arrazoiak direla eta kontratua ez bada formalizatu adierazitako epearen barnean, lizitazioko oinarrizko aurrekontuaren % 3 eskatuko zaio, BEZik gabe, zehapen kontzeptuan, eta hasiera batean behin betiko bermetik ordainduko da, halakorik eratu bada. Horretaz gain, kontratatzeko galarazpena ere ezarri ahal izango zaio, SPKLren 71.2.b) artikuluan aurreikusiarekin bat.
8.- Kontratua ez formalizatzeko arrazoiak administrazioari egozteko modukoak badira, berandutzek eragindako kalteen ordaina emango zaio kontratistari.
9.- Kontratuaren formalizazioari publizitatea emango zaio, SPKLren 154. artikuluan xedatutakoaren arabera.
III. KAPITULUA- KONTRATUA BETETZEA
35.- Kontratuaren arduraduna
1.- Kontratazio organoak kontratuaren arduradun bat esleituko du kontratuaren esleipenaren ebazpenean. Hura arduratuko da kontratua gauzatzen dela behatzeaz eta adostutako prestazioa behar bezala burutzen dela ziurtatzeko beharrezkoak diren erabakiak hartu eta argibideak emateaz.
Era berean, kontratuaren arduradun izango den pertsonak laguntzaileak eduki ahal izango ditu, titulu profesional edo jakintza espezifikoen arabera. Laguntzaile horiek kontratua adjudikatzeko ebazpenean bertan identifikatuko dira, eta, hori une horretan ezinezkoa bada, ondorengo ebazpen batean.
Kontratuaren arduraduna izango da enpresa adjudikaziodunaren eta kontratazio organoaren arteko solaskidea.
2.- Bere eginkizunak garatu ahal izateko, arduradunak eta laguntzaileak libre sartu ahal izango dira kontratuaren objektu den prestazioa garatzen den lekuetara, eta egoki iritzitako ikuskapen guztiak egin ahal izango dituzte, segurtasun eta osasun koordinatzaile izendatzen den pertsonak lagunduta, betiere kokaleku horiek eta haien baldintza teknikoak kontratuaren objektu diren prestazioak garatzeko erabakigarriak badira. Kasu horietatik at, kontratuaren arduradunak lekuetara sartzeko beharra justifikatu beharko du, espresuki eta espediente administratiboan zehaztuta; espediente hori kontratazio organoak berretsi beharko du aurretik.
Era berean, egoki deritzoten informazio eta dokumentazioa eskatu ahal izango dute, eta kontratuaren objektua behar bezala betetzeko beharrezko bilerak sustatu eta deitu, hala badagokio, betetze horretako edozein gorabehera bideratu ahal izatearren.
3.- Kontratuaren arduradunak ezarriko ditu jarraibideak.
Zehazki, honako eginkizun hauek dagozkio:
a) Kontratua egikaritzeko lanak kontratuan bertan jasotako baldintzetan eta aurreikusitako epean gauzatzen ari direla egiaztatzea. Eginkizun horrek ahalbidetuko du beharrezko ekintzak egitea, jarduera horrek kontratuaren kalitate eskakizunak eta klausula sozialak, ingurumenekoak eta berritzaileak betetzen ote dituen egiaztatzearren.
b) Kontratazio organoari aditzera ematea edozein motatako ez-betetzeak eta, hala dagokionean, zigorrak ezartzeko, kontratua eteteko, kontratua suntsiarazteko, kontratua behar bezala gauzatzea bermatzeko bestelako neurriren bat hartzeko edo Administrazioari enpresa kontratistaren ez-betetzeak eragiten dituen kalteengatiko ordaina emateko prozedura abia dadin proposatzea.
c) Kontratuan beharrezko den aldaketa oro gomendatzea, esaterako zehaztapen, jarraibide edo jardun eraginkorragoak eman ditzaketen beste beharkizun batzuen kasuan.
d) Kontratuari atxikitako pertsona zein material aldetiko aldaketak baimentzea, betiere kontratazio organoak emandako jarraibideen ildotik, kontratuaren aldaketarik ez dakarten kasuetan.
e) Luzapenen premiaren eta bidezkotasunaren berri ematea eta horiek arrazoitzea.
f) Enpresa kontratistak azpikontratistekiko dituen ordainketa obligazioak betetzen dituela egiaztatzea.
4.- Kontratua bete bitartean aldatzen bada kontratuaren arduradunaren edo laguntzaileen izendapena, enpresa kontratistari horren berri emango zaio, idatziz, kontratatzailearen profilean argitaratzearekin batera.
36.- Kontratistaren ondorengotza
1.- Enpresak edo enpresen jarduera adarrak batzen, zatitzen, jartzen edo eskualdatzen direnean, kontratuak jarraitu egingo du kontratua esleitzen zaion entitatearekin, hori subrogatu egingo baita kontratuari darizkion eskubide eta obligazioetan, betiere SPKLren 98. artikuluan eskatzen diren baldintzak betetzen badira. Kontratista aldi baterako enpresa elkartea denean, SPKLren 69.9 artikuluan jasotakoa beteko da.
2.- Kontratistaren betebeharra da Administrazioari era frogagarrian jakinaraztea nortasun juridikoari eragiten dion aldaketa oro. Horrelakoetan eten egingo da kasuan kasuko fakturak ordaintzeko legez aurreikusten diren epeen konputua, harik eta aldaketak egiaztatzen diren arte.
3.- Kontratua esleitzen zaion erakundeak kaudimenari dagokionez beharrezkoak diren baldintzak ez betetzeagatik subrogazioa ezinezkoa balitz, kontratua eten egingo da, eta esleipendunaren erruz gertatutako etete kasutzat hartuko da ondorio guztietarako.
37.- Kontratua lagatzea
1.- Kontratuari dagozkion eskubideak eta betebeharrak hirugarren bati laga ahal izango dizkio pertsona edo enpresa adjudikaziodunak, betiere lagatzailearen ezaugarri teknikoak edo pertsonalak kontratua adjudikatzeko arrazoi erabakigarria izan ez badira eta lagapenak merkatuko lehiaren egiazko murrizketa eragiten ez badu.
2.- Kontratistak bere eskubide eta betebeharrak hirugarren bati laga ahal izan diezazkion, baldintza hauek bete beharko dira:
a) Kontratazio organoak lagapena egiteko baimena berariaz eta aurretik ematea.
b) Lagatzaileak kontratuaren zenbatekoaren gutxienez % 20 betea izatea.
c) Enpresa lagapen-hartzaileak kontratuak egiteko gaitasuna eta kontratuaren betetze fasearen arabera galda daitekeen kaudimena izatea, eta hari ez dio eragin behar kontratatzeko inolako debekuk.
d) Enpresa adjudikaziodunaren eta enpresa lagapen-hartzailearen arteko lagapena eskritura publiko bitartez formalizatzea.
3.- Lagapen-hartzailea lagatzaileari dagozkion eskubide eta betebehar guztietan subrogatuko da.
38.- Enpresa kontratistaren baldintzak eta betebeharrak
38.1.- Baldintza orokorrak
1.- Kontratua agiri honetan ezarritako klausulei eta baldintza teknikoen agiriari zurrunki jarraikiz gauzatuko da, eta, interpretatze aldera, kontratistak edo kontratuaren arduradunak ematen dituen jarraibideei jarraikiz.
2.- Adjudikaziodunaren erantzukizuna izango da zerbitzuari lotutako prestazioen kalitatea, bai eta kontratua betetzerakoan Administrazioarentzat edo hirugarren pertsonentzat huts, akats, metodo desegoki edo ondorio okerretatik sortzen diren ondorioak ere.
3.- Kontratistak edo enpresa kontratistak giza talde eta bitarteko egokiekin egin behar ditu obrak eta lanen martxak noiznahi sortzen dituen premiei behar bezala erantzun. Proposamenean aipatutako makinak eta bitarteko teknikoak ere obretan jarriko ditu eta, oro har, obrak ondo egiteko behar diren guztiak.
4.- Nolanahi ere, kontratistak erantzukizun zibileko aseguru bat izan beharko du, balizko kalteen erantzukizuna estaltzeko. Enpresa esleipendunak aseguru kontratu horren kopia aurkeztu beharko du, bai eta kontratu hori sinatu aurretik ordaindutako azken ordainagiriaren kopia ere.  Gainera, baldin eta ezaugarri koadroaren 24. apartatuan hala jasotzen bada, aipatutako estaldurak aseguratu eta han zehaztutako aseguru osagarriak izan beharko ditu.
Nolanahi ere, enpresa adjudikaziodunaren gain joango dira aseguru polizetan ezarritako mugak gainditzen dituzten kalte eta galerak, baita aseguru polizetan estali gabeko ondasunei eta arriskuei legozkiekeenak ere.
5.- Administrazioak zehaztuko du kontratistaren prestazioa hori gauzatu eta betetzeko jarritako baldintzetara egokitzen ote den, eta, hari eskatuko dio, hala badagokio, kontratupeko prestazioak egin ditzala eta haiek jasotzean hautemandako akatsak konpondu ditzala. Kontratistak ez baditu lanak egin hitzartutako prestazioaren arabera, eta akatsak edo hutsegiteak kontratistari egozten ahal bazaizkio, lanak ezetsi egin ditzake Administrazioak, eta aske geratuko da ordaintzeko betebeharretik, edo, aurretik zer edo zer ordaindu badu, ordaindutakoa berreskuratzeko eskubidea izango du.
6.- Lizitaziora aurkezten diren enpresek borondatez onartzen dute lizitatze, adjudikatze eta betetze prozesuetatik eratorritako datu guztiei kontratua amaitu bitartean gardentasuna ematea.
38.2.- Kontratua betetzeko baldintza bereziak
1.- Kasu honetan, aurrekontu ekitaldi bakoitzeko abenduko lehenengo hamabostaldia igaro baino lehen, eta edonola ere, kontratua jaso aurreko hilabetea igaro baino lehen, enpresa kontratistak  aurkeztu beharko du kontratuaren egikaritze epe osoan zehar bete beharreko adjudikazio irizpideen eta izaera sozialeko gauzatze baldintza berezien ebaluazio bat, hain zuzen ere X. eranskinaren araberakoa.
2.- Kontratuaren parte diren exekuzio baldintza berezi guztiak kontratua gauzatzen parte hartzen duten azpikontratista guztiei ere eskatuko zaizkie.
3.- Ezaugarrien taulako 20. apartatuanaurreikusitakoez gain, gauzatzeko betebehar bereziak dira jarraian adierazten direnak:
38.2.1- Lan eta gizarte betebeharrak zein ingurumena babestekoak.
1.- Kontratistak lan, gizarte segurantza eta laneko segurtasun nahiz osasun eta ingurumenaren babes arloetako lege, araudi eta hitzarmen xedapen guztiak bete beharko ditu, baita baldintza agiri hauetan xedatutakoak ere.
2.- Erakunde kontratistaren betekizuna izango da kontratua beteko duen langileei aplikatzea alorreko azken hitzarmen kolektiboan ezarritako lan baldintzak, kontratistaren jarduera hartzen duen alorrean dagoen eremu baxuenean ezarritakoak hain zuzen, non eta ez dagoen hura hobetzen duen beste hitzarmen edo enpresa itunik indarrean.
3.- Kontratuaren indarraldi osoan zehar, enpresa kontratistak kontratura atxikitako langileen lan baldintzak mantendu beharko ditu hitzarmen kolektibo aplikagarria kontuan hartuta, eta ezingo ditu lan baldintza horiek okerragotu; nahiz eta aurrerago hitzarmen horren indarraldia amai daitekeen, lan hitzarmenen indarraldiaren amaierari buruz legeetan edo hitzarmenetan aurreikusitakoa betez. Betebehar hori bete dela ulertuko da hitzarmenak indarra galdu aurreko –halakorik gertatuz gero– berehalako unean hitzartuta zeuden lan-baldintzak mantentzen badira. Edonola ere, lan baldintzak mantendu direla ulertuko da baldin eta lan baldintzak aldatu badira enpresa kontratistaren eta langileen ordezkaritzaren arteko adostasunaren bidez. Hala ere, soldata baldintzak ezingo dira inola ere alorreko hitzarmen kolektibo aplikagarrian xedatutakoak baino apalagoak izan. Kontratistak egoera hori egiaztatzeko behar den informazio edo dokumentazioa aurkeztu beharko dio kontratazio organoari.
4.- Kontratistak zehaztu beharko du kontratuaren xede den jardueran arituko diren langileei aplikatu beharreko hitzarmen kolektiboa. Horretarako, kontratua adjudikatu ondoren, kontratu horri atxikitako langileei aplikatuko zaizkien lan baldintzei buruz eskatzen zaion informazio guztia aurkeztu beharko du.
5.- Kontratuari atxikitako langileen lan baldintzen edozein aldaketa, baldin eta esleipenaren unean aplikagarria den hitzarmen kolektiboan xedatutakoei eragiten badie, aldez aurretik jakinarazi beharko zaizkio kontratazio organoari. Komunikazio horretan negoziazioari buruzko justifikazio dokumentazioa agertu beharko da, bai eta lan baldintza berrien edukia, aldaketa horrek kontratuaren kostuen egituran izango duen berehalako eta etorkizuneko eragina ere.
6.- Azpikontrataziorik egiten bada, klausula honetan xedatutakoa bete beharko du enpresa azpikontratistak. Azpikontratatutako jarduerari hasiera eman baino lehen, enpresa kontratistak egiaztatu beharko du azpikontratatutako enpresako langile guztiak gizarte segurantzan izena eta alta emanda daudela, eta horren berri eman beharko dio kontratazio organoari.
7.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, administrazio kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.
38.2.2.- Kontratuaren betetzeari atxikitako langileei buruzko betebeharrak
1.- Esleipendun gisa proposatutako enpresak aurkeztu behar du, kontratatutako jarduerari hasiera eman aurretik, kontratua betetzera bideratutako langileen zerrenda, eta, aldi berean, egiaztatu beharko du haiek Gizarte Segurantzan alta emanda eta afiliatuta daudela.
Horren ordez, erantzukizunpeko adierazpen bat aurkeztu beharko du, data horretan kontratua betetzen arituko diren langileak kontratupean ez izanari buruz eta haiek kontratatzen dituenean haien guztien afiliazio eta alta egiaztatzeko konpromisoari buruz, hori guztia kontratupeko jarduera hasi aurretik.
2.- Enpresak kontratuaren xedeari atxikiko dituen langile berriak kontratatzen dituenean, behartuta egongo da entitate kontratatzaileari informazio eta dokumentazio hau ematera:
· Gizarte Segurantzako afiliazioa eta alta.
· Kontratuen modalitatea, xedea, kategoria edo talde profesionala eta lansaioa.
· Urteko soldata gordina (ordainsarien kontzeptuen arabera xehatuta).
· Hala badagokio, hitzarmen kolektibo aplikagarria eta indarrean dauden itun aplikagarriak.
· Behar denean, lan horretarako gaitzen duen titulazio akademikoa.
3-.  Enpresa kontratistak kontratuaz arduratzen den pertsonari bidaliko dizkio, hilero, kontratuari atxikitako langile guztien zerrenda eta hari lotutako gainerako pertsona fisiko eta juridiko guztien zerrenda, kontratuaren betetzeari lotutako pertsona guztien kontratuen formalizazioari buruzko egiaztagiriak eta, azkenik, langileen soldaten eta Gizarte Segurantzako kuoten ordainketaren egiaztagiriak.
4- Kontratuaren baldintzak betetzen ari direla egiaztatzeko, kontratazio organoak beharrezko informazio pertsonal egokia bakarrik eskuratu ahal izango du, gehiegizkoa izan gabe eta datuen kalitate printzipiora egokituta, betiere datu babesaren legerian jasotako printzipioak betez.
5.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, administrazio kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.
38.2.3.- Subrogazio kasuetako betebeharrak
1.- SPKLren 130. artikuluan jasotako informazio betebeharra aplikatuz, ezaugarrien taulako 25. apartatuan informatzen da subrogazioak eragindako langileen kontratuen baldintzez, enpresa lizitatzaileek beraiei kontratua esleituz gero benetako lan kostuen ebaluazio egokia egin dezaten. 
Informazioa hau da: subrogatu den langileen zerrenda, aplikaziozkoa den hitzarmen kolektiboa, lan kategorian kontratu mota, antzinatasun data, egunek lanaldia, kontratuaren amaiera, langile bakoitzaren urteko soldata gordina, subrogazioaren eraginpeko langileei aplikatzen ahal zaizkien indarrean dauden paktuak eta, behar denean, titulazio akademikoa.
2.- Enpresa berriari kontratua adjudikatu ondoren, baina kontratu berria gauzatzen hasi aurretik, zerbitzua emateari utzi dion enpresak adjudikaziodun berriari ondoko datuei buruzko ziurtagiria bidaliko dio: langileen izenak, jaiotegunak, jasotzen dituzten edozein motako ordainen zenbatekoa (ordainketa kontzeptua zehaztuta), antzinatasuna, kontratu modalitatea, kontratuaren aurreikusitako iraungitze data, lan-jardunaldia, kategoria edo talde profesionala eta aplikagarri diren itun guztiak,  Gizarte Segurantzako Diruzaintza Nagusiko betebeharretan egunean egoteari buruzko ziurtagiria, ordaintzea dagozkion proportziozko zatien likidazioen agiriak; orobat, enpresa adjudikaziodun berriaren esku jarri beharko ditu, baita ere, aurreko agiri guztiak egiaztatzeko beharrezko irizten dituen dokumentuak.
Enpresak langileen ordezkaritza duen kasuetan, enpresak egindako txostena erantsi beharko zaio ziurtagiriari, aurreko paragrafoan adierazitako datuei buruzkoa, gutxienez.
3.- Baldin eta subrogazioa gertatu ondoren lan kostuak handiagoak badira aurreko kontratistak kontratazio organoari emandako informazioaren arabera dauden kostuak baino, kontratista berriak zuzenean aurreko kontratistaren aurka egin dezake.
4.- Prestazioa uzten duen kontratistak erantzungo du subrogazioak eragindako langileei ordaindu gabe utzitako soldatez eta Gizarte Segurantzako kotizazioez, nahiz eta kontratua suntsiarazi eta langileak kontratista berriak subrogatuak izan, inola ere betebehar hori azken kontratista horri egotzi gabe (salbu eta subrogazioa Langileen Estatutuko 44. artikulua aplikatuta gertatu bada). Horretarako, entitate kontratatzaileak atxiki egingo ditu, behin soldata horiek ordaindu ez direla egiaztatuta, kontratistari zor zaizkion kopuruak, soldata horien ordainketa bermatze aldera, eta, gainera, ez du behin betiko bermea itzuliko harik eta soldaten ordainketa egiaztatu arte.
5.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, administrazio kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.
38.2.4.- Kontratuaren hizkuntza betebeharrak 
1.- Kontratu honek nahitaez bete behar du hizkuntza ofizialtasun bikoitzaren araubidea, hain zuzen ere, Euskal Autonomia Erkidegoko Autonomia Estatutuak 6. artikuluan ezarria eta Euskararen erabilera normalizatzeko azaroaren 24ko 10/1982 Oinarrizko Legean eta hori garatzen duten arauetan erregulatua. Azken horien artean dago, besteak beste Gipuzkoako Foru Aldundiaren eta haren organismo autonomoetan jarduera esparruan euskararen erabilera arautzen duen plana. 
2.- Ezaugarrien taulan bestelakorik adierazten ez bada, enpresa esleipendunak bi hizkuntza ofizialetan entregatuko ditu kontratuaren xedea osatzen duten azterlan, txosten, proiektu eta bestelako lanak, software ezberdinen testu eta soinu interfazeak barne.
3.- Diseinu eta jarduketa guztiak (errotuluak, argitalpenak, seinaleztapenak, oharrak eta jakinarazpenak) planteamendu elebidun batekin egin behar dira, euskaraz eta gaztelaniaz; dena dela, kasu jakin batzuetan, egokia izan daiteke euskarari lehentasuna ematea, planteatutako ekintzaren ezaugarrien arabera eta herritarren segmentuaren arabera. Beti ere, herritarren hizkuntza aukeratzeko eskubidea bermatuko da.
4.- Euskararen erabilpena bermatuko da errotuluetan, argitalpenetan, seinaleztapenetan, abisu eta komunikazioetan, eta, oro har, solaskidetzan.
5.- Kontratuak exekutatzeko orduan, hirugarrengoekin edo oro har herritarrekin harremanik eduki behar bada, kontratua exekutatzeko ardura duen enpresaren eta kontratua dela eta harremanak eduki beharreko hirugarren pertsonen arteko idatzizko eta ahozko komunikazioa egiteko orduan, erabiltzaileak edo hirugarren pertsonak kasu bakoitzean hautatutako hizkuntza erabiliko da. Lehenetsitako aukerarik aipatzen ez bada, esleipena egiteko ardura duen enpresak pertsona fisiko zein juridikoei bidaltzen dizkien jakinarazpen eta komunikazioak bi hizkuntza ofizialetan idatzita egon beharko dira. Horrek ez du eragozten, edozein unetan, herritarrak nahiago duen hizkuntza hautatzeko eskubidea erabiltzea, eta hizkuntza ofizialetako bat bakarrik erabiltzeko eskatzea.
38.2.5.- Emakume eta gizonen berdintasun arloko betebeharrak
1.- Enpresa adjudikaziodunak, kontratua exekutatzeko orduan, emakumeen eta gizonen arteko berdintasuna bermatzeko neurriak ezarri beharko ditu arlo hauetan: lanpostua eskuratzeko aukerak; sailkapen pertsonala; lan arloko sustapena, iraupena, prestakuntza, lansariak, kalitatea eta lan egonkortasuna; jardunaldiaren iraupena eta antolaketa; baita kontratuari atxikitako langileen familia bizitza, lan bizitza eta bizitza pertsonala uztartzeko neurriak ere, hain zuzen ere 2007ko martxoaren 22ko 3/2007 Lege Organikoak, emakumeen eta gizonen berdintasun eragingarrirakoak, xedatutako moduan. 
2.- Enpresa esleipendunak lengoaia ez-sexista erabili beharko du kontratu hau exekutatzean sortzen den dokumentazio, publizitate, irudi edo material guztietan. Halaber, emakumeen bazterketa iradokitzen duten irudiak edota estereotipo sexistak ekidin beharko ditu, eta berdintasun balioak, presentzia orekatua, aniztasuna, baterako erantzukizuna eta genero rol zein identitateen aniztasuna sustatu beharko ditu.
3.- Enpresa edo erakunde esleipendunak haien exekuziorako hamar langile baino gehiago behar dituzten kontratuetan sexu jazarpena edo sexu arrazoiengatiko jazarpena ekiditeko neurriak hartzen direla bermatuko du.
38.2.6.- Azpikontratazio kasuetarako betebeharrak
1.- Azpikontratuak egin ahal izateko, baldintza hauek bete behar dira:
a) Esleipendunak aldez aurretik eta idatziz jakinarazi behar dio kontratazio organoari azpikontratuak egiteko asmoa, zerbitzuaren zein zati azpikontratatzeko asmoa duen eta azpikontratistak nortzuk diren zehaztuz. Horrez gain, azpikontratisten izena, harremanetarako datuak eta lege ordezkariak zeintzuk diren adierazi beharko du, eta, era berean, azpikontratistek kontratua gauzatzeko gaitasuna dutela behar bezala justifikatu beharko du, baita Administrazioarekin kontratatzeko debeku egoeran ez daudela ere.
Azpikontratistak SPKLren Testu Bateratuko 71. artikuluan aurreikusten diren kontratatzeko debeku edo gaitasun eza ez dituela egiaztatu ahal izateko, kontratistak nahitaez aurkeztu beharko du azpikontratistak sinatutako erantzukizunezko aitorpen bat, gauzak horrela direla adierazten duena.
Eskaintzan adierazitakoarekin bat ez datozen azpikontratuak, eskaintzan izenez adierazi ez diren enpresekin egiten direlako edo eskaintzan adierazitako prestazioaren zatiez bestelakoak direlako, ezin izango dira egin harik eta hogei egun natural igaro arte jakinarazpena egin eta azpikontratistak kontratua gauzatzeko gaitasunaren justifikazioak aurkeztu direnetik, bere elementu teknikoak eta giza elementuak eta bere esperientzia aipatuta, salbu eta aldez aurretik berariaz baimendu badira, eta, betiere, Administrazioak ez badu epe horren barruan horien aurka dagoela jakinarazi. Araubide hori aplikatuko da, era berean, eskaintzan, lanbide profila deskribatuz identifikatu badira azpikontratistak.
b) Kontratistaren ardurapean, azpikontratuak sinatu ahal izango dira hogei eguneko epe hori igaro behar izan gabe, baldin eta larrialdiko egoera bati edo premiazko neurriak hartzea eskatzen duen egoera bati aurre egiteko nahitaezkoa bada eta behar bezala arrazoitzen eta jakinarazten bada.
c) d) Izaera sekretua edo erreserbatua duten kontratuetan, edo lege zein erregelamenduzko xedapenen arabera kontratua segurtasun neurri bereziekin gauzatu behar denean, edota Estatu segurtasunaren funtsezko interesak babesteko beharrezkoa denean, azpikontratazioa egiteko kontratazio organoaren berariazko baimena beharko da beti.
2.- Ezaugarrien taulako 17. atalean aipatzen diren zeregin kritikoak ezingo dira azpikontratatu, eta kontratista nagusiak zuzenean egin beharko ditu.
3.- Azpikontratistek enpresa kontratista nagusiaren aurrean baino ez dituzte betebeharrak izango, eta hark hartuko du bere gain, beraz, kontratua administrazioaren aurrean egikaritzeko erantzukizun osoa, baldintza zehatzen agiriei eta kontratuaren terminoei hertsiki jarraikiz, ingurumenaren, gizartearen edo lanaren arloko betebeharrak betetzea barne, bai eta datuen babesaren arloko araudi nazionalari eta Europar Batasunekoari men egiteko betebeharra ere.
Enpresa kontratista nagusiaren erantzukizun esklusiboa ez da ezertan aldatuko, nahiz eta aurreko 1. apartatuaren a) eta b) letretan adierazitako komunikazioen indarrez egin diren azpikontratuen berri izan Administrazioak – edo c) letran ezarritako kasuan emandako baimena izanda ere.
4.- Kontratistak ezingo du inolaz ere kontratu zati bat gauzatzeko hitzarmenik egin antolamendu juridikoaren arabera kontratuak egiteko desgaituta dauden pertsonekin edo Sektore Publikoko Kontratuen Legearen 71. artikuluan jasotako egoeraren batean dauden pertsonekin.
5.- Lan legeriaren arabera, azpikontrataziora atxikitako langileen ordezkariak jakinaren gainean mantendu beharko ditu enpresa kontratistak.
6.- Enpresa edo entitate esleipendunak azpikontratua islatuko den dokumentua aurkeztu beharko du kontratazio organoaren aurrean. Bertan, enpresa edo entitate azpikontratistaren betebeharrak zehaztu beharko dira, kontratu honetan aurreikusitako klausulen inguruan, eta haiek ez betetzeak sortzen dituen ondorioak ere zehaztu beharko dira.
7.- Azpikontratistei ordaintzeari dagokionean, Sektore Publikoko Kontratuen Legeko 216. artikulua bete beharko da, baita abenduaren 29ko 3/2004 Legea, merkataritza eragiketetako berankortasunaren arauko neurriak ezartzen dituena, aldatzen duen uztailaren 5eko 15/2010 Legeko hirugarren xedapen iragankorrean xedatutakoa ere.
8.- Kontratistak kontratuan parte hartzen duten azpikontratistei edo hornitzaileei egin beharreko ordainketak zehatz-mehatz bete dituen egiaztatu ahal izango du Administrazioak.
Horretarako, Administrazioak hala eskatuz gero, kontratuan parte hartzen duten azpikontratisten edo hornitzaileen zerrenda bidali beharko dio kontratistak, xehetasun guztiekin, haien parte hartzea gauzatzen denean; bertan, bakoitzaren azpikontratazio edo hornikuntza baldintzak ere zehaztu beharko dira, ordainketaren epearekin zerikusi zuzena dutenean.
Halaber, Administrazioari frogagiri bat aurkeztuko dio, horrek hala eskatuz gero, Sektore Publikoko Kontratuen Legearen 216. artikuluan eta abenduaren 29ko 3/2004 Legean xedatutako ordainketa epeak bete direla adierazten duena.
38.2.7.- Laneko segurtasun eta osasun esparruko betebeharrak
1.- Laneko segurtasun eta arriskuen prebentzioko esparruan indarrean dauden xedapenak bete beharko ditu enpresa kontratistak, baita hitzarmen kolektibo aplikagarritik eratorritakoak ere.
2.- Enpresa kontratistak nahitaezko edo beharrezko laneko segurtasun eta higiene neurriak hartu beharko ditu, kontratu honen xedeari lotuta dauden langileen osotasunarentzat edo osasunarentzat sor daitezkeen arriskuei aurrea hartzeko.
3.- Kontratuaren xedearen izaera dela eta, kontratistaren langileek administrazio kontratatzailearen zentroetan zerbitzuren bat emateko esku hartu behar badute (edo, azpikontratistarenek, halakorik badago), eta lantoki horietan Administrazioaren langile propioek ere lan egiten badute, esku-hartzeari ekin baino lehen, horretan lan egingo duten enpresa eta langile autonomo guztiek lankidetzan jardun beharko dute, eta garatuko dituzten jarduerek sor ditzaketen berariazko arriskuei buruzko informazioaren elkartrukea egin beharko dute, hain zuzen arrisku horiek langileengan eragina izan badezakete. Enpresa bakoitzak bere langileei jakinaraziko dizkie jarduera aldiberekotasunagatik sortzen diren arriskuak, eta beharrezko koordinazio bitartekoak jarriko dituzte. Horretarako, jasotako informazioa kontuan hartuko da lan arriskuen ebaluazioa eta dagozkion prebentzio jardueren plangintza egiteko orduan.
Kasu horietan, jarduerari ekin baino lehen, honako dokumentazio hau aurkeztu beharko da, Jarduera enpresarialen koordinazioari buruzko urtarrilaren 30eko 171/2004 Errege Dekretua betez:
a) Kudeaketa prebentiboko dokumentua, baita hartu beharreko prebentzio neurriak ere.
b) Egin beharreko lanen prebentzio jardueren plangintza.
c) Jaso izanaren agiria, kontratistak sinatuta, baita azpikontratistak sinatuta ere, halakorik badago, egiaztatzeko administrazio kontratatzailearen eskutik lantokiko eta bertako instalazioetako berezko arriskuei buruzko dokumentazio jaso dela, baita arrisku horiei aurrea hartzeko prebentzio neurriei eta jarraibideei buruzkoa eta larrialdi egoeretan aplikatu beharreko neurriei buruzkoa ere.
d) Aplikatutako prebentzio antolakuntzaren modalitatea. Hirugarren prebentzio zerbitzu bat aplikatzen bada, Prebentzio Zerbitzuarekin egindako kontratuaren kopia bat aurkeztu beharko da, hiru espezialitate hauekin: Segurtasuna, Higienea, Ergonomia eta Psikosoziologia Aplikatua, eta, gainera, Osasunaren Zaintza; eta prebentzio zerbitzu hori indarrean dagoela egiaztatzen duen ordainagiri edo ziurtagiria.
e) Kontratua eta horren xedea betetzeko makineria exekutatuko dituzten langileen zerrenda.
f) Kontratuaren exekuziorako atxikitako langileek kontratuko lanak egiteko mediku-egokitasunari buruzko egiaztagiriak.
g) Kontratua exekutatuko duten langileek prebentzio esparruan jaso duten prestakuntzaren eta informazioaren frogagiria; horren barne egon beharko dira lantokiko eta bertako instalazioetako berezko arriskuen inguruan jasotako informazioa, arrisku horiei aurrea hartzeko prebentzio neurriak eta jarraibideak eta larrialdi kasuetan aplikatu beharrekoak.
h) Kasu bakoitzean beharrezkoak diren norbera babesteko ekipamenduaren entregaren frogagiria.
i) Enpresak bere makineria edo lanerako ekipamenduak erabiltzen baditu, adostasun deklarazioa, CE markak edo 1997ko uztailaren 18ko 1215/1997 Errege Dekretura, langileek lan tresneria erabiltzerakoan segurtasun eta osasun arloetan errespetatu beharreko gutxieneko xedapenak ezartzen dituenera egokitzeko dokumentazioa eta horiek erabiltzeko eskuliburua. Halaber, tresna horiek erabili behar dituzten langileek horretarako berariazko prestakuntza jaso duela eta horiek erabiltzeko baimenduta daudela adierazten duen ziurtagiria.
j) Produktu kimikoen segurtasun fitxak, enpresa kontratistak edo azpikontratistak produktu kimikorik erabili behar badu.
k) Segurtasun eta osasuneko arauak betetzen direla bermatuko duen pertsonaren izena; baita administrazio kontratatzailearen langileak koordinatzeko bitartekoak ere. Horrez gain, dagozkion prebentzio baliabideak eskuragarri jartzea, baldin eta horrelakorik beharrezkoa bada.
Enpresa kontratistak beste enpresa bat azpikontratatzen badu kontratuaren xedearen atal bat egiteko, enpresa kontratistak klausula honetan zehaztutako egiaztapenak eskatu beharko dizkio enpresa azpikontratistari (autonomoei), hain zuzen ere enpresa kontratistak administrazio kontratatzailearen aurrean aurkezteko.
Bereziki bermatu beharko da enpresa azpikontratistak laneko segurtasun eta osasun esparruko betebehar guztiak betetzen dituela, eta zehazki, prebentzio jardueren koordinazioari eta beharrezko prebentzio baliabideak eskuragarri jartzeari buruz, araudiak xedatutakoa betetzen dela.
Enpresa kontratistak bermatu beharko du jarduera gauzatzeko eta lanen zuzendaritza zuzenean egiteko azpiegitura eta baliabide nahikoa dituela enpresa azpikontratatuak.
Entitate kontratatzaileak zainduko du kontratistek eta azpikontratistek lanen arriskuei aurrea hartzeko araudia betetzen dutela. Horretarako beharrezkoa den edozein neurri hartu ahal izango du.
Hornidura kontratuaren xedearen izaera dela eta, kontratistaren (edo, hala badagokio, azpikontratistaren) langileek entitate kontratatzailearen lantokiren batean prestazioa eman behar badute eta bertan kontratatzailearen langileek zerbitzurik ematen ez badute, ezingo da kontratuaren xede den jarduera abian jarri, baldin eta aldez aurretik Administrazio kontratatzaileak jarduera hauek egin ez baditu:
· Jardueran parte hartzen duten enpresei lantokiko arriskuen berri ematea, hain zuzen ere bertan garatu beharreko jardueretan eragina izan dezaketena, baita arrisku horiei aurrea hartzeko neurrien berri ematea ere.
· Enpresa kontratistari larrialdietarako neurrien berri ematea.
Lantoki horretan, enpresa bat baino gehiagoko langileek lan egin behar badute, jarduera abian jarri baino lehen, Jarduera enpresarialen koordinazioari buruzko urtarrilaren 30eko 171/2004 Errege Dekretua betez, enpresa eta langile autonomo guztiek elkarlanean jardun beharko dute, eta garatuko dituzten jardueren berariazko arriskuei buruzko informazioaren elkartrukea egin beharko dute, hain zuzen arrisku horiek beste enpresetako langileengan eragina izan badezakete. Enpresa bakoitzak bere langileei jakinaraziko dizkie jarduera aldiberekotasunagatik sortzen diren arriskuak, eta beharrezko koordinazio bitartekoak jarriko dituzte. Horretarako, jasotako informazioa kontuan hartuko da lan arriskuen ebaluazioa eta dagozkion prebentzio jardueren plangintza egiteko orduan.
Jarduera abian jarri baino lehen, kontratistak eta, halakorik badago, azpikontratistak aurkeztu beharko dute administrazio kontratatzailearen eskutik lantokiko eta bertako instalazioetako berariazko arriskuen, jarduerei eragin diezaieketen lantokiko arriskuen eta arrisku horien prebentzioko eta larrialdi kasuetarako neurrien inguruko dokumentazioa jaso izanaren agiri sinatua.
5.- Kontratuari atxikitako kontratistaren langileek (edo, hala badagokio, azpi-kontratistaren langileek) ez badute zerbitzurik ematen entitate kontratatzailearen zentroetan, baina haren makineria, ekipamenduak, produktuak, lehengaiak edo tresnak erabiltzen badituzte, Administrazioak enpresa kontratistari edo azpi-kontratistari beharrezko informazioa emango dio makineria, ekipamenduak, produktu kimikoak, lehengaiak edo tresnak erabiltzeko, jarduera hasi aurretik. Halaber, enpresa kontratistak edo azpikontratistak dokumentuz frogatu beharko du, jarduera hasi aurretik, kontratua egikarituko duten langileek beharrezko informazioa eta prestakuntza dutela Administrazio kontratatzaileak emandako makineria, ekipamenduak, produktu kimikoak, lehengaiak edo tresnak erabiltzeko eta manipulatzeko, eta hark emandako informazioaren berri duela.  
6.- Kontratistak edo azpikontratistak klausula honetan onartutako betebeharrak ez-betetzearen ondorioz kontratatzailea zigortzen badute ez-betetzeak eragindako ondorio ekonomikoak beregain hartzera, horiek kontratistari eragingo dizkio; horretarako, administrazio kontratatzaileak aukera izango du edozein jarduera, administratibo edo judizial, egiteko, ordaindutako zenbateko guztiak berreskuratzeko egokitzat eta komenigarritzat jotzen dituenak. 
38.2.8.- Enpresa kontratistaren langileei buruzko betebeharrak
1.- Bakarrik enpresa kontratistak aukeratuko ditu baldintza agirietan jasotako titulazio eta esperientzia baldintzak (titulazio eta esperientziari buruzko berariazko baldintzak jarriz gero) bete eta kontratuaren betetzeari atxikitako lantaldean sartuko diren langileak. Halere, horrek ez du kenduko kontratazio organoak baldintza horiek betetzen direla ziurtatzea.
2.- Enpresa kontratista saiatuko da lantaldea egonkorra izaten eta, halakorik izatekotan, haren osaeraren aldaketak puntualak eta justifikatuak izaten, zerbitzua behar bezala emate aldera (exijentzia hori justifikatzen duten arrazoiak daudenean). Beti kontratazio organoari informatuko zaio, Klausula Partikularren Baldintza Agirian jasotakoaren arabera.
3.- Enpresa kontratistak konpromisoa hartzen du, bere langileei dagokienez, modu egiazkoan, eraginkorrean eta jarraian enpresari guztiei dagokien zuzendaritza boterea erabiltzeko. Horregatik, bada, eginkizun hauek hartzen ditu bere gain: soldatak negoziatzea eta ordaintzea; baimenak, lizentziak eta oporrak ematea; ordezkapenak egitea; laneko arriskuak ekiditeko lege betebeharrak betetzea; beharrezko gertatuz gero, diziplinazko zigorrak ezartzea; Gizarte Segurantzako xedapenak eta, bereziki, kotizazioak eta prestazioak ordaintzeari dagozkionak betetzea; eta, oro har, enplegatzailearen eta langileen arteko kontratu harremanetik datozen gainerako eskubide eta betebehar guztiak betetzea.
4.- Enpresa kontratistak bermatuko du, batez ere, kontratuaren exekuzioari atxikitako langileek beren jarduera gauzatuko dutela beraien eginkizunen muga gainditu gabe, betiere kontuan hartuta kontratuaren xede diren baldintza agiriek mugatutako jarduera.
5.- Enpresa kontratistak gutxienez pertsona bat izendatu beharko du, bere enpresako langileen artetik, koordinazio teknikoaz arduratzeko. Eginkizun hauek beteko ditu pertsona horrek:
a) Enpresa kontratistaren solaskide izatea kontratatzailearen aurrean, kontratista eta kontratuari atxikitako lantaldeko langileen eta kontratatzailearen arteko komunikazioa bideratzeko, kontratua gauzatzeak eragingo dituen gaiei dagokienez.
b) Kontratua beteko duten langileen artean lana banatzea, eta kontratatutako zerbitzua betetzeko beharrezkoak diren aginduak eta jarraibideak ematea. 
c) Lantaldeak esleituta dituen zereginak ondo betetzen direla gainbegiratzea, eta langileak lanera joaten direla kontrolatzea. 
d) d) Kontratuaren exekuzioari atxikitako langileen opor erregimena antolatzea; horretarako, enpresa kontratista eta kontratatzailea behar bezala koordinatu behar dira zerbitzuaren funtzionamendu ona mantentzeko.
e) Kontratuaren exekuzioari atxikitako lantaldeko konposizioan izandako aldaketen berri ematea entitate kontratatzaileari, aldizkakoak nahiz iraunkorrak izan, 38.2.2 klausulan jasotakoari jarraikiz.
6.- Enpresa kontratista behartuta egongo da kontratua bere egoitza edo instalazioetan egitera, non eta aurreikusi ez den entitate kontratatzailearen egoitzan eman behar direla zerbitzuak, betiere berariaz baimendu bazaio.  Kasu honetan, Administrazio kontratatzaileak enpresa kontratistaren eskura jarriko ditu lan guneak, langile publikoek hartzen dituzten lekuetatik aparte, eta enpresa kontratatzaileari dagokio bere langileen begirunea zaintzea eta zerbitzu horiek esleitutako lekuan ematea. 
7.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, administrazio kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.
38.3.- Informazioaren segurtasunaren esparruko betebeharrak
1.- Gipuzkoako Foru Aldundiak emandako edo kontratuaren egikaritzan eskuratutako informazioa, datuak edo zehaztapenak konfidentzialtzat hartu beharko dituzte bai kontratistak eta bai bere mendeko langileek. Beraz, haiek ezin izango dira, ez osorik eta ez partzialki, argitaratu, kopiatu, erabili, laga edo hirugarrenei mailegatu, SPKLren 133.2 artikuluan jasotakoaren arabera. Betebehar horiek entitate kontratatzailearekiko harremanak amaituta ere iraungo dute.
2.- Adjudikaziodunak 2017ko azaroaren 13ko GAO aldizkarian argitaratutako Gipuzkoako Foru Aldundiaren Informazioaren Segurtasun Politika eta zerbitzu edo informazio horiekin lotutako segurtasun arloko araudia bete beharko du; halaber, bere langileei horren berri eman eta prestatzera behartuta dago.
3.- Baldin eta, ezaugarrien taulako 16. apartatuarenarabera, kontratua egikaritzeko beharrezkoa bada kontratistak tratamendurako arduradunaren kontura datu pertsonalak tratatzea:
a) Tratamendu horren helburua adieraziko da ezaugarrien taulan. Kontratistak ezingo ditu datu horiek erabili zehaztutakoak ez diren beste helburu batzuetarako. Baldin eta kontratistak beste helburu baterako erabiltzen baditu datuak, kontratuko estipulazioak edo indarrean dagoen araudia bete gabe komunikatu edo erabiltzen baditu, bera ere tratamendurako ardura duen organotzat hartuko da eta pertsonalki egindako arau hausteez erantzungo du.
b) Kontratistak bete beharko ditu estatuko eta Europar Batasuneko datu babesari buruzko araudia eta entitate kontratatzaileak ematen dizkion jarraibideak.
c) Kontratistak adierazi beharko du, kontratua formalizatu aurretik, non dauden zerbitzariak eta nondik emango diren haiekin lotutako zerbitzuak. Kontratuaren bizialdian horren inguruan egiten den edozein aldaketa behar den garaian komunikatu beharko da.
d) Kontratista behartuta dago, tratamendurako arduraduna den aldetik, izaera pertsonaleko datuen segurtasuna bermatzen duten eta haien deuseztapena, galera edo komunikazioa edo baimenik gabeko sarbidea saihesten duten neurri teknikoak eta antolaketakoak hartzera.
e) Kontratuko zerbitzua amaitu ondoren, kontratistak izaera pertsonaleko datuak deuseztatu beharko ditu, edo itzuli beharko dizkio kontratatzaileari edota foru administrazioak izendatutako tratamendurako arduradunari.
Apartatu honetako a), b) eta c) letretan adierazitakoak, eta lizitatzaileek beren eskaintzan, ezaugarrien taulako 17. apartatuan adierazitakoarekin bat etorriz, haien zerbitzariak edo horiei lotutako zerbitzuak azpikontratatzeko asmoa duten ala ez adierazteko duten betebeharra, funtsezko betebeharra da SPKLren 211. artikuluaren 1. paragrafoaren f) letran aurreikusitakoaren ondorioetarako, horiek egitea aginduko dien azpikontratisten izena edo enpresa-profila, kaudimen profesionalaren edo teknikoaren baldintzen arabera definitutakoa. Kontratua gauzatzeko baldintza berezitzat hartuko dira d) eta e) letretan aipatzen diren betebeharrak.
4.- Kontratuaren iraunaldian zehar, entitate kontratatzaileak beharrezkotzat jotzen dituen kontrolak egitea onartuko du adjudikaziodunak, hain zuzen ere segurtasun neurriak betetzen direla egiaztatzeko eta beharrezko neurri zuzentzaileak ezarri ahal izateko.
5.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute dirua ordaintzera, diru hori kontratistari jasanaraziko dio. Horretarako, administrazio kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.
38.4.- Kontratazio publikoan aplikatzekoa den Jokabide Kodea eta Zintzotasun Instituzionalaren Esparrua betetzeari buruzko betebeharrak
1.- Gipuzkoako Foru Aldundiak beharrezkotzat jotzen du kontratazio publikoen arloko jardunbideetan erakutsi behar diren balio etikoak eta jokabideak nahiz kudeaketa onaren printzipioak eta jardun profesionalerako arauak jasotzea.
2.- Hori guztia, kontratazio publikoei buruzko Europako Parlamentuaren 2014ko otsailaren 26ko 2014/24/EB Zuzentarauaren 16. kontuan hartuzkoan aurreikusitakoaren arabera, zeinak aginte publikoak behartzen dituen bitarteko posible guztiak baliatzera kontratazio publikoetako prozeduretan interes gatazkak ekiditeko. Eta bereziki adierazten du ezen horrek «interes gatazkak detektatzera, saihestera eta konpontzera bideratutako prozedurak erabiltzea» ekar dezakeela berekin.
Horregatik guztiagatik, prozedura honen osotasuna bermatze aldera, Gipuzkoako Foru Administrazioaren kontratazio publikoari aplikatzeko jokabide kodea eta erakundearen zuzentasun esparrua betetzeari buruzko adierazpen eredua gehitzen da VI. eranskinean.
3.- Kode hori oinarrizko betebeharra da, eta ezinbestean bete behar dute Gipuzkoako Foru Aldundiak sustatutako lizitazioetan lehiatzen diren enpresek eta entitateek eta horien esleipendunek. Hori ez betetzeak kontratazio organoa gaituko du, kodearen kontrako jardueraren egile den enpresa edo entitatea kanpoan uzteko edo, hala dagokionean, erruzko ez-betetzeagatik kontratua suntsiarazteko, horrek berekin dakartzan lege ondorio guztiekin.
4.- Kontratua suntsiaraztea bidezko ez denean, zigorra ezarriko da. Jokabide Kodearen ez-betetze bakoitza arau hauste larritzat hartuko da, eta horrek kontratuko aurrekontuaren % 10eraino iritsi ahal izango den zigorra sorraraziko du.
5.- Zigorrak ezartzeko prozedurak aintzat hartuko ditu zigorraren kontraesan eta graduazio printzipioak, eta aintzat hartuko ditu, orobat, proportzionaltasuna eta gainerako inguruabarrak.
38.5.- Baimen eta lizentzien kudeaketaren inguruko betebeharrak
1.- Enpresa kontratistaren kontura izango da eta haren ardura izango da, salbu eta kontratazio organoak berak kudeatzea erabakitzen badu, lanak behar bezala egiteko behar diren baimen, lizentzia eta baimenak lortzea. Erakunde eskudunen baldintzak eta aginduak bete beharko ditu bere kontura.
2.- Baimenak, lizentziak edo onarpenak eskuratzeak tasa, fidantza edo bestelako gasturen bat badakar, horiek ordaintzea edo gordailuak egitea ere kontratistaren kontua izango da.
38.6.- Kontratistari eskatu ahal zaizkion gastuak
Kontratistaren kontura dira kontratua formalizatzeko gastuak, eskritura publikoa egiten den kasuetan, eta baita kontratua betetzeari begirako lizentzia eta baimen guztiak ere.
38.7.- Lan programa
1.- Administrazioak komenigarritzat jotzen badu lan programa bat eskatzea baldintza teknikoen agirian ezarritakoaren arabera, esleipendunak aurkeztuko du, Administrazioak onar dezan, eta, aldi berean, aukeratutako irtenbidearen dokumentuak onartuko dira, eta, hala badagokio, dagozkion epe partzialak ezarriko dira.
2.- Kontratuzko baldintzak aldatzen diren bakoitzean, kontratistak lan-programa eguneratu beharko du derrigorrean, eta, horretarako, ematen zaizkion jarraibideak jarraitu beharko ditu.
39.- Obra proiektuak prestatzeko kontratuari buruzko berezitasunak
1.- Enpresa kontratistak ezaugarrien taulako 8. apartatuan jasotako epearen barruan entregatu beharko ditu egindako lanak. Kontratuaren arduradunak azterketa bat egingo du aurkeztutako dokumentazioaren inguruan eta, ezaugarri teknikoak bete direla uste badu, obrak hartzea proposatuko du.
2.- Aurreko paragrafoan adierazitakoaren ondorioetarako, obra proiektuak idazteko lanari buruz, idazketa egiteko epea bukatu baino gutxienez hilabete lehenago, kontratuaren arduradunari dokumentuaren zirriborro osoa entregatu behar zaio, hark azter dezan eta, behar dituen doiketak egin ondoren editatuta, onartutako idazketa epearen barruan aurkez dadin behin betiko dokumentua.
39.1.- Hutsegiteak zuzendu eta gabeziak konpontzea
1.- Zerbitzu kontratuaren xedea obra proiektu oso bat egitea denean, kontratazio organoak kontratistari zuzenaraziko dizkio bere erantzukizunez izandako akatsak, gabezia teknikoak, hutsegite materialak eta lege-araudietako xedapenetan bete gabe utzitakoak edo urratutakoak, horretarako ezaugarrien taulako 8. apartatuan aipatzen den epea emanda, bi hilabetetik gorakoa izango ez dena.
2.- Epe hori amaitu eta ez baditu oraindik gabeziak konpondu, administrazioak bi aukera izango ditu, tartean diren gorabeherak kontuan harturik: kontratua suntsiaraztea edo kontratistari beste epe bat ematea SPKLren 314. artikuluan aurreikusita dagoen eran eta bertan jasotako ondorioekin.
3.- Kontratistak erreklamaziorik egiten badu kontratuaren arduradunak egindako oharrei dagokienez, arduradunak kontratazio organoari helaraziko dio erreklamazioa, txostenarekin batera, organo horrek ebatzi dezan.
4.- Kontratistak ez badu idatzizko erreklamaziorik aurkezten kontratuaren zuzendariak egindako oharrei dagokienez, haiekin ados dagoela ulertuko da eta, beraz, antzemandako akatsak zuzendu edo konpondu egin behako ditu.
39.2.- Kalte-ordainak obren exekuzioan izandako desbideratzeengatik eta proiektuko akatsen edo hutsegiteen erantzukizuna.
1.- Proiektuan aurreikusitako obra-exekuzioaren aurrekontua ehuneko 20tik gora desbideratzen bada, goitik nahiz behetik, obraren kostu errealetik, kontratista aholkulariari leporatu beharreko akats edo omisioengatik, proiektua egiteko kontratuaren prezioa gutxitu egingo da, kalte-ordain kontzeptupean, desbideratze portzentajearen arabera, gehienez ere prezioaren erdiraino, SPKLren 315.1 artikuluan jasotako kalte-ordainei jarraituz.
Aurreko apartatuan, aurreko klausulan eta SPKLren 233.4 artikuluko bigarren paragrafoan jasotakoa jasota ere, obrak egin edo ustiatu bitartean administrazioari edo beste hirugarren batzuei kalte eta galerak eragiten bazaizkie proiektuak dituen eta kontratistari egotzi ahal zaizkion akats eta hutsune teknikoengatik, edo hark egindako errakuntza material, ez-egite eta lege edo erregelamendu mailako arau-hausteengatik, erantzukizuna kontratistarena izango da. 
Kontratistaren erantzukizun horrengatik ordaindu beharreko kalte-ordaina eragindako kalteen ehuneko 50 izango da, baina, gehienez ere, proiektuaren prezio itunduaren halako bost. Administrazioak proiektua jasotzen dituenetik hasi eta, gehienez ere, hurrengo hamar urteetan izango da zilegi kalte-ordain hori eskatzea, eta ez baldin bada nahikoa hirugarrenei eman beharreko kalte-ordaina ordaintzeko, falta dena administrazioak jarri beharko du.
40.- Zerbitzu kontratuen berezitasunak, herritarrentzat zuzeneko prestazioak dakartzatenean
1.- Kontratistaren betebeharrak dira dena delako zerbitzua adostutako jarraitutasunaz ematea, eta partikularrei zerbitzua erabiltzeko eskubidea bermatzea aurrez xedatutako baldintzetan eta, kasua bada, finkatutako prestazio ekonomikoa ordainduta; zerbitzua ondo dabilela zaintzea; zerbitzua eskaini behar horretan inori kalterik eraginez gero, kalte-ordaina ematea, non eta kaltea ez den administrazioari egotzi ahal zaizkion kausengatik; eta, behar den kasuetan, kontratatutako obrak eta instalazioak artapen eta funtzionamendu egoera egokian entregatzea.
2.- Kontratistak kontratua ez betetzeagatik nahasmendu larri eta beste baliabide batzuekin konpondu ezinekoa sortzen bazaio zerbitzuari, eta administrazioak kontratua suntsiarazteko erabakirik hartzen ez badu, nahasmendua desagertu arte zerbitzua bahitzea edo hartan esku hartzea erabaki dezake Administrazioak. Nolanahi ere, kontratista behartuta egongo da eragindako kalte eta galerak ordaintzera Administrazioari.
3.- Administrazioak beharrezko polizia-ahalmenak izango ditu, herritarrei zuzeneko prestazioak dakarzkien zerbitzuen martxa ona ziurtatzeko.
41.- Jabetza intelektualaren eskubideak
Baldin eta kontratuaren xedea bada jabetza intelektual edo industrialaren eskubide batek babestutako produktuak garatzea eta eskura jartzea, hark berekin ekarriko du eskubide hori administrazio kontratatzaileari lagatzea.
42.-. Berandutze zigorrak eta beste zigor batzuk
1.- Kontratazio organoak, SPKLren 192. eta 193. artikuluetan ezarriarekin bat, zehapenak ezarri ahal izango dizkio enpresa kontratistari, ondoren adierazten diren ez-betetzeengatik:
a) Guztizko epea edo epe partzialen bat ez betetzeagatik.
b) Prestazioa gaizki betetzeagatik; ez betetzeagatik edo gaizki betetzeagatik agiri honetan jasotako kontratua exekutatzeko beste edozein baldintza berezi, hurrengo ataletan adierazitakoez bestelakoak direnak.
c) Eskaintzak balioesteko irizpide modura kontuan hartutako alderdietan eragina duen zerbait ez betetzeagatik edo gaizki betetzeagatik.
d) Soldatak ez ordaintzeagatik edo ordainketa behin eta berriro atzeratzeagatik edo hitzarmen kolektiboetatik eratorritako soldata baldintzen azpitiko baldintzak aplikatzeagatik, modu larri eta dolozkoan.
e) Azpikontrataziorako betebeharrak, baldintzak eta gainerako betekizunak urratzeagatik. 
f) Laneko Segurtasun eta Osasun Plana aurkezteko epea ez betetzeagatik, hori galdagarria denean.
g) Ez betetzeagatik 2014ko urriaren 29ko 11/2014 Foru Arauak, erosketa publiko sozialki arduratsuari buruz kontratu klausulak foru sektore publikoko kontratazioan txertatzekoak, 30.2 artikuluan aurreikusten diren betekizunak. 
2.- Honako hau izango da zehapenen zenbatekoa:
a) a) letran aurreikusitakoagatik, SPKL Legearen 193. artikuluko 3. apartatuan aurreikusitako zenbatekoa, baldin eta ezaugarrien taulako 23. apartatuak beste batzuk ezartzen ez baditu.
b) b), c) eta d) idatz-zatietan jasotako arrazoiengatik, kontratuaren prezioaren % 4, non eta kontratazio organoak, arrazoi bidez, larri edo oso larri irizten ez dion ez-betetzeari, horrelakoetan % 7raino iritsi ahal izango baita larrien kasuan, eta % 10eraino oso larrienean. Ez-betetzea errepikatzea kontuan hartuko da larritasuna balioesteko. 
c) e) idatz-zatian barneratzen den arrazoia dela medio, azpikontratatutakoaren % 50 arte.
d) f) letran aurreikusitakoagatik, euro bateko eguneroko zehapen bat kontratuko prezioaren 5.000 euroko.
e) g) letran jasotako arrazoia oso ez-betetze larritzat hartuko da.
Zigor horiek, klausula beraren 1. ataleko a) letran aipatzen diren betebeharren urraketarako adierazitako salbuespenarekin, proportzionalak izan beharko dira ez-betetzearen larritasunarekiko eta horietako bakoitzaren zenbatekoak ezingo dira kontratuaren prezioaren % 10 baino handiagokoak izan, BEZa aparte, eta guztien artean ere ezingo da kontratuaren prezioaren % 50 gainditu.
3.- Kontratuaren ezaugarri bereziei so, hura behar bezala gauzatzeko aurreko apartatuan adierazitakoez aparteko zehapenak ezartzea beharrezkotzat jotzen bada, horiek ezaugarrien taulako 23. apartatuan zehaztuko dira.
4.- Enpresa kontratista berandutza egoeran dagoela aitortzeko ez da beharrezkoa izango Administrazioak aurretik eskaera egitea.
5.- Bitartekoak atxikitzeko konpromisoa, hizkuntza baldintzak edo bestelako egikaritze baldintza bereziak ez betetzeagatiko edo horiek modu akastunean betetzeagatiko zehapenak ezarriko dira kontratazio organoak ez-betetzea egiaztatzen duen momentuan.
6.- Eskaintzak balioesteko irizpide modura kontuan hartutako alderdietan eragina dutenak ez betetzearen edo gaizki betetzearen ondoriozko zehapenak ezarriko dira, harreraren unean, kontratazio organoak ikusten duenean, kontratistari egotzi ahal zaizkion arrazoiak direla medio, azken horrek kontratua edo eskaintzan beregain hartutako konpromisoren bat ez dituela gauzatu, betiere, horiek garrantzitsuak izan badira esleipenari begira.
Bete ez diren konpromisoak adierazgarritzat joko dira, bete gabeko irizpidean kontratistak eskuratutako puntuazioaren % 50 deskontatu ostean, bere eskaintza ongien balioetsia ez bada.
7.- Gaizki betetzearen ondoriozko zehapenak ezarriko dira, kontratistak akats horiek konpontzeko legez duen betebeharraren gorabehera.
8.- Zehapena ezartzeak ez du kalte eta galerengatiko kalte-ordaina salbuesten. 
9.- Berandutzearen ondoriozko zigorren zenbatekoa faktura edo ziurtagirietatik kenduko da eta, hala badagokio, bermetik, baldin eta aurreko dokumentu horietatik kentzea ezinezkoa bada. Bermea baliatuz ordaintzen direnean, kontratista behartuta geratuko da berme hori birjarri edo areagotzera, egikaritzen denetik 15 egun naturaleko epean. Hala egin ezean, kontratua suntsitzeko nahiko arrazoi dagoela ulertuko da.
43.- Kontratuaren aldaketak
1.- Behin kontratua perfekzionatuta, kontratazio organoak aldaketak sartu ahalko ditu bertan soilik interes publikoko arrazoiak direla medio, ezaugarrien taulako 22. apartatuan hala aurreikusten denean edo SPKL Legearen 205. artikuluan agertzen diren kasuetan eta hartan ezarritako mugekin.
2.- Kontratuan aldaketak sartzea beharrezkoa denean, kontratuaren arduradunak proposamena idatziko du, aldaketa horiek justifikatzen, deskribatzen eta baloratzen dituzten dokumentuez osatua. Aurreko atalean ezarritako eskumenari dagozkien erabakiak hartzeko abiarazten diren prozeduretan, kontratistari entzunaldia eman beharko zaio.
3.- Ezaugarrien taulako 22. apartatuan aipatutako aldaketak, eta SPKLren 205. artikuluan xedatutako kontratu aldaketako kasuen barne daudenak, modu isolatuan edo modu bateratuan, kontratuaren hasierako prezioaren % 20 (BEZik gabe) gainditzen ez badute, nahitaezkoak izango dira kontratistarentzat eta kontratazio organoak horiek adostu beharko ditu, hain zuzen ere SPKLren 191. eta 207. artikuluetan eta HAKLAOren 102. artikuluan xedatutako izapideak egin ondoren, eta dagokion behin betiko bermea doitu ondoren, SPKLren 153. artikuluan xedatutako agiri administratiboa formalizatuz.
4.- Ez kontratistak ez kontratuaren arduradunak, ezingo dute behar bezala onartuta ez dauden aldaketarik sartu edo gauzatu. Administrazioak behar bezala baimendu gabeko kontratu aldaketek enpresa kontratistaren ardura eragingo dute. Horrek, hala dagokionean, aldaketak izan dituzten alderdiak berregin beharko ditu inolako ordainik jasotzeko eskubiderik gabe.
5.- Kontratuzko baldintzak aldatzen diren bakoitzean, kontratistak lan programa eguneratu beharko du derrigorrean.
43.1.- Aurreikusitako aldaketak
1.- Kontratu hau aldatu ahal izango da, horrela aurreikusi bada, agiri honetako ezaugarrien taulako 22. apartatuan zehazten denaren arabera, betiere hartan finkatutako baldintza, irismen eta mugekin, eta aldaketek hasierako prezioaren % 20tik gora egin gabe.
2.- Aldatzeko arrazoi bat baino gehiago aurreikusiz gero, inguruabar, baldintza, irismen eta mugak horietako bakoitzari buruzkoak izango dira.
3.- Aurreikusitako aldaketek ez dute, inolaz ere, ekarriko kontratuan aurreikusten ez diren unitate prezio berriak ezartzea.
4.- Gauzatze unitateen kopurua handitu ahal izango da, SPKLren 309.1 artikuluan aipatzen den kontratuaren prezioaren % 10eraino, eta ez da beharrezkoa izango aldaketa espedienterik tramitatzea ezaugarrien taulako 22. apartatuan hala jasotzen denean.
43.2.- Aurreikusi gabeko aldaketak
1.- Ezaugarrien taulako 22. apartatuan aurreikusitakoez bestelako aldaketak sartu ahal izango dira, bakar-bakarrik behar beste justifikatzen denean SPKLren 205.2 artikuluan jasotzen diren balizko tasatuetako bat edo batzuk gertatzen direla, eta betiere aldaketa horiek mugatzen badira eragile izan duten arrazoi objektiboari erantzuteko ezinbesteko aldaketei erantzutera.
2.- SPKL Legearen 205. artikuluan ezarritakoaren kalterik gabe, egoera horietan kontratua aldatu aurretik, zehaztapen teknikoak idatzi dituen pertsonari entzunaldia eman beharko zaio, baldin eta horiek kontratazio organoaz aparteko hirugarren pertsona batek prestatu baditu zerbitzuen kontratu baten arabera. Hala, gutxienez 3 egun naturaleko epea emango zaio komenigarritzat jotzen dituen kontsiderazioak egin ditzan.
43.3- Aldaketaren araubidea
Bere araubideari dagokionez SPKL Legearen 203.etik 207.era bitarteko artikuluetan eta 191. artikuluan xedatutakoa beteko da, eta baita erregelamenduz xedatutakoa ere.
44.- Kontratistari egin beharreko ordainketak
1.- Zerbitzuaren ordainketa entrega egin eta adostasunez jaso ondoren egingo da, aurrez aurkeztuta, betiere, fakturak edo dokumentu baliokideak, ziurtagiriak entrega partzialak direnean, eta harrera-akta hala dagokionean. Horretarako, entrega-datatik 30 eguneko epea izango du kontratistak faktura aurkezteko.
2.- Kontratistak konturako ordainketak jasotzeko eskubidea izango du, kontratuaren xedearen barruan sartzen diren eta kontratua gauzatzeko prestaketa-eragiketen zenbatekoan, ezaugarrien taulako 27. apartatuan adierazitako baldintzetan. Ordainketa horiek bermea emanez ziurtatu beharko dira.
3.- Faktura formatu elektronikoan aurkeztu beharko da abenduaren 27ko 25/2013 Legeak, faktura elektronikoa sustatzeko eta sektore publikoan fakturen kontularitza-erregistroa sortzekoak, eta abenduaren 1eko 632/2014 Foru Aginduak, Gipuzkoako Lurralde Historikoko Foru Administrazioaren eremuan faktura elektronikoen sarrera-puntu orokorrari eta fakturen kontabilitate erregistroari buruzko alderdi batzuk arautzen dituenak, ezartzen dituzten balizkoetan.
Balizko horietan, Gipuzkoako lurralde historikoko faktura elektronikoen sarrera puntu orokorraren bitartez faktura elektronikoa aurkezteak idazpen automatikoa sorraraziko du Gipuzkoako Foru Aldundiaren sarrera erregistro orokorrean, eta beste idazpen bat, halaber, Ogasun eta Finantza Departamentuko Kontabilitate Zerbitzuak kudeatzen duen fakturen kontabilitate erregistroan.
4.- SPKLren 198. artikuluan ezarriarekin bat, emandako zerbitzuak kontratuan xedatuarekin bat datozela egiaztatzen duten dokumentuak onartzen diren datatik hurrengo 30 egun naturaleko epearen barnean prezioa ordaindu beharko du Administrazioak; eta berandutzaz jardunez gero, 30 egun naturaleko epe hori betetzen denetik aurrerako berandutza-interesak eta kobrantza-kostuengatiko kalte-ordainak ordaindu beharko dizkio kontratistari, artikulu honetan bertan aurreikusten den moduan.
5.- Era guztietara, kontratistak ez badu erregistro administratiboan faktura aurkezteko duen epea betetzen (hogeita hamar egun), interesak ez dira hasiko sortzen, harik eta faktura erregistroan aurkeztu eta hogeita hamar egun igaro arte, eta baldin eta, bitartean, administrazioak ontzat eman ez badu eta ordaindu ez badu.
6.- Bestetik, emandako zerbitzuak kontratuan xedatuari egokitzen zaizkiola egiaztatzen duten dokumentuak onartu beharko ditu Administrazioak, ondasunen entrega efektiboaren ondotiko 30 egun naturalen barruan. 
Fakturek datu hauek izan behar dituzte:
- 
Erakunde kontratatzailearen identifikazioa.
- 
Kontratazio organoaren identifikazioa.
- 
Kontabilitate publikoan eskumena duen organoaren identifikazioa.
- 
Kontratatutako prestazioaren jasotzailearen identifikazioa.
8.- Kontratuaren finantzaketan parte hartzen badute Gipuzkoako Foru Aldundiko bi departamentuk edo gehiagok, edo beste entitate edo organismorekin batera finantzatuta badago, kontratistari finantzaketan parte hartzen duten alderdi guztiek ordainduko diote egikaritutako kontratua, hartan duten parte hartzearen proportzio berean, agiri honen ezaugarrien taularen 6. apartatuan islatutakoan, eta ezaugarrien taularen 10. apartatuan adierazitako ordaintzeko hurrenkeran.
9.- SPKLren 200. artikuluan xedatuarekin bat, eta bertan ezartzen diren baldintzetan, kontratistek, legez ezarritako bideren batetik, hirugarren pertsona bati laga ahal izango diote kontratuaren prezioa kobratzeko duten eskubidea. Lagapenak ondorioak izan ditzan eta Administrazioak lagapen-hartzaileari ordaintzeko agindua eman dezan, Administrazioari modu frogagarrian jakinarazi beharko zaio lagapen horretarako akordioa. Lagapenak ondorioak izan ditzan eta Administrazioak lagapen-hartzaileari ordaintzeko agindua eman dezan, Administrazioari modu frogagarrian jakinarazi beharko zaio lagapen horretarako akordioa.
45.- Kontratua etetea
Kontratua etenez gero, SPKLren 208. eta 313. artikuluetan eta HAKLEOren 103. artikuluan xedatua aplikatuko da. Aldi baterako etete, etete partzial, etete oso edo behin betiko etete kasuetan, etete horren akta egingo da.
46.- Harrera eta berme epea
46.1.- Harrera eta likidazioa
1.- Enpresa kontratista behartuta egongo da zerbitzua ematera kontratuan zehazten den epearen barruan eta preskripzio teknikoei eta administrazio klausulei jarraikiz.
2.- Kontratistak kontratua bete duela ulertuko da, kontratuan ezarritako baldintzen arabera eta Administrazioak nahi bezala kontratuaren xede osoa bete duenean. Horretarako, kontratuaren arduradunak dokumentazioa edo prestazioa aztertuko du eta, ezaugarri teknikoak eta klausula administratiboak bete direla uste badu, zerbitzuen harrera egitea proposatuko du.
3.- Kontratuaren objektua amaitzen denetik hasi eta hilabeteko epean, kontratuaren xedea hartuko da, egintza formalean.
Era berean, harrera partzialak egin ahal izango dira bereizita erabili daitezkeen kontratuaren zatien gainean.
4.- Kontratuaren exekuzioa segidako traktukoa bada, harrera kontratatutako prestazioa amaitzean edo kontratuaren epea amaitzean egingo da.
46.2.- Berme epea
1.- Berme epea ezaugarrien taulako 18. apartatuan ezarritakoa izango da, edo, hala badagokio, esleipendunak eskainitakoa.
2.- Epe horretan zehar egiaztatzen bada kontratazio organoari emandako edo haren eskura jarritako ondasunetan ezkutuko akats edo hutsen bat dagoela, kontratazio organoak eskubidea izango du horiek konpontzea erreklamatzeko.
3.- Berme eperik aurreikusi ez denean, jarduera soileko kontratuak epea betetzeagatik iraungiko dira, baina horrek ez du eragotziko Administrazioak eskumena izatea kontratistari erantzukizuna eskatzeko, ondoren hautematen den balizko edozein ez-betetzegatik.
Kontratistak eskubidea izango du kontratupeko prestazioa betetzeari buruz egiten diren oharren inguruan entzuna izateko.
4.- Berme epea amaitzean administrazioak ez badu eragozpenik adierazi, kontratistak ez du ardurarik izango egindako prestazioari dagokionez, obra proiektuak egiteko kontratuen berezitasunei eragin gabe.
46.3.- Bermea itzultzea
Ezaugarrien taulako 18. apartatuan  adierazten den berme epea igarota, Administrazioak eragozpenik adierazi ez badu, kontratistaren erantzukizuna amaitutzat emango da betetako zerbitzuari dagokionez, eta behin betiko bermea itzuli edo ezereztu egingo da.
47.- Kontratua suntsiaraztea
1.- Kontratua suntsiarazteko arrazoiak izango dira, SPKLren 211 eta 313. artikuluetan xedatutako arrazoiez gain, SPKLan adierazitako ezinbesteko betebeharrak ez betetzea, eta 38.3. 
 nahiz38.4. klausulan
 xedatutakoak ez betetzea, baita ezaugarrien taulako 21. apartatuan kontratuko ezinbesteko betebehar gisa xedatutakoak ez betetzea ere. 
2.- SPKL Legearen 211.2. artikuluarekin bat etorriz, suntsitzearen ondorioko ekonomikoekin lotuta kontratua suntsitzeko efektu ezberdinak dituzten arrazoi ugari gertatzen direnean, denboran lehentasunez agertutakoari erreparatu beharko zaio.
3.- Kontratua suntsitzea kontratazio organoak erabakiko du SPKL Legearen 212.1. artikuluan xedatutakoarekin bat etorriz, arauz ezarritako moduan izapidetutako prozedura bidez.
4.- Kontratua kontratistaren erruzko ez-betetze baten ondorioz ebazten denean, bermea konfiskatu egingo zaio eta, gainera, Administrazioari kalte-ordainak ordaindu beharko dizkio konfiskatutako bermearen zenbatekotik gorako kalte eta galeren ondorioz. Kontratazio organoak zehaztuko ditu kontratistak ordaindu behar dituen kalte galerak. Horretarako, erabakia arrazoitu egin beharko du, kontratistari entzunaldia egiteko aukera eskaini ondoren. Erabakia hartzeko, besteak beste honako faktore hauek izango dira kontuan: sortutako atzerapena eta Administrazioari eragindako gastuak.
5.- Suntsitzeko arrazoiak aplikatzeko SPKL Legearen 212. artikuluan xedatutakoa beteko da eta, bere ondorioetarako, SPKL Legearen 213. eta 313. artikuluetan xedatutakoa, eta baita, hala badagokio, hura garatzeko araudian xedatutakoa.
6.- Kontratua suntsiarazteko arrazoiak izan daitezke, halaber, honako hauek: 
a) Kontratua egikaritu bitartean, kontratuari atxikitako langileei kontratistak soldatak ez ordaintzea, edo langile horientzat indarrean dauden lan hitzarmenetan ezarritako baldintzak ez betetzea.
Arrazoi horrengatik kontratua suntsiarazteko erabakia, oro har, enpresa kontratistako langileen ordezkaritzak eskatuta hartuko da; soldatak ez ordaintzeak erasandako langileak subrogagarriak diren langileak badira izan ezik (SPKLren 130. artikuluan xedatutakoaren arabera) eta enpresa kontratistak ordaindu gabeko soldaten zenbatekoa kontratuaren esleipen prezioaren % 5 baino handiagoa bada. Kasu horretan, kontratazio organoak ofizioz zuzenean erabaki dezake kontratua suntsiaraztea.
b) Klausula agiri honen arabera laneko segurtasun eta osasun arloko oso ez-betetze larria gertatzea.
c) Kontratua bertan hasieran esleitutako langile kopuruarekin gauzatzea ezinezkoa izatea.
d) SPKLren 294. artikuluaren c), d) eta f) letretan jasotako arrazoiak, herritarren aldeko zuzeneko prestazioak dakartzaten kontratuetarako.
7.- Aldi baterako enpresa elkarteen kasuan, hartako kideetako bat SPKL Legearen 211.1 a) eta b) artikuluko kasuan aurkitzen denean, administrazioak eskumena izango du aldi baterako elkartea osatzen duten gainerako enpresei kontratuzko betebeharrak betearazteko edo kontratua suntsitzea erabakitzeko.
8.- Hala ere, ez-betetzeen ondoriozko zehapenen batura kontraturen prezioaren % 5en multiplo bat bada, kontratazio organoak eskumena izango du kontratua suntsiarazteko, edo zehapen berriak aplikatu ondoren, kontratua egikaritzen jarraitzeko.
I. ERANSKINA.- LIZITAZIO ELEKTRONIKORAKO JARRAIBIDEAK
I.- LIZITAZIO ELEKTRONIKOKO SISTEMA
1. Kontratazio prozedurako izapideetarako lizitazio elektronikoko sistema erabiltzeko beharkizunak
1.1. Beharkizun administratiboak:
a) Ziurtagiri digital bat izatea, lizitazio elektronikorako sisteman identifikazio eta sinadurarako bitarteko gisa onartuta dagoena. Lizitazio elektronikorako sistemara sartzeko atariak momentu oro baimendutako ziurtagiri elektronikoen zerrenda eguneratua erakutsiko du.
b) Enpresak erregistro hauetakoren batean alta emanda egon behar du: EAEko Lizitatzaileen eta Enpresa Sailkatuen Erregistroan (ROC) edo Estatuko Erregistroan (ROLECE) edo KPE-CPE lizitatzaileen barne-erregistroan.
1.2. Beharkizun teknikoak:
Elektronikoki lizitatzeko beharkizun teknikoei buruzko informazioa lotura honetan aurkitu daiteke: https://www.contratacion.euskadi.eus/informazio-orokorra-lizitazio-elektronikoa/webkpe00-kpelicel/eu/
2. Lizitazio elektronikoko sistemara sartzeko modua:
Sistema erabili ahal izateko, atari honetan sartu beharko da:
https://www.contratacion.euskadi.eus/kpecpe-licitacion_electronica-kontratazioa_es/w32-kpelicel/es/
Lizitazio elektronikoari buruzko zalantzak edo gorabeherak argitzeko zerbitzua:
945 016 298
II.- JAKINARAZPEN ETA KOMUNIKAZIO ELEKTRONIKOAK
Jakinarazpen eta komunikazio elektronikoak Gipuzkoako Foru Aldundiaren egoitza elektronikoaren bidez egingo dira, helbide honetan: https://egoitza.gipuzkoa.eus/eu/. Jakinarazpen edo komunikazio bat bidaltzen den bakoitzean, ohar bat bidaliko zaio enpresari, I. eranskin honen gehigarrian horretarako zehaztu duen helbide elektronikora.
I. ERANSKINAREN GEHIGARRIA.- JAKINARAZPENAK ETA KOMUNIKAZIOAK JASOTZEKO DATUAK
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


* Aldi baterako enpresa elkartea bada, eredua egokitu egin behar da, aldi baterako enpresa elkartea osatuko duten enpresetako bakoitza ordezkatzen duten pertsona guztiei buruzko datuak gehitzeko.
ADIERAZTEN DU(TE)
Kontratua (izena eta espediente kodea) adjudikatzeko prozedurari buruzko jakinarazpen eta komunikazioen ondorioetarako:
	KONTRATAZIO ESPEDIENTEAREN DATUAK

	Kontratuaren izena
TXURI-URDIN IZOTZ JAUREGIKO KUDEAKETA INTEGRALA
	Erreferentzia kodea
K23-002


Jakinarazpen eta komunikazio elektronikoetarako datuak honako hauek dira
:
	JAKINARAZPEN ETA KOMUNIKAZIOETARAKO DATUAK

	Kalea, plaza, hiribidea…

	Zk.

	Solairua

	Eskua


	Udalerria

	P.K.

	Probintzia


	Telefonoa

	Mugikorra


	Abisuetarako helbide elektronikoa:
	

	Hartzailea:
	

	Jakinarazpena edo komunikazioa jasotzeko aukeratutako hizkuntza:
	Euskara
	
	Gaztelania
	


II. ERANSKINA.- EUROPAKO KONTRATAZIO AGIRI BAKARRA (EKAB) BETETZEKO JARRAIBIDEAK
1.- Lizitatzaileak EKAB agiria aurkezteak balio du baldintza agiri honetan zehazten diren eta lizitazio prozeduran parte hartzeko behar diren AURRETIAZKO BALDINTZAK BETETZEN DIRELA aurretiaz frogatzeko.
Enpresen egoera finantzarioari, gaitasunei eta kontratazio publikorako prozedura batean parte hartzeko egokitasunari buruzko erantzukizunpeko adierazpena da Europako Kontratazio Agiri Bakarra EKAB, eta lizitatzaileek agiri hori aurkeztu beharko dute, SPKLren 140. artikuluarekin eta agiriaren inprimaki normalizatua eta betetzeko jarraibideak ezartzen dituen urtarrilaren 5eko 2016/7 Batzordearen Betetze Erregelamenduarekin (EB) bat.
Kontratazio organoak bere ahalmenak erabili ahal izango ditu, BAT zenbakiko artxibo elektronikoan aurrez aurkeztutako erantzukizunpeko adierazpenak egiaztatzeko, horretarako beharrezko frogagiriak aurkeztea eskatuz, 39/2015 Legearen 69. artikuluak jasotzen dituen baldintzetan betiere.
Edonola ere, lizitatzaileak EKAB aurkezten badu konpromiso bat hartzen du bere gain, kontratuaren adjudikazioa aldekoa badu EKAB agiriak ordezkatzen dituen frogagiriak aurkeztekoa zehazki, 33.2 klausulan aurreikusitakoarekin bat. 
2.- EKABen inprimaki normalizatua.
EKABen inprimaki normalizatua lizitatzaileen eskura dago honako helbide elektroniko honetan: https://visor.registrodelicitadores.gob.es/espd-web/filter?lang=es. 
3.- Jarraibideak
Dokumentuan deklaratzen diren betekizunak bete egin beharko dira, edozein kasutan, lizitazio-epearen azken egunez, kontratatzeko debekuak izan ezik, horiek mantendu egin beharko baitira gutxienez kontratua formalizatu arte, eta Administrazioak egiaztapenak egin ditzake prozedurako edozein unetan.
Adierazpena horretarako nahiko ahal duen pertsonak sinatuta egon behar da.
Kontratuaren gaia sortatan zatitzea aurreikusten denean, baldin eta kaudimen ekonomiko eta finantzarioari edo tekniko eta profesionalari buruzko beharkizunak sortatik sortara aldatzen badira, EKAB bakar bat aurkeztuko da kaudimen beharkizun berberak aplikatzen zaizkion sorta bakoitzeko edo sorta talde bakoitzeko.
Eskatzen den kaudimena edo bitartekoen atxikipena kanpo bitartekoekin betetzen badu lizitatzaileak, honek bere EKAB aurkeztu beharko du, eta EKAB bana, gainera, kontratua betetzeari atxikitako bitarteko bakoitzeko.
Enpresa batzuk aldi baterako elkartea eraturik aurkezten badira, elkartekide bakoitzak bere nortasun, gaitasun eta kaudimena egiaztatu beharko ditu, eta guzti guztiek dagokien EKAB inprimaki normalizatua aurkeztu beharko dute. EKAB inprimaki normalizatuaz eta ABEEa eratzeko konpromisoaz gain, edo, hala dagokionean, behin-behineko bermearen frogagiriaz gain, BAT zenbakiko artxibo elektronikoan lizitatzaileen adierazpena jaso beharko da, baldintza agiri honetako V. eranskineko ereduarekin bat, enpresa talde batekoak diren ala ez adierazi beharko baitute horretan.
Euskal Autonomia Erkidegoko Lizitatzaileen Erregistroan edo estatuko Lizitatzaileen eta Enpresa Sailkatuen Erregistroan izena emanda dauden enpresek ez dute inskripzio horretan dagoeneko gaurkotuta dituzten datuak zertan eman, betiere zertzelada hori adierazten bada EKABen inprimaki normalizatuan.  Edozein kasutan, lizitatzaileak ziurtatu behar du zeintzuk diren egiaz inskribatuta eta eguneratuta agertzen diren datuak ez zeintzuk ez. Eskatutako datu edo informazioren bat aipatutako Lizitatzaileen Erregistroan agertzen ez denean edo bertan eguneratuta ez dagoenean, formularioa betez helarazi beharko da.
EKAB inprimaki normalizatuaren erabilerari dagokionez, lizitatzaileek ondoko dokumentu hauek kontsultatu ahal izango dituzte:
((2016/7 Erregelamendua (EB), web honetan eskuragarri dagoena:
https://www.boe.es/doue/2016/003/L00016-00034.pdf
((Estatuko Administrazio Kontratazioaren Aholku Batzordearen gomendioa, 2016ko apirilaren 6koa, helbide honetan eskuragarri dagoena:
https://www.boe.es/buscar/doc.php?id=BOE-A-2016-3392
4.- Prozedura honetarako inprimaki berezia jasotzen duen XML fitxategia kontratatzailearen profilean dago.
III. ERANSKINA.- ALDI BATERAKO ENPRESA ELKARTEA ERATZEKO KONPROMISOAREN EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


* Eredua egokitu behar da, adjudikaziodun gertatuz gero aldi baterako enpresa elkartea osatuko duten enpresetako bakoitza ordezkatzen duten pertsona guztiei buruzko datuak gehitzeko.
	KONTRATAZIO ESPEDIENTEAREN DATUAK

	Kontratuaren izena
TXURI-URDIN IZOTZ JAUREGIKO KUDEAKETA INTEGRALA
	Erreferentzia kodea
K23-002


ADIERAZTEN DUTE
1. Erreferentziako kontratuaren esleipendun izanez gero, aldi baterako enpresa elkarte bat formalki eratzeko konpromisoa hartzen dutela, partaidetza ehuneko honekin:
	Enpresaren izena
	%

	
	

	
	

	
	


2. Honako hau izendatzen dutela enpresa elkartearen ordezkari edo ahaldun arrunt, kontratutik ondorioztatzen diren eskubideak baliatu eta obligazioak betetzeko behar beste ahalmenez: 
	Izen-abizenak
	


Tokia eta data:
	Enpresaren izena
	Sinadura

	Enpresaren izena
	Sinadura

	Enpresaren izena
	Sinadura


IV.- ERANSKINA.- BITARTEKOAK ATXIKITZEKO KONPROMISO ADIERAZPENAREN EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
TXURI-URDIN IZOTZ JAUREGIKO KUDEAKETA INTEGRALA
	Erreferentzia kodea
K23-002


ADIERAZTEN DU
Aipatutako kontratua gauzatzeko hurrengo bitartekoak atxikitzeko konpromisoa hartzen duela:
	X
	Giza baliabideak atxikitzeko konpromisoa:

	Zuzendariak (Instalazioaren kudeatzaileak) gutxienez 3 urteko esperientzia izan beharko du kirol instalazioen kudeaketan.



	
	Bitarteko materialak atxikitzeko konpromisoa:

	


V. ERANSKINA.- ENPRESA TALDEARI BURUZKO ADIERAZPEN EREDUA 
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
TXURI-URDIN IZOTZ JAUREGIKO KUDEAKETA INTEGRALA
	Erreferentzia kodea
K23-002


ADIERAZTEN DU
Ordezkatzen duen enpresa: 
	
	BADAGO Merkataritza Kodeko 42.1 artikuluan aurreikusitako egoeraren batean.

	
	EZ DAGO Merkataritza Kodeko 42.1 artikuluan aurreikusitako inolako egoeratan.


Erantzuna baiezkoa bada:
	
	EZ du kontratuaren adjudikazioan parte hartzen, ordea, banakako proposamena aurkezten duen talde bereko beste inolako enpresarekin batera, ezta Merkataritza Kodeko 42.1 artikuluan jasotako kasuren batean dagoen ezeinekin batera ere.

	
	

	
	BAI, kontratuaren adjudikazioan parte hartzen du banakako proposamena aurkezten duten talde bereko beste enpresa batzuekin edo Merkataritza Kodeko 42.1 artikuluan jasotako kasuren batean dauden enpresekin batera; enpresa horiek honako hauek dira:

	
	


	IFZ/IFK
	Sozietate izena

	
	

	
	

	
	

	
	


* Merkataritza Kodeko 42.1 artikulua: «Edozein sozietate taldetako sozietate nagusiak atal honetan aurreikusten den bezala eman behar ditu urteko kontu eta kudeaketa txosten finkatuak».
VI. ERANSKINA.- KONTRATAZIO PUBLIKOARI APLIKATU BEHARREKO JOKABIDE KODEA ETA ERAKUNDEAREN ZUZENTASUN ESPARRUA BETETZEARI BURUZKO ADIERAZPEN EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
TXURI-URDIN IZOTZ JAUREGIKO KUDEAKETA INTEGRALA
	Erreferentzia kodea
K23-002


ADIERAZTEN DU
Lehenengo: Konpromisoa hartzen du goitik behera betetzeko Gipuzkoako Foru Administrazioaren KONTRATAZIO PUBLIKOARI APLIKATZEKO JOKABIDE KODEA ETA ERAKUNDEAREN ZUZENTASUN ESPARRUA, Diputatuen Kontseiluak 2017ko irailaren 5eko bileran onartutakoa eta honako helbide elektroniko honetan lizitatzaileen eskura dagoena:
https://www.gipuzkoa.eus/documents/20933/923643/Kontratazio_kodea-es.pdf/e014801b-3e70-fd79-8ac2-d63ea19aa374
Bigarren:Eta, horrenbestez, ez du inolako interes gatazkarik ez beste lizitatzaile batzuekiko edo proiektuan interesatutako beste alderdi batzuekiko antzeko inolako harremanik. Enpresak bere gain hartzen du kontratua betetzeko epean zehar egoera hori sortzen bada horren berri emateko botere adjudikatzaileari.
VII. ERANSKINA.- KONFIDENTZIALTZAT JOTAKO DOKUMENTU ETA DATU AURKEZTUEI BURUZKO ADIERAZPEN OSAGARRIRAKO EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
TXURI-URDIN IZOTZ JAUREGIKO KUDEAKETA INTEGRALA
	Erreferentzia kodea
K23-002


ADIERAZTEN DU
Sekretu tekniko edo komertzialekiko lotura dela eta, konfidentzialtzat jotzen dituela ondoren aipatzen diren eskaintzako dokumentu, informazio eta alderdiak:

………………………..…

Datu horiek konfidentzialak dira arrazoi hauengatik:
………………………..…

VIII. ERANSKINA. - ABAL EREDUA
	KREDITU ENTITATEAREN EDO ELKAR BERMATZEKO SOZIETATEAREN DATUAK

	Sozietate izena

	IFZ


	Jakinarazpen eta errekerimenduetarako helbidea:

	Kalea, plaza, hiribidea…

	Zk.

	Solairua

	Eskua


	Udalerria

	P.K.

	Probintzia


	AHALDUNA(K)

	Izen-abizenak
	IFZ

	
	

	
	


Gipuzkoako Foru Aldundiaren aurrean honako honen abalemaile solidario moduan eratzen dira goian aipatutako entitatea eta, bere izenean eta ordezkaritzan, egintza honetan hura behartzeko ahalorde nahikoak dituzten pertsonak, dokumentu honen behealdean aipatutako ahalorde askiespenaren arabera:
	PERTSONA EDO ENTITATE ABALATUAREN DATUAK

	Izen-abizena / Sozietate izena
	IFK / IFZ

	
	

	Berme mota
	
	Behin-behinekoa (SPKLren 106. art.)

	
	
	Behin betikoa (SPKLren 107. art.)

	Kontratuaren objektua edo abalatuak bere gain hartutako betebeharra

	

	Kontratazio organoa

	

	Abalaren zenbatekoa (letraz eta zenbakiz)

	


Entitate abal emaileak bere erantzukizunez aitortzen du betetzen dituela Herri Administrazioen Kontratuei buruzko Legearen Erregelamendu Orokorraren 56.2 artikuluak aurreikusten dituen baldintzak. Abal hau solidarioki ematen da obligaziodun nagusiarekiko, berariaz uko eginez eskusio onurari, eta kontratazio organoak egin lehen errekerimenduaz ordaintzeko konpromisoaz, Herri Administrazioen kontratuei buruzko legedian, hori garatzeko arauetan, eta Gipuzkoako Lurralde Historikoko Finantza eta Aurrekontu Araubideari buruzko martxoaren 4/2007 27 Foru Arauan aurreikusten diren baldintzetan betiere.
Berme hau indarrean egongo da (organo kontratatzailea aipatu) edo haren izenean legez gaitutako ordezkari batek, Sektore Publikoko Kontratuen Legeak eta legedia osagarriak xedatutakoari jarraiki, hura ezeztatu edo itzultzea agindu arte.
	Tokia eta data:
	

	Entitatearen sozietate izena:
	

	Ahaldunen sinadura:
	


IX. ERANSKINA.- ESKAINTZA EKONOMIKORAKO ETA FORMULA BIDEZ EBALUATZEKO ESKAINTZAKO BESTE ELEMENTUETARAKO EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
TXURI-URDIN IZOTZ JAUREGIKO KUDEAKETA INTEGRALA
	Erreferentzia kodea
K23-002


Jakinda zeintzuk diren kontratazio espedienteari dagokionez eskatzen diren baldintzak eta beharkizunak, proposatzen d(it)u honako prezio hau(ek) eta, hala badagokio, formula bidez ebaluagarriak diren gainerako elementuen eskaintzak:
A.- ESKAINTZA EKONOMIKOA
	GFAren ekarpena
	ZENBATEKOA (letraz eta zenbakiz)
	BEZa
	GUZTIRA 

	Max.653.605,82 €+ BEZ 
	
	
	


	Parametroak
	ZIFRAK (letraz eta zenbakiz)

	Gastu orokorrak (gehienez, 13)
	

	Industria mozkina (Geh.: 6)
	

	Emaitza hobetzea lortzeagatik hobaria (Gehinez: 3)
	

	Diru-sarreren araberako hobaria (Gehienez: 5)
	


Kontratuaren objektu den jardueran arituko diren langileei aplikatuko zaien hitzarmen kolektiboaren adierazpena:Gipuzkoako Titulartasun Publikoko Kirol Instalazioen Hitzarmen Kolektibo Probintziala (GAO, 2023/08/16)
B.- FORMUELEN BIDEZ EBALUATU DAITEZKEEN BESTE ELEMENTU BATZUK
	B.1 Aisialdi saioen eta zuzendutako jardueren urteko orduak 
	520 + ……….. ordu/urtean

	B.2 Kafetegia irekitzeko urteko orduak. 
	1.200 +……….. ordu/urteko

	B.3.- Emakumeen eta gizonen arteko berdintasuna: 
Urteko memoria bat aurkezteko konpromisoa. Memoria horretan, zerbitzuaren erabiltzaileen datuak sexuaren arabera bereizita jasoko dira, bai eta zerbitzua gauzatzera atxikitako langileen datuak ere, eta zerbitzua lortzeko jarraitutako metodologia adieraziko da.
	[image: image3.png]


 EZ
[image: image8.png]      

       BAI

	B.4.- Auditoria energetikoa EVE metodologiaren arabera
	
[image: image4]  EZ        
[image: image5] BAI
	Lehenengo urtean

	B.5.- Dagoen eraikinaren ziurtagiri energetikoa eta EVEn erregistratzea
	
[image: image6]  EZ       
[image: image7] BAI
	Lehen seihilekoan


Tokia eta data:
	Enpresaren izena
	Sinadura


X. ERANSKINA.- ADJUDIKAZIO IRIZPIDEAK ETA KONTRATUA GAUZATZEKO IZAERA SOZIALEKO BALDINTZA BEREZIAK EBALUATZEKO SISTEMAREN PROPOSAMENA 
Kontratista behartzen da bere proposamenean onartutako adjudikazio irizpideen eragina eta aplikatutako exekuzioaren baldintza sozial bereziak ebaluatzera, eredu honi jarraituz: 
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
TXURI-URDIN IZOTZ JAUREGIKO KUDEAKETA INTEGRALA
	Erreferentzia kodea
K23-002


ADIERAZTEN DU aipatutako enpresak kontratua egikaritzean:
1. Kontratua egikaritzeko …. emakume jardun dira, langile guztien % …. inguruan. 
2. Enpresan emakumeen eta gizonen arteko berdintasunari buruz diagnostiko bat egin du, edo eta laguntzaz baliatzen diren pertsonez, zeinetik abiatuta diseinatu eta aplikatu diren berdintasunerako … (kopurua) ekintza, … pertsonari mesede egin diena.
3. Berdintasunaren inguruan …. formakuntza ordu diseinatu eta eskaini ditu, non …. pertsonak parte hartu duten.
4. Enpresako langile bat izendatu da edo teknikari bat kontratatu da berdintasuneko arduradun gisa.
5. Protokolo bat edo neurri zehatz batzuk onetsi dira lanean sexu erasoak eta sexua dela-eta egiten diren erasoak saihesteko eta horiei aurre egiteko, zeintzuen diseinuan …. pertsonek parte hartu duten eta …. pertsonaren kalterako edo onurako diren.
6. Protokolo zehatz bat onetsi da enpresan hizkera ez-sexista erabiltzeko. Hori diseinatzeko … pertsonek hartu dute parte eta …… pertsonari jakinarazi zaie. 
7. Kontziliazio neurriak diseinatu eta aplikatu dira. Neurri horien onuradunak …. pertsona izan dira, horietatik …. emakumeak. Hauek izan dira neurriak (adierazi dagokiona: emakumeen eta gizonen ardura partekatua sustatzeko neurriak; bereziki, bitarteko propio, pribatu edo sozio-komunitarioak izatea adingabeei eta mendekoei arreta emateko: zerbitzu txekeak, jangelak, haurtzaindegiak, eguneko zentroak edo ludotekak, hobekuntzak lan jardunaldian, eszedentziak, lizentziak edo baimenak, ordutegi malgua, telelana, edo zerbitzuak moldatzea edo birzuzentzea) 
8. Enpresa hitzarmen bat aplikatu da, gizonen eta emakumeen arteko berdintasuna lortzera bideratutako neurriak jasotzen dituena, non, horietatik …. (adierazi kopurua) neurri hartu diren, eta horiek aplikatzea ….. pertsonaren onurarako izan den.
9. Emakume eta gizonen berdintasunaren arloko ziurtagiria edo egiaztagiria dago, eta kontratuaren egikaritzeari aplikatzen zaizkion akzioak on egin die …. pertsonari. 
10. 50 langile baino gehiago dituzten enpresetan, errespetatu eta bete egin da % 33 edo gehiagoko desgaitasuna duten pertsonak kontratatzeko kuota % 2 izatea, era horretan, enpresaren langile kopurua …. pertsona izanda, bertan % 33 edo gehiagoko desgaitasuna duten pertsonak …. dira. 
11. Langile guztientzat errespetatu da, …. pertsonaz osatutakoa indarrean dagoen hitzarmen kolektiboa sektoriala eta lurraldekoa zehatz-mehatz bete dadin. 
12. Kontratua egikaritzean hizkuntza ez sexista erabili da, saihestu du emakumeen irudi diskriminatzaile edo estereotipo sexista oro, eta irudi jakin bat sustatu du, balio hauek izanik: berdintasuna, presentzia orekatu bat, aniztasuna, ardura partekatua, eta rol eta genero identitate plurala. Egindako materialak guztira (iragarkiak, kartelak, liburuxkak, irudiak, dokumentuak eta abar), irizpide horiekin kalkulatua, ..... (adierazi kopurua) dira, eta kalkulatzen da irismena ...... (adierazi kopurua) pertsonenganakoa izango dela.
XI. ERANSKINA.- EUSKARA ERABILTZEKO KONPROMISOAREN ADIERAZPENA
Kontratista behartzen da bere proposamenean onartutako adjudikazio irizpideen eragina eta aplikatutako exekuzioaren baldintza sozial bereziak ebaluatzera, eredu honi jarraituz: 
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatutako enpresaren izenean

	Ordezkatuaren sozietate izena:
	

	Ordezkatuaren IFK:

ADIERAZTEN DU enpresa horrek, kontratua gauzatzean eta euskararen erabilerari dagokionez, honako konpromiso hau hartzen duela:
1. Plegu honetako 38.2.4 klausulan ezarritakoa zintzo betetzea, eta, halaber, une bakoitzean, GFAk euskararen erabilerari buruz ezartzen dituen irizpideak betetzea, kontratuaren xede diren instalazioetan hizkuntza horren erabilera indartuz eta sustatuz. 
2. Jarrera proaktiboa izatea eta zerbitzu guztietan euskararen erabilera sustatzeko neurriak hartzea. 
3. Egiten den urteko memorian instalazioko euskararen erabilerari buruzko datuak ematea, GFAk horretarako emango duen ereduaren arabera.
4. HIZKUNTZA GAITASUNARI dagokionez:
a) Subrogatu beharreko langileen euskara maila sustatuko da, euskarazko hizkuntza gaitasuna hobetzeko ikastaroen eta prestakuntzaren bidez. Enpresa esleipendunak, kontratu honen esparruan langileei eskaini beharreko urteko prestakuntza planaren barruan, langile subrogatuak sustatuko ditu berariazko prestakuntza prozesu batean sar daitezen, beren lanpostuak eskatzen duen hizkuntza gaitasuna lortzeko, hurrengo apartatuan ezarritakoaren arabera.  
b) Langile berriak kontratatu behar izanez gero, euskara maila hauek eskatuko dira:
· Instalazioaren arduradunak egiaztatu beharko du Hizkuntzen Europako Erreferentzia Esparrura egokitutako C1 gaitasun maila (3. hizkuntza eskakizuna edo baliokidea).
· Administrazio zereginen arduradunak B2 gaitasun mailaren baliokidea den maila egiaztatuko du (2. hizkuntza eskakizuna edo baliokidea).
· Begiraleek ahoz egiaztatuko dute B2 gaitasun maila (2. hizkuntza eskakizuna edo baliokidea).  
· Kafetegiko langileek ahoz egiaztatuko dute B2 gaitasun maila (2. hizkuntza eskakizuna edo baliokidea).
5. HIZKUNTZA-PAISAIARI dagokionez:
a. Errotuluak, publizitate kartelak, oharrak, seinaleak eta gainerako komunikazio orokorrak, baita digitalak ere, piktogramen bidez egingo dira, eta euskarazko azalpen mezu bat izango dute.
b. Piktograma bidez egin ezin direnean, mezuak euskaraz egingo dira, ezagunak edo ulergarriak direnean. Barneko eta kanpoko errotulu adierazleak, euskarria edozein dela ere, bi hizkuntza ofizialetan idatziko dira. Errotulua euskaraz bakarrik agertu ahal izango da kasu hauetan:
I. Errotuletako hitzek euskaraz eta gazteleraz antzeko grafia dutenean.
II. Euskarazko errotuluak nahasbiderik sortzen ez duenean.
III. Mezuak piktograma batez lagundurik direnean eta haren bitartez ulergarriak direnean.
Aurreko hiru kasuak posible ez direnean, bi hizkuntzetan egingo dira, euskarari lehentasuna emanez (testuaren kokapena, letraren tamaina, letra lodia), administrazioarekin aldez aurretik adostuta.
c.    Euskal musika jardueretan girotuko den musika errepertorioan egon beharko da, gainerako musikekin proportzionalki parekatzeko. Euskarazko abestien errepertorio eguneratua bermatuko da. 
d. Bi hizkuntzen erabilera bermatuko da, eta euskararen erabilera mantendu eta lehenetsiko da erabiltzaileari arreta ematean, bai pistan bertan, bai pistatik kanpo (sarrera, aldagelak, kafetegia...), bai megafoniaz igorritako mezuetan. 
e. Erabiltzaile guztiei jakinaraziko zaie instalazioa euskaraz hitz egin daitekeen ingurunea dela.
6. HERRITARREKIKO HARREMANARI dagokionez:
Enpresa esleipendunak GFAren hizkuntza baldintza berak beteko ditu; izan ere, herritarrei kontratu publiko baten bidez ematen diren zerbitzuak jasotzeko eskubidea aitortzen zaie, Gipuzkoako Foru Aldundiak ematen dituen baldintza berberetan.

a) Ahozko adierazpenari dagokionez:
· GFAk erabiltzen dituen hizkuntza irizpideei jarraituz, herritarrekin lehen ahozko harremana euskaraz izango da (lehen hitza, telefonoz, erantzungailuan, aurrez aurre, bozgorailutik edo megafoniatik, bileretan...).
· Ondoren, elkarrizketa edo igorpen mezua herritarrak aukeratutako hizkuntzan jarraituko du.
· Erabiltzaileentzako jardueren inskripzio orrietan euskararen ulermenaren datua jasoko da, ondorio estatistikoetarako. Zerbitzu hizkuntzan hizkuntza eskubideen urraketak saihesteko, taldekide guztiek euskara ulertzen badute, langileek euskaraz emango dute ikastaroa taldean. Horrela, bi hizkuntza ofizialen erabileraren arteko benetako desoreka gutxituz joango da, eta euskaraz egin nahi duenak taldean egiteko aukera izango du, lasaitasunez. Irizpide nagusia euskara erabiltzea da, egoerak ahalbidetzen duen guztietan eta eskubideak urratzen ez diren guztietan. Nolanahi ere, erabiltzaileak nahi duen hizkuntzan hitz egingo du.
· Haur eta nerabeei zuzendutako jardueretan, irakasle guztiek euskaraz lan egingo dute talde guztietan, haur eta nerabeek euskara ulertzen dutelako eta jarduera ludikoak euskaraz jasotzeko eskubidea dutelako. Horrela, euskarazko hiztegi berria ikasiko dute, naturaltasunez erabiltzeaz gain.

Ez denez lan erraza haurrak eta nerabeak gaztelaniaz daudenean euskarari eustea, hizkuntza estrategiak erabili beharko dira. 
b) Idatzizko hizkerari dagokionez: 
· Enpresak sortzen dituen mota guztietako jakinarazpen eta komunikazioak (inprimakiak, oharrak, abisuak, ordutegiak, fakturak eta salerosketako beste dokumentu batzuk, tarifak, salmenta prezioak eta abar) euskaraz eta gaztelaniaz idatziko dira, eta euskarari emango zaio lehentasuna. Halaber, GFAren anagrama ofiziala erabiliko da. Enpresa esleipendunak Izotz Jauregiaren jarduerak Interneten eta sare sozialetan (Facebook, Twitter, Instagram...) daudela ziurtatu beharko du, bi hizkuntza ofizialak erabiliz, bai irudietan, bai dibulgazio mezuetan, eta betiere euskara ezarriz lehenik eta behin. Zerbitzua emateko euskarazko testuak zuzenak eta egokiak direla eta ortografia akatsik ez dutela bermatu beharko du kontratatutako enpresak.
c) Eskola kirolari dagokionez (S1):
Gipuzkoako Foru Aldundiaren eskola kirolaren eskaintzan, interesdunak edo dagokion ikastetxeak ikastaroa euskaraz egiteko aukera bermatuko da, bai eta eskainitako kirol jardueretan hizkuntza berdintasunez erabiltzea ere. Jarduera guztiak euskaraz egin behar dira, planteatzen den jardueraren ezaugarrien eta hartzaile den erabiltzaile segmentuaren arabera, betiere ikasleek eta ikastetxeek hizkuntza aukeratzeko duten eskubidea zainduz, eta euskararen lehentasunezko erabilera bermatuz. 
d) Kirol federatuari (S2) dagokionez:
GFAren kirol federatuaren eskaintzan, kirol jarduera guztietan hizkuntza berdintasunez erabiltzea bermatuko da. Jarduerak bi hizkuntzetan egin behar dira, euskarari lehentasuna emanez. Elkarrizketa, megafonia mezuak edo antzekoak eskatzen dituzten jarduera publiko guztiak (hockey partidak, patinaje txapelketak, erakustaldiak, galak, ekitaldiak...) euskaraz egin beharko dira lehenik eta behin. Era berean, errotuluak, argitalpenak eta seinaleak elebitan egin behar dira, lehenik euskara ezarriz. 
e) Kirol parte-hartzaileari dagokionez (S3):
Kirol parte-hartzailean, euskararen lehentasunezko erabilera bermatuko da eskuragarri dauden jarduera guztietan, eta emandako zerbitzuaren onuradunak aukeratzeko eskubidea izango du. Ludoteka, ikastaroak, eskolak, urtebetetzeak eta antzekoak bezalako jardueretan, enpresa esleipendunak euskara lehentasunez erabili beharko du, jarduera horien hartzaile diren biztanleen segmentua eta erabiltzaileen batez besteko adina kontuan hartuta. 
Gainera, abenduaren 3an, euskararen eguna dela eta, saio guztiak euskal musikarekin eskainiko direla jakinaraziko da. 
Aisialdiko saioetan bi hizkuntzen erabilera bermatuko da, euskarazko abestien errepertorio eguneratua mantenduz eta erabiltzaileari arreta ematean, pistaren barruan zein kanpoan (sarrera, harmailak, aldagelak, kafetegia...) eta megafoniaz igorritako mezuetan euskara erabiltzeari lehentasuna emanez. 
f) Beste erabilera eta zerbitzu batzuk (S4): 
Euskara taberna-kafetegian, materiala alokatu eta saltzean, ospakizunetan, publizitatean... erabili beharko da, bai idatzizko hizkuntzan, bai ahozkoan, eta kontsumitzaile edo erabiltzaileak hizkuntza aukeratzeko duen eskubidea errespetatuko da.
7. ADMINISTRAZIOAREKIKO HARREMANARI dagokionez:
Enpresa esleipendunak hizkuntza araudiaren arabera jardungo du kontratuaren xede diren jarduera guztietan. Kontratu honek sortzen dituen idatzizko komunikazio guztiak (mezuak, fakturak, txostenak...) eta gainerako dokumentazioa (memoriak, proiektuak...) euskaraz aurkeztuko zaizkio GFAri, eta, hala badagokio, euskaraz eta gaztelaniaz, euskarari lehentasuna emanez. Edonola ere, GFAko langileekin ahozko harremana euskaraz izango da.
� Adjudikaziodun izanez gero aldi baterako enpresa elkarte gisa formalki eratzeko konpromisoa duten hainbat enpresek eskaintza edo eskaera bat aurkeztuz gero, helbide bakar bat aurkeztu beharko dute jakinarazpen eta komunikazioetarako.


Konfidentzialtasun adierazpena ezingo da erabili enpresak aurkezten dituen dokumentu guztiak edo eskaintza teknikoa egiaztatzeko aurkezten diren dokumentu guztiak konfidentzialtzat jotzeko. Kasu horretan, edo adierazpen horri neurri desegokia ematen bazaio, kontratazio organoak zehaztuko du zer datu edota dokumentu jo behar diren konfidentzialtzat. Enpresak ez badu berariaz konfidentzialtzat hartzen daturik edota dokumenturik, ulertuko da aurkeztu dituen datu edota dokumentuetan ez dagoela konfidentziala den batere. Gainera, ez da onartuko eskaintzak aurkeztean konfidentzialtzat jo ez ziren datuak gerora konfidentzialtzat hartzea.

